Mestské zastupiteľstvo v Košiciach

Zápisnica
z XXVI. rokovania Mestského zastupiteľstva v Košiciach,
zo dňa 8. septembra 2014

Prítomní: podľa prezenčných listín

Rokovanie Mestského zastupiteľstva v Košiciach otvoril a viedol primátor mesta Košice MUDr. Richard Raši, PhD., MPH vo veľkej zasadačke Magistrátu mesta Košice.

Úvod rokovania

p. Raši, primátor mesta - Príjemný dobrý deň prajem všetkým. Poprosím vás ešte, aby ste sa zaregistrovali ctené dámy poslankyne, vážení páni poslanci, tí ktorí sa nachádzate v rokovacej miestnosti, prosím o prezentáciu. Ctené dámy poslankyne, vážení páni poslanci, ctení hostia, otváram rokovanie Mestského zastupiteľstva, na ktorom vás všetkých vítam. Nakoľko dnešné rokovanie mestského zastupiteľstva je posledné plánované v tomto volebnom období, na úvod rokovania zaznie štátna hymna. Preto poprosím všetkých prítomných, aby povstali. (Hymna SR) Ďakujem pekne. Ďakujem pekne, dovoľte mi v úvode ospravedlniť z rokovania mestského zastupiteľstva pána poslanca Jutku. Nakoľko je prezentovaných 43 poslancov, konštatujem, že je prítomná nadpolovičná väčšina všetkých poslancov a sme teda uznášania schopní. 
- - -

K programu rokovania

p. Raši, primátor mesta - Ctené dámy poslankyne, vážení páni poslanci, teraz pokračujeme v rokovaní. Program rokovania ste dostali v pozvánke. Teraz poprosím o vaše pripomienky resp. doplňujúce návrhy. Nech sa páči pán námestník Jakubov.

p. Jakubov, námestník primátora - Ďakujem za slovo vážený pán primátor. Milé dámy, vážení páni, dovolím si doplniť do programu dnešného rokovania bod číslo 12/1 Zmena zástupcu mesta Košice vo funkcii člena predstavenstva založenej spoločnosti Košická futbalová aréna, z dôvodu, že pán poslanec Bereš sa písomne vzdal členstva v predstavenstve. Ďalej si dovolím upozorniť, že bod číslo 6 Záväzná časť územného plánu zmien a doplnkov Krásna nad Hornádom, došlo nám stanovisko Okresného úradu, kde oproti zverejnenému návrhu všeobecne záväzného nariadenia, ktorým sa vyhlasuje záväzná časť, zapracujeme do tohto materiálu zmeny. A to na strane 2 Záväznej časti v kapitole 1.3, kde pre lokality hospodársky dvor, doplnený regulatív: umiestnenie stavieb na jednotlivých pozemkov bude riešené aktuálnymi zmenami a doplnkami územného plánu zóny Košice - Krásna nad Hornádom. Na strane 7 v záväznej časti regulatív 8, pozemky pre verejnoprospešné stavby a vykonanie asanácie, doplnený o zoznam pozemkov na vykonanie asanácie v lokalite hospodársky dvor.

p. Raši, primátor mesta - Ďakujem pekne. Pán poslanec Ihnát, nech sa páči.

p. Ihnát, poslanec MZ - Áno. Ďakujem pán primátor. Vzhľadom na vážnu situáciu v Dopravnom podniku mesta Košice, v najväčšom mestskom podniku, a.s., ako člen dozornej rady dopravného podniku a tiež na základe aj stanoviska, uznesenia z dozornej rady, ktoré by malo byť tu prečítané, dávam pod bodom 4/1, po Správe hlavnej kontrolórky bod Odvolanie z funkcie člena predstavenstva a generálneho riaditeľa Dopravného podniku mesta Košice a.s. Ing. Juraja Hrehorčáka. Ďakujem.

p. Raši, primátor mesta - Ďakujem pekne. Pán poslanec Brixi.

p. Brixi, poslanec MZ - Ďakujem pekne pán primátor. Ctené kolegyne, kolegovia, dovoľujem si vás požiadať o zaradenie bodu 6/a, ktorý súvisí s postupom pri riešení realizácie rezidentských zón v rámci statickej dopravy v meste Košice. Ďakujem.

p. Raši, primátor mesta - Čiže označujeme ho tak, ako ostatné body 6/1pán poslanec, súhlasíš? 6/1 a predchádzajúci tiež 4/1. Čiže označenie rezidentských zón. Ďakujem pekne. Pani poslankyňa Gamcová.

p. Gamcová, poslankyňa MZ - Ďakujem vážený pán primátor. Vážení kolegovia, ja žiadam o stiahnutie bodu číslo 13 Zámena pozemkov v katastrálnom území Nové Ťahanovce medzi Mestom Košice a rímskokatolíckou cirkvou. Dôvodom môjho návrhu sú najmä chýbajúce materiály. Jednak žiadosti cirkvi, stanoviská komisií pri mestskom zastupiteľstve a taktiež dôležité uznesenie miestneho zastupiteľstva. Ďalším dôvodom je petícia vyše tri a pol tisíc občanov, ktorá deklaruje nesúhlas občanov sídliska s predajom lesa a platnosť uznesenia, ktoré som predložila v roku 2010, ktorým sa zrušil predaj lesa na základe už spomínanej vôle občanov. Domnievam sa, že pod časovým stresom nie je správne zamieňať lesné pozemky a vystavovať tak cirkev neznalú minulosti, verejnému nesúhlasu s navrhovaným uznesením. Domnievam sa, že je potrebné vytipovať vhodnejšie pozemky a vysporiadať vzájomné vzťahy, a pozemky, ktoré mesto môže určite vhodnejšie vytipovať, aby tak cirkev mohla predať a použiť takto získané financie na dostavbu kostola. Ďakujem.

p. Raši, primátor mesta - Ďakujem pekne. Pán poslanec Hlinka, nech sa páči.

p. Hlinka, poslanec MZ - Ďakujem. Obraciam sa na vás, pán primátor, ako aj na poslancov mestského zastupiteľstva, ohľadne doplnenia programu dnešného zastupiteľstva o Zverenie nehnuteľností pozemkov v katastrálnom území Južné mesto do správy Mestskej časti Košice - Juh, ako bod číslo 24/1. Písomný materiál s dôvodovou správou je pripravený, v prípade schválenia bude rozdaný poslancom.

p. Raši, primátor mesta - Ďakujem pekne. Keď nie sú ďalšie pozmeňujúce resp. doplňujúce návrhy, budeme hlasovať o jednotlivých návrhov na zmenu a doplnenie programu v poradí v akom boli navrhnuté. Ako o prvom budeme hlasovať o návrhu pána námestníka Jakubova, ktorý navrhol pod bodom 12/1 zaradiť bod Zmena zástupcu mesta Košice vo funkcii člena predstavenstva v Košickej futbalovej aréne, nakoľko sa člen - teda mestský poslanec, pán Bereš vzdal funkcie člena predstavenstva. Prosím hlasujeme o zaradení tohto bodu.

Hlasovanie č. 1 o bode č. 12/1 – za: 47,  proti: 0, zdržal sa: 0

p. Raši, primátor mesta - Tento bod bude zaradený. Ďakujem.
Prejdeme k hlasovaniu o druhom návrhu, ktorý predložil pán poslanec Ihnát. Návrh, označenie je 4/1 a je to Odvolanie z funkcie člena predstavenstva generálneho riaditeľa Dopravného podniku mesta Košice a.s. pána inžiniera Juraja Hrehorčáka. Prosím hlasujte.

Hlasovanie č. 2 o bode č. 4/1 – za: 21, proti: 10, zdržali sa: 15 

p. Raši, primátor mesta - Tento bod nebude zaradený do programu rokovania.
Prejdeme k ďalšiemu hlasovaniu. Je to návrh pána poslanca Brixiho, uvedený ako bod 6/1. Je to označenie rezidentských zón parkovania. Materiál, tak ako ho uviedol pán poslanec Brixi, materiál navrhuje teda zaradiť pod bodom 6/1. Prosím hlasujte.

Hlasovanie č. 3 o bode č. 6/1 – za: 38, proti: 0, zdržali sa: 7
p. Raši, primátor mesta - Tento bod bude zaradený ako bod 6/1.
Potom je to návrh pani poslankyne Gamcovej, ktorá navrhuje stiahnuť bod číslo 13. Je to Zámena pozemkov medzi mestom Košice a Rímskokatolíckou cirkvou, farnosť Ťahanovce. Bod číslo 13, návrh na stiahnutie. Prosím hlasujte.

Hlasovanie č. 4 o stiahnutí bodu č. 13 – za: 17, proti: 1, zdržali sa: 29

p. Raši, primátor mesta - Konštatujem, že tento návrh zmeny programu nebol schválený.
Prejdeme k hlasovaniu o poslednom bode, ktorý navrhol pán poslanec Hlinka pod bodom 24/1. Je to zverenie pozemkov Mestskej časti - Juh od mesta Košice. Návrh potom bude zdôvodnený, pokiaľ bude zaradený do programu. Prosím hlasujte.

Hlasovanie č. 5 o bode č. 24/1 – za: 42, proti: 0, zdržali sa: 3

p. Raši, primátor mesta - Konštatujem, že tento bod bol zaradený do programu rokovania.
Takže nakoľko sme hlasovali o jednotlivých doplňujúcich návrhoch, teraz budeme hlasovať o programe ako o celku, aj s jeho úpravami. Prosím hlasujte.

Hlasovanie č. 6 o programe – za: 42, proti: 0, zdržali sa: 5 

p. Raši, primátor mesta - Oznamujem, že dnes sa budeme riadiť týmto schváleným programom rokovania.
Poprosím ctené dámy poslankyne, vážených pánov poslancov, aby si doplnili, že budeme mať aj body 6/1, 12/1 a bod 24/1, ktoré boli schválené formou doplňujúcich návrhov dnešného rokovania. 
- - -

Overovatelia zápisnice:	JUDr. Otto Brixi a Ing. Mikuláš Čečko 
- - -

Návrhová komisia

p. Raši, primátor mesta - A teraz poprosím predsedov poslaneckých klubov, aby navrhli svojich zástupcov do návrhovej komisie. Pán poslanec Géci, nech sa páči.

p. Géci, poslanec MZ - Vážený pán primátor, kolegyne kolegovia, v mene poslaneckého klubu SMER - Sociálna demokracia a MOST - HÍD, dovoľte, aby som predložil členov do návrhovej komisie, a to: pani Margitu Adamčíkovú, Jaroslava Kaifera, Štefana Laskyho, Jozefa Andrejčaká a Mareka Kandráča.

p. Raši, primátor mesta - Chcem sa spýtať, či má niekto pripomienky, alebo iný návrh? Ak nie, dávam hlasovať o zložení návrhovej komisie tak, ako bol prednesený. Pani poslankyňa Adamčíková, pani poslanci Kaifer, Lasky, Andrejčák a Kandráč. Prosím hlasujte.

Hlasovanie č. 7 – za: 44, proti: 0, zdržali sa: 3

p. Raši, primátor mesta - Oznamujem teda, že na tomto rokovaní mestského zastupiteľstva bude návrhová komisia pracovať v oznámenom zložení. Poprosím členov návrhovej komisie, aby zaujali svoje miesta vo vyhradenom 12. rade. Ostatným poslancom oznamujem, aby svoje návrhy k jednotlivým bodom programu rokovania predkladali písomne tejto návrhovej komisii po ústnej informácii prítomných poslancov.
- - -

Bod č. 1
Informácia primátora mesta o svojej činnosti od XXV. rokovania MZ

p. Raši, primátor mesta - Ctené dámy poslankyne, vážení páni poslanci dovoľte mi, aby som vás stručne informoval o mojej činnosti od posledného rokovania Mestského zastupiteľstva ktoré sa konalo dňa 6. júna 2014. Uplynulé obdobie sa nieslo v znamení mnohých aktivít a projektov. Začala sa rekonštrukcia cestných komunikácií a chodníkov na území mesta. Vďaka bezúročnej finančnej výpomoci Ministerstva financií prešlo 17 miestnych komunikácií komplexnou rekonštrukciou. V súčasnosti prebieha oprava chodníkov a ďalšie opravy ciest sú plánované aj v nasledujúcich rokoch. Odštartovala sa prvá etapa modernizácie košickej koľajovej dopravy, ktorá je súčasťou projektu Integrovaného dopravného systému. Projekt prinesie nové električkové trate s moderným informačným systémom, tichšie, pohodlnejšie a bezpečnejšie cestovanie a nové súpravy električiek. Okrem rozsiahlych prác na projektoch , ktoré zvýšia komfort cestovania, je dobrou správou pre naše mesto, že ďalší investori, ďalšie nadnárodné spoločnosti, vytvárajú nové pracovné miesta. A veríme, že tento trend bude pokračovať aj v ďalšom období. Spoločnosť NESS v uplynulom období pomohla nášmu mestu vytvorením softvéru pre mapovanie podujatí Európskeho hlavného mesta kultúry v roku 2013. Tento rok vytvorila pre Košice novú aplikáciu, ktorá ponúka prehľad kultúrnych informácií pre turistov, aj domácich. Túto aplikáciu sme spoločne predstavili v minulom mesiaci. Pravidelnou súčasťou môjho pracovného programu boli aj rokovania, pracovné stretnutia so zahraničnými hosťami. Prijal som delegáciu z Krajinského zväzu Porýnia a Westfálska v Kolíne, delegáciu z mesta ukrajinského mesta Kremenčuk. Stretol som sa s veľvyslancami mnohých krajín. Prijal som aj úspešných športovcov a športové kolektívy: vodných pólistov, ragbistov, účastníkov turnaja svetovej volejbalovej ligy, otvorili sme ďalší ročník volejbalového turnaja Volejmix, ocenili víťazov majstrovstiev Slovenska v cyklistike a aktívne sme sa zúčastnili, aj s mnohými z vás, mnohých športových podujatí, ako naposledy v piatok, na nočnom behu na Košickom Nightrun-e. V lete sa konalo aj množstvo kultúrnych podujatí, na ktorých som sa zúčastnil. Bolo to Košické kultúrne leto, Leto v parku, Use  The City festival, Mesiac autorského čítania, Detský festival či obľúbený Gurmán fest. V mestskom parku sme obnovili tradíciu úspešných promenádnych koncertov. Mnohé akcie sme usporiadali v spolupráci so Zoologickou záhradou Košice, či detskou železnicou. Mali sme niekoľko stretnutí so seniormi, či deťmi, ktoré strávili svoje prázdniny v detských táboroch. Spoločne sme si pripomenuli sedemdesiate výročie Slovenského národného povstania, ako aj 21. august 1968. Včera pri Košickom dni kvetov, sme si uctili na pietnej spomienke obete tragickej dopravnej nehody našich spoluobčanov pri chorvátskom meste Gospič, a mnohých iných Košičanov. Na záver spomeniem aj významnú udalosť, ktorá sa udiala koncom júna, keď som v mene mnohých Košičanov odovzdal sochu dreveného anjela, ktorý drží erb mesta Košice, Svätému otcovi Františkovi, pápežovi, a využil túto príležitosť na jeho pozvanie na návštevu nášho mesta. Ďakujem pekne za pozornosť. Ctené dámy, vážení páni, otváram rozpravu k tomuto bodu. Pán poslanec Kažimír, nech sa páči.

p. Kažimír, poslanec MZ - Ďakujem pekne za slovo. Vážené kolegyne, kolegovia, vážený pán primátor, ja by som chcel využiť tento bod na to, aby som sa ťa opýtal, v akom stave je rozšírenie Slaneckej cesty. Viem, že si sa zúčastňoval niekoľkých rokovaní a chýba mi nejaká taká posledná informácia, aktuálna. Ďakujem pekne.

p. Raši, primátor mesta - Ďakujem pekne. Poprosím pána riaditeľa magistrátu.

p. Lazúr, riaditeľ MMK - Vážený pán primátor, ctené poslankyne, ctení poslanci. Čo sa týka rozšírenia Slaneckej cesty na 3 pruhy, tak doteraz prebiehala príprava v tomto smere. Momentálne sme v štádiu, že práce behom niekoľkých dní môžu začať. Pôjdu v gescii Eurovie a spolupracujúcich subjektov, ktorí chcú prispieť na túto cestu, na jej rozšírenie. V rámci danej oblasti financovanie by malo byť trojzložkové. Niečo zaplatí mesto, niečo zaplatia sponzori v danej oblasti a niečo urobia svojpomocne stavebné firmy z tejto oblasti. Čiže veríme, že do konca októbra by to mohlo byť hotové. Ďakujem.

p. Raši, primátor mesta - Ďakujem pekne. Pán poslanec Halenár, nech sa páči, máte slovo.

p. Halenár, poslanec MZ - Pán primátor, zmienili ste 21. august. Ja osobne považujem tento deň za čierny deň aj Slovenska, aj keď sa týka Československa. Ak môžete, vysvetlite prosím, ako to je s tou tabuľou na Hlavnej ulici, pri bývalom Tuzexe. Čo bolo pre mňa mimoriadne čudné je, že to ešte nieslo znaky nejakých štukatérskych prác, skrátka neomaľovaná stena, okolo tej tabule. Prišlo mi tak trochu ako na rýchlo robená práca. Ale čo je vážnejšie, a čo sa vás chcem opýtať, je akému procesu podliehalo schválenie zoznamu mien na tej tabuli? Stalo sa totiž, že hneď v ten deň bolo jedno meno Bajtoš, prečiarknuté, červenou farbou s argumentom, že ten muž bol príslušník ŠTB, ktorý bol zastrelený ruským vojakom na úteku. Prosím, aby ste sa k tomu vyjadrili.

p. Raši, primátor mesta - Pán poslanec, mená, ktoré sú na tabuli, navrhla komisia, ktorá bola špeciálne na to určená, ktorá preberala materiály, vrátane archívnych materiálov zo súdneho lekárstva. A myslím si, že ani vy, ani ja a zrejme ani nikto z poslancov, nie je historicky kompetentnou autoritou, aby do tohto zasahovala. Preto boli mená určené a preto sú tam tie mená, ktoré určila komisia, ktorá je nezávislá. A ďalšie otázky môžete smerovať na členov komisie, na ktorých vám dáme kontakty. A verím, že vám dostatočne vysvetlia dôvody uvedenia práve týchto mien na pamätnú tabuľu, ktorá je venovaná obetiam 21. augusta 1968. Pán starosta Hlinka, nech sa páči.

p. Hlinka, poslanec MZ - Ďakujem. V uplynulých týždňoch, vzhľadom na typický priebeh leta, bol problém ohľadne zatopeného podchodu na vyústení ku katastrálnemu úradu, v smere ku Barci. Keďže sme sa dopočuli na základe rozhodnutia vedenia mesta bola tam poslaná akcia záchranného krízového systému mesta, aby vyčerpala a odčerpala vodu, ktorá sa tam nazhromaždila a ohrozovala vlastne všetko, čo s tým súvisí, vrátane nielenže nepriechodnosti tohto podjazdu, ale zároveň aj možnú prípadnú stabilitu nadzemnej cesty električkovej dráhy a podobne. Takže ide teraz len o to, že ďakujem veľmi pekne, že sa takto podarila táto situácia, samozrejme  iba dočasne riešiť, ako havarijný stav, bolo by iste potrebné to, čo sme už aj predtým dávno tu hovorili, aby sme z úrovne mesta iniciovali to, aby sa tento podchod stal majetkom niekoho. Aby mal niekto nad ním aj správu a údržbu. Pretože ináč je to zem nikoho, a je stále ten problém, ktorý visí vo vzduchu, že tá prechodnosť a prejazdnosť bude problémová a nič to nerieši. Čiže, ja by som len chcel týmto povedať toľko, že viem, že pán primátor sa s tým zaoberal. Ak je možné, keby som mohol vedieť, aj ostatní poslanci, či sa nejaké iniciatívne jednania vo vzťahu k zriadeniu správy vyvinuli? Ak áno, v akom štádiu to je?

p. Raši, primátor mesta - Ďakujem pekne pán riaditeľ, poprosím o reakciu.

p. Lazúr, riaditeľ MMK - Čo sa týka podchodu, tak mesto pristúpilo k vyčerpaniu vody na základe ohrozenia mosta, kde je aj električková trať. To je prvá základná informácia. Druhá vec, máme jednoznačne zistené, kto je majiteľ podchodu. Čiže teraz v najbližšom období, na úrovni pána námestníka, budú pokračovať jednania na úrovni Okresného úradu zainteresovaných mestských častí, Slovenskej správy ciest a majiteľov podchodu, ktorí sú následníkmi po ZŤS Košice. Čiže budeme pokračovať v riešení. Ďakujem.

p. Raši, primátor mesta - Ďakujem pekne. Uzatváram rozpravu k tomuto bodu poprosím návrhovú komisiu o návrh uznesenia.

p. Lasky, poslanec MZ a člen návrhovej komisie – „Mestské zastupiteľstvo v Košiciach podľa § 6 ods. 2 písm. y) Štatútu mesta Košice, berie na vedomie informáciu primátora mesta o svojej činnosti od XXV. rokovania mestského zastupiteľstva.“

p. Raši, primátor mesta - Prosím hlasujte.

Hlasovanie č. 8 – za: 42, proti: 0, zdržali sa: 3

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 2
Správa povereného zastupovaním náčelníka Mestskej polície Košice o  činnosti MsP Košice od 01.01.2014 do 30.06.2014

p. Raši, primátor mesta - Prejdeme k bodu číslo 2 je to Správa povereného zastupovaním náčelníka Mestskej polície o činnosti Mestskej polície od 1.1. do 30.6. 2014. Nech sa páči pán náčelník, máte slovo.

p. Palčik, poverený zastupovaním náčelníka MP - Ďakujem pekne vážené poslankyne, vážení poslanci, vážené vedenie mesta, v rámci bodu 2 vám predkladám Správu o činnosti Mestskej polície za prvý polrok 2014. Pretože správa obsahuje dosť veľa informácií, tabuliek, kde si máte možnosť vyčítať podrobne činnosť Mestskej polície. Na margo toho by som len uviedol, takú informáciu, že ja viem, že niektorí poslanci dosť často kritizujú, že najviac riešime dopravné priestupky v rámci mesta, ja som si vytiahol niektoré čísla. A je to pravda, že tieto priestupky prevládajú v našej činnosti. Ale tam by som chcel len toľko uviesť, že v rámci mesta je evidovaných vyše 100 000 motorových vozidiel, čo ma to číslo prekvapilo. Tiež to je veľké množstvo. Teraz, keď k tomu zoberieme firmy, ktoré tu sídlia, ktoré sú bratislavské značky, atď., plus keď zoberieme, že tuná keď prídu motorové vozidlá z Košice okolie a z blízkych okresných miest, tak to mesto, to číslo sa značne navýši. A preto potom je tých priestupkov v doprave najviac. A ešte by som na margo toho chcel povedať, že viac-menej štátna polícia viac-menej rieši dopravné priestupky v dynamike. To znamená dopravné nehody alebo na hlavných cestách. Ale čo sa týka parkovania a tých bočných ciest, je všetko na Mestskej polícii. Ďakujem.

p. Raši, primátor mesta - Ďakujem pekne. Otváram k bodu 2 rozpravu. Pán poslanec Ihnát, nech sa páči.

p. Ihnát, poslanec MZ - Áno. Ďakujem pán primátor. Chcem sa len opýtať pána náčelníka na Sídlisku Ťahanovce som rozprával s veliteľom, že eventuálne nie sú dovybavení tí policajti, ktorí majú robiť cyklo-hliadky. Tak sa chcem opýtať, v akom stave riešenia to je? Ďakujem.

p. Raši, primátor mesta - Dám slovo najprv poslancom, poprosím pána náčelníka, aby si napísal otázky, ktoré mu budú položené. A potom ich naraz zodpovedal. Dobre? Čiže, prvé dovybavenie stanice Mestskej polície na Sídlisku Ťahanovce. Pani poslankyňa Čekanová, po nej pani poslankyňa Gamcová.

p. Čekanová, poslankyňa MZ - Ďakujem pekne za slovo vážený pán primátor. Vážené kolegyne, kolegovia, ja by som sa chcela veľmi pekne poďakovať Mestskej polícií - pri jednom veľmi zvláštnom prípade. Ja vám ho v krátkosti poviem. V apríli bolo odcudzený mobilný telefón môjmu synovi. A bol aj fyzicky napadnutý. Samozrejme, štátna polícia tento prípad uzavrela s tým, že páchateľ neznámy. A za pomoci Mestskej časti Jazero, teda Policajného zboru Mestskej časti Jazero, pánom veliteľom sme dokázali odhaliť páchateľa, ktorý sa vlastne pohyboval v danej lokalite. Čiže vlastne sa znovu otvoril prípad a páchateľ bol teda synom identifikovaný. A chcela by som sa veľmi pekne poďakovať, pretože naozaj tá spolupráca by mala byť lepšia medzi mestskou a štátnou políciou. Pretože niekedy naozaj štátna polícia nemá také vedomosti, v rámci pohybujúcich sa niektorých asociálnych občanov v istých mestských častiach. A keďže sa to stalo práve v Mestskej časti Opátske, tak vlastne sme dokázali tento prípad uzavrieť. Takže z mojej strany veľké ďakujem.

p. Raši, primátor mesta - Ďakujem pekne pani poslankyňa. Pani poslankyňa Gamcová, po nej pán poslanec Bereš.

p. Gamcová, poslankyňa MZ - Ďakujem pekne vážený pán primátor. Ja nemám nejaké vážne pripomienky k tej správe, akurát ma dosť prekvapuje časť 4.2 - Dopravná situácia, kde mám pocit, že sme celkom radi, že toľko a toľko sme odtiahli vozidiel a toľkým sme inštalovali technický prostriedok. Častokrát sa mi stáva, že vidím, ako prídu mestskí policajti a inštalujú toto zariadenie aj tam, kde na to vôbec nie je dôvod. Poviem príklad. Na KVP-čku, pri Klimkovičovej je úsek, kde temer ani nerastie tráva, ľudia nemajú kde parkovať a prídu mestskí policajti, okamžite nasadia toto zariadenie. Ďalší príklad je Vysokoškolská ulica, tam ani nerastie tráva, videla som, ako inštalovali zariadenie. Odvolávali sa na VZN mesta Košice o čistote a o parkovaní na trávnikoch. Poprosila by som mestskú políciu, aby prihliadala na to, že ľudia potrebujú zaparkovať. Nemajú tieto možnosti. A nech trošku zvážia to, že možno by sme mali vytvoriť možnosti aj z Mestskej polície - ako ľuďom umožniť toto parkovanie. A nie ich pokutovať. Ľudia vnímajú mestskú políciu častokrát veľmi negatívne z toho dôvodu, že vyberajú len pokuty a inštalujú zariadenia. To je jedna vec, ktorú som chcela povedať. A druhá vec je: na KVP-čku v poslednej dobe v nočných hodinách, od druhej do štvrtej, neviem či sú to delobuchy alebo je to strieľanie z plynových pištolí? Poprosila by som mestskú políciu, aby sa snažila ľuďom spríjemniť to nočné odpočívanie, aby prišla na to, čo sa tam vlastne deje. Ďakujem.

p. Raši, primátor mesta - Ďakujem pekne. Pán poslanec Bereš.

p. Bereš, poslanec MZ - Ďakujem pekne za slovo vážený pán primátor.

p. Raši, primátor mesta - Potom poprosím, zrejme vám treba vymazať tie všetky skratky za menom, nie?

p. Bereš, poslanec MZ - Ja myslím, že už dnes vydržím.

p. Raši, primátor mesta - Že vydržíte v sieti týchto skratiek. Dobre.

p. Bereš, poslanec MZ - Nie je problém.

p. Raši, primátor mesta - Pán poslanec Bereš.

p. Bereš, poslanec MZ - Ďakujem pekne. Ja som sa chcel spýtať na jednu vec, čo som postrehol v médiách. Bola poškodená socha, myslím sv. Štefana na Dóme svätej Alžbety. Postrehol som, predpokladám, že to nevyšlo z radov Mestskej polície, ale na internete cez nejaký server, nejaká výzva k občanom, ktorí fotili ten Dóm, aby sa v podstate určil čas, kedy došlo k poškodeniu. Že či majú na fotkách tú sochu ešte s tým žezlom alebo bez neho? Ako viem, tak oproti, na budove je nainštalovaná kamera, ktorá je namierená, teda mala by byť práve na dom. A mala by aj zabezpečovať jeho ochranu. Tak či tá kamera bola funkčná? Ak bola funkčná, a smerovala k Domu svätej Alžbety, ako je možné, že došlo k takémuto poškodeniu? A v podstate nie sú informácie, kedy a kto to poškodil. Ďakujem.

p. Raši, primátor mesta - Ďakujem, s faktickou pripomienkou na pána poslanca Bereša pán poslanec Ihnát.

p. Ihnát, poslanec MZ – Faktická pripomienka. Áno, ďakujem pekne pán primátor, bola to faktická poznámka na pani Gamcovú  ešte dovoľte, aby som zareagoval na pani Gamcovú. Má aj pravdu, aj nemá pravdu. Je to vec, by som povedal, určitej takej diskusie. Na našom sídlisku Ťahanovce - aj pán veliteľ alebo aj pán náčelník, nedá sa povedať, že by nevytvárali podmienky, práve že ich vytvárajú, a ľudia to kritizujú! Takzvaná tichá dohoda, ktorá bola pertraktovaná aj v médiách, tak jednoducho je to na hrane VZN, zákona a všetkého možného. Takže dávam za pravdu, aj náčelníkovi aj veliteľovi Mestskej polície na sídlisku Ťahanovce. Nie je to jednoduchá situácia. A môžem povedať, že na sídlisku Ťahanovce, je tam Mestská polícia, áno aj pokutuje. Nehovorím, že nie, ale snaží sa nejako tým ľuďom výjsť do ôsmej hodiny rána, tak, aby s tým autom odštartovali a išli do práce, alebo v sobotu aby si preparkovali to auto. Aj tí ľudia musia pochopiť vlastne, že ta určitá disciplína musí byť zachovaná. Ďakujem pekne. Všetko.

p. Raši, primátor mesta - Ďakujem pekne pán. Poslanec Halenár, po ňom pán poslanec Hlinka.

p. Halenár, poslanec MZ - Rád by som sa opýtal, vzhľadom na to, čo tu zaznelo z úst mestskej polície. Pán primátor, ako vidíte, vlastne ten problém, ktorý tu bol pomenovaný v súvislosti s migráciou áut a činnosťou firmy EEI, ktorej bola odovzdaná zodpovednosť za parkovanie v strede mesta, plus koncepcia parkovania v tomto meste. Prosím, aby ste sa k tomu vyjadrili, ako to vlastne vidíte v súčasnosti a do budúcnosti. Rád by som povedal k tomu parkovaniu na takzvanej zeleni. Áno, myslím, že mestská polícia často krát bazíruje na veciach, ktoré by mohla vzhľadom na ten stav, ktorý tu je v parkovaní, aj prepáčiť. Ale tým si autoritu nevybuduje. A problém mestskej polície nie je v počte mestských policajtov. Problém mestskej polície je v jej chýbajúcej alebo žiadnej autorite! Aha, tá Mestská polícia a jej zásahy. Rád by som počul z úst mestských policajtov ako konkrétne prebieha zásah voči bezdomovcom? Aké VZN je použité? Čo má v rukách mestská polícia, aby mohla s tulákmi alebo bezdomovcami robiť? To, že nakoniec sa oni zdvihnú a odídu preč,  možno 100 - 200 metrov. Ja neviem, kde odídu. Zaujímam sa o to, je to stav ktorý aj na KVP, kedy sú „radovky“ medzi sebou 40, 50 metrov vzdialené a parčík medzi „radovkami“ je okupovaný ľuďmi, ktorí tam prídu sa vyspať, najesť, zabaviť, vypiť si a nezriedka aj vykonať telesné potreby. Je mimoriadne frustrujúce vidieť, ako si mesto nedokáže s týmto problémom dať rady. Teda žiadam, aby tu bolo povedané, čo má mestská polícia v ruke, ako postupuje, ako vlastne vníma tento problém do budúcnosti, ako sa to dá riešiť?

p. Raši, primátor mesta - S faktickou poznámkou pán poslanec Ihnát.

p. Ihnát, poslanec MZ - Faktická pripomienka. Áno. Ďakujem za slovo. Mňa pán primátor tak isto bude zaujímať tá koncepcia parkovania. Pýtal som sa na ňu na komisii dopravy a výstavby, ktorej som členom, pána predsedu pána Jakubova. Určitú odpoveď som dostal vlastne, že sa nevyjadrili mestské časti, mali sa vyjadriť mestské časti, atď. Takže vlastne tiež čakám na túto odpoveď. A ďalej, čo sa týka bezdomovcov, dvoch bezdomovcov na Sídlisku Ťahanovce, na Pekinskej ulici, som osobne riešil. Dostal som ich do zariadenia v Bernátovciach, cez pána Fabišíka, ktorého poznáte. A tí bezdomovci ušli po mesiaci, keď som chodil za nimi každý deň. Tak ušli z tohto zariadenia preč. Tu jednoducho platí jedna zásada. Tu je ústava Slovenskej republiky, sloboda pohybu je zaručená, títo bezdomovci nemajú obmedzený pohyb, v zákone , obmedzený pohyb. Čiže ich násilím nikto nemôže držať. To je ich slobodné rozhodnutie. Pravda je jedna, že keď špinia, niekde, alebo spia pod balkónmi a tam robia neporiadok, tak jednoducho mestská polícia by zasiahnuť mohla. Ide o to, aké právne nástroje a normy máme prijaté, či už v rámci VZN alebo ďalších vecí. Na sídlisku Ťahanovce som teraz práve podal VZN o čistote a verejnom poriadku dodatok, ktorý bude práve riešiť aj bezdomovcov, spanie a ležanie bezdomovcov. Takže som zvedavý, ako toto VZN vlastne bude prijaté poslancami miestneho zastupiteľstva. A je to určitá právna norma, ktorá môže pomôcť našej mestskej sídliskovej polícii. To je len príklad vlastne toho bezdomovstva, ktoré som riešil. Ďakujem.

p. Raši, primátor mesta - Ďakujem veľmi pekne. Pán poslanec Figeľ, nech sa páči s faktickou asi na pána poslanca Halenára.

p. Figeľ, poslanec MZ - Nie, nie, ja chcem na pána poslanca Ihnáta.

p. Raši, primátor mesta - Nedá sa s faktickou.

p. Figeľ, poslanec MZ - Škoda, tak pardon, ja som mu len chcel povedať, že aj ja by som ušiel, kedy za mnou každý deň chodil. Ďakujem.

p. Raši, primátor mesta - Sú veci, ktoré nemôžem komentovať. Pán poslanec Hlinka, po ňom pán poslanec Dečo.

p. Hlinka, poslanec MZ - K bodu 4.2 Dopravná situácia, sa chcem opýtať pána povereného náčelníka, v Mestskej časti Juh evidujeme niekoľko, už dlhodobo, odstavených starých motorových vozidiel na verejných priestranstvách. Konkrétne na Južnej triede, Bulharskej a Rumunskej ulici sú autá, ktoré sú evidované a v riešení už viac ako jeden a pol roka. Celkove sa hovorí v tejto správe, že 141 nových prípadov takýchto vozidiel bolo v meste zistených za prvý polrok. Chcel by som len vedieť, či tento stav je porovnateľný s celkovým zistením - trebárs za druhý polrok minulého roka? Alebo či je to stav vyšší alebo nižší? Čiže tá celková suma 141, či je tá tendencia vzostupná? Alebo je na jednej úrovni? S tým, že tie nepojazdné vraky u nás na Juhu by som požiadal, čo už dlhodobo si korešpondujeme, aby boli dané tak, ako majú byť. Čiže aby boli dané na záchytné strážené parkovacie plochy. Všetko.

p. Raši, primátor mesta - Ďakujem pekne pán poslanec. Pán poslanec Dečo, po ňom pán poslanec Kočiš Stanislav. Nech sa páči.

p. Dečo, poslanec MZ - Ďakujem pekne pán primátor. Už tu bolo na stranu mestskej polície, bezdomovcov a tých organizovaných tlúp čosi povedané. Nechcem sa opakovať, ale napriek tomu, mal som niekoľkokrát, podotýkam, niekoľkokrát tú osobnú skúsenosť pred plavárňou. Ten parčík, je nám všetkým známe, že je takým strediskom pre organizované skupiny, ale aj pre neorganizované skupiny. Či už sú to bezdomovci alebo sú to asociáli. A jeden zážitok sa spája práve aj s políciou. Bola to, pre korektnosť musím uviesť, nie mestská, bola to štátna polícia, ale je to naše územie, sú to naše parky, náš majetok a pokiaľ majú policajti problém urobiť 7 krokov - bolo to 5 metrov od cesty, kde mohli krásne zaparkovať, ale oni museli dvomi motorovými vozidlami zísť na trávnik, v druhom prípade to bolo 2 kolesá na trávniku a ďalšie 2 kolesá boli na chodníku, ale pri tých Cigánoch, keď to mám takto priamo povedať, ani pri tej druhej skupinke na druhej strane parku poriadne ani nezastali! Nie že by ešte vystúpili z toho auta! Tak takto si nepredstavujeme riešenie bezpečnosti, poriadku v Košiciach. Tá druhá pripomienka sa týka už čisto Mestskej polície. Niekoľkokrát som aj v tomto zastupiteľstve aj dopytoval aj interpeloval mestskú políciu, že od Auparku smerom až po Uličku remesiel sú ulice zaplnené skupinami, častokrát organizovaných žobrákov. Niekedy sú to ľudia z Košíc, a niekedy sú to ľudia mimo Košíc. A v nejednom prípade zneužívajú aj malé deti na toto žobranie. Zneužívajú ich aj v nočných hodinách. A ja som nevidel zasahovať mestskú políciu v týchto prípadoch. Dokonca ani v prípadoch, keď som osobne požiadal o to, aby boli aktívni. Preto si myslím, že nielen dávanie papúč a odťahovanie vozidiel by malo byť dominantnou činnosťou mestskej polície. Ďakujem.

p. Raši, primátor mesta - Ďakujem pekne pán poslanec. Prvú výhradu budem tlmočiť štátnej polícii. Druhú, verím, že budúcnosť vyrieši. Ďakujem pekne. Pán poslanec Stanislav Kočiš, po ňom pán poslanec Ihnát.

S. Kočiš, poslanec MZ - Ďakujem za slovo. Ja si myslím, že je tu všeobecný pokles disciplíny a morálky vôbec všetkých skupín obyvateľstva. Jedna je apatická a druhá si dovoľuje čoraz viac. Myslím tých neprispôsobivých a „hrajúcich sa na neprispôsobivých“, lebo aj ja som svedkom toho, že normálny, zdravý človek jednoduchšie je mu sadnúť ku vyberaniu peňazí z automatu a pýtať od ľudí peniaze, či nemajú drobné, a potom sa dvihne a ide spokojne na pivko. Proste každý robí len to, čo mu je dovolené. A ja mám za to, že to trošku pokles požiadavky vôbec nie len mestskej polície, ale štátnej, vôbec v celej spoločnosti pokles disciplíny. Aj sami voči sebe aj ku druhým. Čím ďalej vnímam to, že je nedostatočný počet príslušníkov mestskej polícii. Mám za to, že nevidím ich tak často razantne vystupovať, česť výnimkám, nájdu sa dobrí policajti, ktorí citlivo aj ľudsky, aj s tým citom je to dané, že sú dobrí policajti. Mňa by zaujímalo, tiež, ako často mestská polícia pracuje v súčinnosti so štátnou políciou?  Ako  často sú sedenia? Ako je výmena poznatkov? Ako sa to často deje? Ako je to organizované? Napríklad - máme tú činnosť, ktorú mestskí policajti alebo nemôžu pokutovať, to je jazda po chodníkoch. Nebadám, že by to niekto vykonával. Niekto pokutoval parkovanie v protismere! Nie je to až taký závažný priestupok, ale tiež je to priestupok. Nemôžem súhlasiť s tým, že máme byť benevolentní voči porušovaniu akéhokoľvek zákona! Sme jedna civilizovaná, demokratická krajina, ktorá si vytvorila štátnu a vôbec nejakú myšlienku toho fungovania, toho celého systému. A to sú zákony tejto republiky, ktoré sme - či sú menej závažné alebo viac závažné, povinní dodržiavať. A štátna a mestská polícia je od toho, aby vynucovala si dodržiavanie týchto zákonov. Čo sa týka parkovania na zeleni, je neakceptovateľné, ani jedným kolesom parkovať na zeleni! Si myslím! Ja keď nemám kde zaparkovať, nedovolím si! Nedovolím si proste! Nemôžeme takto pristupovať, v noci áno, cez deň nie. Sme tu potom ako spoločnosť doktor Jekyll, Mr. Hyde. Nie je to akceptovateľné! Tak len toľko zatiaľ. Ďakujem.

p. Raši, primátor mesta - Ďakujem pekne pán. Poslanec Ihnát, nech sa páči, máte slovo.

p. Ihnát, poslanec MZ - Áno. Ďakujem pekne pán primátor. Ja len chcem zareagovať veľmi, veľmi krátko na kolegu Figeľa. Ja osobne ho pozývam riešiť bezdomovstvo na Sídlisku Ťahanovce. Nech príde, aby videl vlastne čo to je! A nie sa smial, a vysmieval sa, vlastne takýmto spôsobom ako to urobil. Je to niečo trápne, treba povedať, že zatiaľ neurobil vôbec nič. A ja ho pozývam, naozaj, aby prišiel so mnou, keď chce aj do Bernátoviec, pôjdeme tam, pozrieme sa aj na ťahanovských bezdomovcov. To je všetko. Ďakujem.

p. Raši, primátor mesta - Ďakujem pekne. Chcem sa spýtať, či môžem uzavrieť rozpravu a dať slovo pánovi? Len kvôli tomu, že sme pri bode 2 a teoreticky by sme do piatku mali skončiť zastupiteľstvo. Tak, čiže uzatváram rozpravu k tomuto bodu. Poprosím pána náčelníka, lebo je toho veľa, aby to do dvanástej stihol zodpovedať. A potom vás ešte poprosím, aj v rámci nejakej prestávky, keď máte ešte otázky, pošlite ich priamo pánovi náčelníkovi, aby vám zodpovedal aj písomne. Nech sa páči.

p. Palčik, poverený zastupovaním náčelníka MP - Ďakujem. Tak, odťahy, papuče na KVP, obdobne to je aj na Ťahanovciach - málo parkovacích miest, samozrejme, že zákon káže, že VZN je neúprosné, parkovať na zeleni nie je možné. Áno, niečo sa toleruje. Ale potom zase, keď zavolá občan, že sa parkuje na zeleni, my to musíme riešiť. To sme medzi dvoma mlynskými kolesami. Keď sme tolerantní, tak potom druhý zavolá, lebo predtým on dostal pokutu. A takto si občania potom vybavujú medzi sebou  tie záležitosti. Hovorím, to je vec, ktorá sa určite tak skoro nevyrieši. Pretože niet kde parkovať. A disciplína taká, aká je, a vozidiel nám stále bude len pribúdať a pribúdať. A parkovacích miest nám ubúda. Tak samozrejme, že potom bude len kritizovaná mestská polícia, že čo robí? No a ako to máme urobiť. Ďakujem. Čo sa týka delobuchov na KVP, dám to preveriť. Nemám o tom vedomosť. Spýtam sa veliteľa stanice, či je tam niečo hlásené. 
Pán poslanec Bereš - poškodenie sochy na Dóme svätej Alžbety. Obidve sochy sa nachádzajú na priečelí alebo ako to mám nazvať na takých výklenkoch Košického dómu. Je tam tak, že sú tam 2 kamery, ktoré monitorujú tento priestor. Jedna je z Mlynskej a druhá je z Alžbetinej. Z Alžbetinej tá nevidí absolútne. Tá je pozadu. A čo sa týka Mlynskej, vidí myslím, že len tú prvú sochu. A ďalšiu už nevidno. Tú presne, ktorá bola poškodená. My sme teraz začali monitorovať, vlastne prehrávať, ten záznam 11 dní dozadu alebo 11 mame prehratých. No nebolo tam zistené nič, nie je to vidno. Odkedy sme to zistili od minulého týždňa, ešte len jedna kamera je prehratá. Čiže je to taká mravčia práca. A aj tie výsledky z tohto vám tu neposkytnem, pretože rieši to štátna polícia ako trestný čin výtržníctva a poškodzovania historickej alebo proste národnej kultúrnej pamiatky. Takže zatiaľ tak monitorujeme aj to, či vlastne uvidíme niekoho odchádzať alebo prichádzať. Lebo aj to je dôležité. Aj toto prezeráme a snažíme sa dopátrať k času poškodeniu sochy. Hovorím, nie je to vidno na našich kamerách. 
Pán poslanec Halenár - EEI, migrácie áut. Myslím, že koncepcia nie je v našej kompetencii, aby my sme to riešili, ako bude prijatá, my to tak budeme na to dohliadať. Momentálne tak, ako je dohliadame, tak ako zo zákona. Čo sa týka bezdomovcov riešilo si to VZN aj Staré Mesto. Snažia sa to aj teraz iné mestské časti. Ako počúvam, že by chceli nejaké VZN na to prijať. Len nie je to až taký všeliek, jak si myslíte. Pretože v zákone,  viac jak tu bolo povedané, sloboda pohybu, žobranie, nie je zakázané, prostitúcia nie je zakázaná v zákone. A VZN to nemôže riešiť nad rámec zákona. Čiže my môžeme len vtedy, keď nachytáme niekoho konkrétne. Alebo je konkrétna osoba poškodená. A tá tam musím povedať, že je obťažovaná. Čiže tzn. tam sa nerobí na mieste, že bloková pokuta. Tam sa musí urobiť priestupkový spis, spísať to, nafotiť a tak ďalej. Hej? To nie je také jednoduché, lebo my pokutu môžeme vtedy dať, keď je poškodený nejaký verejný záujem, alebo keď je poškodená konkrétna osoba. Tak vtedy my musíme správnym konaním to riešiť. Takže v tom je to. A čo sa týka tých bezdomovcov, no viete, keď ich nachytáme, že tam špinia ako ste spomínal, nie je problém. Vtedy máme dôvod na zásah, na kontrolu, a tak ďalej. Ale nemáte im ako pokutu dať, nemáte kde ich dať, kde ich máme dať? Proste, čo s nimi? My ich len vytláčame. Oni si nájdu nové miesto. Na Hlavnej sa nám sťažujú, teraz ste spomínali ten parčík, je tam pri McDonalde ten parčík dali tam kamery, čosi sa tam obmedzilo, sem-tam nejaký príde, mestská polícia keď ich chytí, vypoklonkuje, ale väčšinou, tak vám poviem, že ideme na hrane zákona. Nemôžete nás nútiť, aby my sme porušovali zákon, zákonodarný zbor by mal na to reagovať nejakým spôsobom. Aj na tú prostitúciu, aj na to žobranie. Proste nič. No a potom, kto sa nás zastane, keď my porušíme zákon? A každý má rodinu. Každý má deti. A teraz som za zneužitie právomoci verejný činiteľ skončil. Proste je to problém. Cyklohliadky, myslím, tie už sú viac menej vystrojené. Tam by to malo byť všetko v poriadku. Stále ešte na niečo prídeme, že niečo lepšie mať, tak nakúpime. To sú také, by som povedal, drobné peniaze, ktoré vieme na to reagovať. 
Pán poslanec Hlinka - porovnávať stav vrakov, to vám dám písomne, lebo ja to takto spamäti neviem. Ale približne k tým vrakom asi toľko. Viete, my zistíme tie vraky len, v rámci Slovenska to nikto nerobí - my sme na to našli nejaký patent, ktorým sa nám to darí tak, ako sa darí, že sme vypratali - dá sa povedať v rámci mesta značnú, veľkú značnú časť vrakov. Pýtajú sa nás z iných miest, ako to robíme. Ale je to v spolupráci s obvodným úradom životného prostredia. A všetko záleží na ich rýchlosti. Lebo tam musí prebiehať proces. Vyhlásiť to, vyvesiť to vonku, hľadať toho majiteľa, to sú rôzne veci. Je to také zdĺhavé. Ale máme ich zaevidovaných, máme ich presne nafotené, máme to zdokumentované. A tie najokatejšie prípady, tie, čo najviac trápia občanov, tie ťaháme a riešime to. Budeme riešiť aj ostatné. Len hovorím, to je taký zdĺhavý proces, že jeden vrak niekedy spratať, to trvá rok aj dlhšie. 
Pán poslanec Dečo - parčík pred plavárňou. Tam chcem povedať, tam Staré Mesto myslím, že dalo kamery. Je tam kamerový systém. Nejavilo sa nám to zatiaľ ako také problematické. Ale ja si myslím, že všade policajti nemôžu byť. Každý občan, viete nám veľa chodí takých fotiek, a čo robí Mestská polícia? Je tam množstvo tých bezdomovcov alebo našich občanov, ako tam sedia na tej lavičke. Je ich tam šiesti sedia, desiati okolo stoja a čo robí Mestská polícia? A čo má robiť? Čo urobili tí občania? Alebo čo? Veď to sa nedá. Čo ich mám vyhnať? Však vidíte sami, že čo robíme, že ich je tam menej. Ale proste je to protizákonné. Takže skupiny žobrákov, zneužívanie detí, ak je taký prípad a je konkrétny, dá sa to realizovať. Ale to zase musí byť, že to nestačí, že decko je pri nejakom žobrákovi. A teraz ako ja mám vedieť, či to decko žobralo alebo nie, keď my ho nemáme zdokumentované? To je dôkazný proces, ktorý viac-menej podlieha štátnej polícii, vyšetrovateľovi, a tak ďalej. Tam je už potom právny postih. Trestný postih pre rodiča. Ale hovorím, to je na individuálnu dokumentáciu. To sa nedá tak, že príde mestský policajt a už to vyrieši. To také ... neviem. Asi takto.

p. Raši, primátor mesta - Ďakujem pekne. Poprosím návrhovú komisiu o prednesenie návrhu uznesenia. Nech sa páči návrhová komisia.

p. Lasky, poslanec MZ a člen návrhovej komisie – „Mestské zastupiteľstvo v Košiciach podľa § 6 ods. 2 písm. z) a § 21 3 Štatútu mesta Košice berie na vedomie správu povereného zastupovaním náčelníka Mestskej polície Košice o činnosti Mestskej polície Košice od 1.1.2014 do 30.6. 2014.“
 
p. Raši, primátor mesta - Ďakujem pekne, prosím hlasujte.

Hlasovanie č. 9 – za: 42, proti: 1, zdržali sa: 4

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 3
Správa o odpovediach na interpelácie a dopyty poslancov mestského zastupiteľstva, ktoré boli prednesené na XXV. rokovaní MZ dňa 16.06.2014

p. Raši, primátor mesta - Prejdeme k bodu číslo 3. Poprosím pána riaditeľa magistrátu, aby uviedol Správu o odpovediach na interpelácie a dopyty poslancov Mestského zastupiteľstva, ktoré boli prednesené na rokovaní 16.6.2014. Nech sa páči.

p. Lazúr, riaditeľ MMK - Ďakujem. Vážený pán primátor, ctený poslanecký zbor, na vaše interpelácie a dopyty bolo odpovedané v zákonných lehotách. Samozrejme sme v nejakom časovom posune, bolo to pred troma mesiacmi. Pretože veľmi veľa interpelácií sa týkalo ciest ako takých, tak chcem dať 2 informácie. Prvá je, že v najbližších dňoch mesto začne súťaž na projektovú dokumentáciu na ďalšie rekonštrukcie a modernizácie ciest, ktoré sa budú diať v rokoch 2015 - 2016. Samozrejme týka sa to Ázijskej, Košickej Polianky a tak ďalej. Druhá informácia. Tento týždeň začínajú práce na magistráte, na odborných útvaroch, kde sa začínajú práce na rozpočte pre rok 2015, 16, 17, čo je samozrejme pre nás dôležité, čo ten rozpočet znesie, čo sa doňho zmestí a podľa toho potom vieme riešiť také veci, ako je prepojenie Pereš - Lorinčík, „esíčka“ Kavečanská cesta a podobne. Čiže, či nájdeme financie a či nájdeme vôľu ľudí, ktorí tam majú pozemky, bezcenné, ale v momente, keď treba niečo riešiť v prospech občanov, tak zrazu tie pozemky sú veľmi vzácne. Pokiaľ sú nejaké otázky, nech sa páči.

p. Raši, primátor mesta - Nech sa páči, pán poslanec Ihnát má otázku.

p. Ihnát, poslanec MZ - Áno. Ďakujem za slovo pán primátor. Ja som obdržal interpeláciu, kde mi bolo odpovedané, že ohľadom prístupovej cesty a osvetlenia k rekreačnému areálu Anička, smerom od ťahanovského mosta k prameňu Gajdovka, uvedená účelová komunikácia nie je v majetku mesta Košice a z tohto dôvodu referát dopravy Magistrátu mesta Košice jej opravu nemôže zabezpečiť. Tento problém by bolo možné riešiť v prípade, ak by sa mesto Košice stalo jej vlastníkom. Ja sám som upozorňoval na to, alebo poprosil som, požiadal som práve vedenie mesta, aby mi odpovedalo v intenciách, aké riešenie by bolo možné s touto cestou učiniť. No z tohto tu, čo som dostal, tak ma uspokojiť vôbec nemôže. To hovorím rovno. Tá cesta naposledy bola vyspravovaná snáď primátorom Schusterom, v tom čase, aj keď chápem, že mesto Košice nemôže investovať do cudzieho majetku, ale sme tu, ja som poslanec mesta, vy ste vedenie mesta a ja keď prídem na Aničku, tak sa ma ľudia pýtajú, že pán poslanec, ako ďalej? Ako s tou cestou ďalej? Čo chcete robiť? Ako to chcete riešiť? Akým spôsobom chcete postupovať? No chcel by som vedieť, zisťovali sa vlastne majitelia tých pozemkov vôbec, alebo niečo podobné? Urobili sa nejaké kroky vôbec? Nejaké dielčie kroky do dnešného zastupiteľstva, aby sme sa mohli pohnúť ďalej? To je prvá otázka. Druhú otázku mám, čo sa týka toho odtokového rigolu hore nad Čínskou ulicou alebo Hanojskou ulicou. Náš pán kolega poslanec, starosta mestskej časti podal tiež interpeláciu, no jednoducho, tak isto nemôžem byť spokojný s odpoveďou, ktorá bola zavesená na nete mestskej časti. Tam predsa prebiehala KBV-čka - komplexná bytová výstavba. Niekto musel odovzdávať dokumentáciu okolo toho rigolu. Dnes tam rastú stromy. Zarastá to a spodná voda rovno preráža do pivníc Hanojskej ulice. Čiže občania sa sťažujú neustále. Neustále sa sťažuje športový areál Olympia atď. Som rád, že pán Petrvalský bude reagovať na to, čo sa týka ďalších vecí. Bol by som rád, kto vlastne prevzal z mesta Košice tú dokumentáciu a kto to vlastne má na starosti? Aby sme to dali dokopy, pán primátor. Bol som členom delegácie na Sídlisku Ťahanovce keď sme sa o tom rigole bavili. Povedali ste sám, že urobíme maximum preto, aby to bolo vyčistené, aby to bolo odstránené, tie nánosy bahna a tie stromy, ktoré tam rastú, aby to spĺňalo funkčnosť, ktorú to spĺňať má. To je všetko. Ďakujem veľmi pekne.

p. Raši, primátor mesta - Aj ja. Pán poslanec Petrvalský s faktickou, po ňom pán poslanec Halenár s faktickou.

p. Petrvalský, poslanec MZ - Faktická pripomienka. Ďakujem pekne pán primátor. Nepočkal som na toto mestské zastupiteľstvo s riešením tohto problému. Minulú stredu boli u nás vaši majetkári a riešili sme rigoly, oporné múry, zábradlia a všetok ten majetok, proste, ktorý je mestský, a o ktorý nie je dostatočne postarané. Zábradlia sme po dohode začali natierať. Tam kde ich treba vyspraviť, tak ich vyspravujeme, používame na to pracovníkov, ktorí poberajú dávku v hmotnej núdzi. Ale napríklad na rigol, to sme jasne povedali, že my na to nestačíme. Na to už je treba mechanizmy. A treba sa týmito vecami zaoberať. V každom prípade nie je odpoveď, že pozemky pod tým nie sú mestské, lebo stavba je z KBV-čky, a zo zákona tieto stavby prechádzajú na mesto Košice. A mesto Košice ako vlastník by sa o tieto stavby malo postarať. Ďakujem pekne.

p. Raši, primátor mesta - Ďakujem pekne, pán poslanec Halenár.

p. Halenár, poslanec MZ - Faktická pripomienka. Čo tu počujem od kolegu Ihnáta ma privádza k myšlienke, že zrejme bude nejaký problém na meste Košice. A to vo svetle odpovede vašej, pán primátor. Čo sa týka mojej interpelácie cesty ku daňovému úradu, vo vašej odpovedi bolo, že mesto Košice skrátka nemôže urobiť nič, pretože cesta patrí privátnemu vlastníkovi. Počúvam tu opäť, že je nejaký problém na Aničke. A ukazuje sa to, že týmto by sme sa mali vážne zaoberať, pretože tam tie podmienky sú naozaj neznesiteľné. A ukazuje sa, že nevieme si s problémom dať rady. Primátor tu nie je preto, aby nám nosil drevené sochy, povedzme aj preto, nech si to zoberie, ale až potom, keď urobí ten problém s tými cestami riešiteľný. Nehovorí nik, že tam má prísť primátor a začať kopať alebo urobiť, ale niečo s tou cestou má urobiť, organizačne a zákonné záležitosti k tomu, aby firmy respektíve vlastníci, ktorí majú takéto cesty, niesli zodpovednosť za ich stav.

p. Raši, primátor mesta - Ďakujem za poučenie. Pán poslanec Kasterko, po ňom pani poslankyňa Gamcová.

p. Kasterko, poslanec MZ - Vážny primátor, ďakujem za slovo. Kolegyne, kolegovia, pán primátor vás som interpeloval v predchádzajúcom zastupiteľstve vo veci umiestnenia zákazových značiek na Želiarskej ulici po celej ich dĺžke a ktoré obmedzujú parkovanie pred vlastnou nehnuteľnosťou. Bola odpoveď mi daná, že krajský dopravný inšpektorát Košice nesúhlasí s odstránením dopravných značiek. Dopravné značky boli umiestnené v čase, keď sa riešila mestská hromadná doprava, kedy vznikali zápchy pri Metre a keď sa opravoval most Hlinková. Vtedy sa nikto nepýtal obyvateľov a nikto sa nepýtal ani mestskej časti, že či súhlasí s týmto nainštalovaním týchto zákazových značiek, ktoré obmedzujú parkovanie, respektíve zastavenie pred rodinným domom. Neviem si predstaviť, ako je možné, že kde je zákazová značka „Zákaz zastavenia“ má dotyčný si otvoriť bránu a ešte aj zastaviť auto. Čiže by som vás poprosil, pán primátor, keby sa dalo ešte raz prehodnotiť s krajským dopravným inšpektorátom tie dopravné značky, aby do budúcnosti neobmedzovali tieto dopravné značky to parkovanie pred tými nehnuteľnosťami. Taktiež ešte poprosím pána riaditeľa, keby vedel posúriť firmu Eltodo vo veci osvetlenia ťahanovského mosta. Už prešli 3 mesiace. Niečo už urobili a posledné 2 a pol mesiaca stoja. Už sme s nimi komunikovali. Stále sa dohodneme, že sa stretneme na určitý termín, samozrejme na tento termín neprídu. Ďakujem pekne.

p. Raši, primátor mesta - Pokúsime sa to vyriešiť, pán poslanec. Eltodo - nebude problém stretnutia. Dá sa to znova na značkovú komisiu, kde bude aj KDI, aby sa to prehodnotilo, na ktorú navrhujem pána poslanca zavolať, aby to tiež vyargumentoval. Pán poslanec Ihnát s faktickou poznámkou.

p. Ihnát, poslanec MZ - Faktická pripomienka. Áno. Ďakujem pekne pán primátor. Ja na Petra Kasterka by som reagoval v tom, že aj na Sídlisku Ťahanovce v Košiciach vidím vyblednuté značky, dopravné. Poprosil by som, niektoré už fakt sú skoro neviditeľné, tak keby sme sa týmto zaoberali. To je jedna stránka veci. A druhá stránka vo veci Eltodo. To isté máme na Sídlisku Ťahanovce. Bol problém a ten problém raz pretrváva, raz nie, čo sa týka zapínania svetla. Naozaj, idete večer domov a jednoducho to je tak nastavené, že v tme ten občan musí prichádzať domov. Môže ho niekto prepadnúť. Tu môže vzniknúť naozaj skutočnosť, ktorá môže poškodiť jeho zdravie a život. A treba to riešiť. Eltodo mi odpisovalo, ako poslancovi mesta, že je to nastavené vlastne v intervaloch určitého zapínania. Tak by som poprosil, aby sa to riešilo tak, že keď už sa stmieva, tak aj v rámci šetrenia - či sa šetrí alebo nie, ale jednoducho aby to svietilo, aby to slúžilo občanom na ich bezpečnosť a ochranu zdravia. Ďakujem pekne.

p. Raši, primátor mesta - Poprosím pán riaditeľ odovzdať odkaz, lebo súhlasím s pánom poslancom. Pani poslankyňa Gamcová.

p. Gamcová, poslankyňa MZ - Ďakujem vážený pán primátor. Ja by som sa chcela vrátiť k svojej odpovedi na interpeláciu ohľadom pomenovania ulice po majstrovi Ľudovítovi Feldovi. Žiadala som zápis názvoslovnej komisie spolu s účastníkmi. Ten som z nepochopiteľných, mne dôvodov, nedostala. A zároveň by som sa chcela opýtať, kto písal túto odpoveď? Myslím si, že je to dosť zaujímavé aj pre iné interpelácie a ich odpovede. Píše sa tam, že niekto, kto zastupuje výtvarnú obec, podľa neho je pred majstrom Feldom veľké množstvo vynikajúcich umelcov. Nepochybne. Ale zaujímalo by ma, koľko z nich má také množstvo grafických listov a zreprodukovaných ulíc Košíc a pohľadov na Dóm svätej Alžbety? Takže prosím vás ešte raz, aby ste sa vrátili k tejto mojej odpovedi. A veľmi by ma zaujímalo, kto mi písal túto odpoveď. Ďakujem.

p. Raši, primátor mesta - Pani poslankyňa, ja navrhujem, aby ste boli zavolaná. Teda to aj urobíme, na zasadnutie najbližšej komisie, aby ste si to vydiskutovali, lebo toto je problém odborno-historicko-kultúrny a pamiatkový, hlavne. Čiže myslím, že to bude najlepšie, keď to budete konzultovať s ľuďmi, ktorí dávajú odporúčania, ktoré potom mestské zastupiteľstvo schvaľuje alebo nie. Pán poslanec Ihnát, nech sa páči.

p. Ihnát, poslanec MZ - Ja veľmi rýchlo pán primátor. Chcem sa len opýtať ešte otázku veľmi dôležitú. S pánom Kvokačkom zo životného vlastne konzultujeme náležitosti vypratania Sadu mládeže za Metrom, kde sme vyhnali tých Rómov, tých 7 rómskych rodín a ostal po nich neporiadok. Bol som účastníkom konania cez životné prostredie, kde sme získali rozhodnutie, vlastne, kto to má vypratať. Chcem sa spýtať, v utorok by malo byť údajne zasadnutie aj pána riaditeľa a celkove by sa to malo riešiť. Chcem sa opýtať, v akom stave riešenia , to vypratanie Sadu mládeže je? A kedy by to eventuálne mohlo byť reálne? Aby som pri tom mohol byť prítomný. Ďakujem.

p. Raši, primátor mesta - Dobre. Pán riaditeľ vám odpovie počas interpelácie a dopytov, ktoré budú na konci, aby si zatiaľ zistil všetky informácie. Uzatváram rozpravu k tomuto bodu. Poprosím návrhovú komisiu o prednesenie návrhu uznesenia.

p. Lasky, poslanec MZ a člen návrhovej komisie – „Mestské zastupiteľstvo v Košiciach podľa § 67 ods. 3 a § 69 rokovacieho poriadku Mestského zastupiteľstva v Košiciach, berie na vedomie Správu o odpovediach na interpelácie a dopyty poslancov Mestského zastupiteľstva, ktoré boli prednesené na XXV. rokovaní Mestského zastupiteľstva v Košiciach dňa 16.6. 2014.“ 

p. Raši, primátor mesta - Ďakujem, prosím hlasujte.

Hlasovanie č. 10 – za: 39, proti: 0, zdržali sa: 3

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 4
Správa o činnosti Útvaru hlavného kontrolóra

p. Raši, primátor mesta - Prejdeme k bodu číslo 4. Poprosím hlavnú kontrolórku mesta, pani inžinierku Jakubíkovú, aby uviedla správu o činnosti Útvaru hlavného kontrolóra. Nech sa páči, máte slovo.

p. Jakubíková, hlavná kontrolórka mesta - Ďakujem za slovo. Vážené mestské zastupiteľstvo, vážený pán primátor, dovoľte mi v tomto bode krátko predniesť výsledky kontrolnej činnosti, ktoré sme vykonali od predchádzajúceho rokovania mestského zastupiteľstva. Kontrolovali sme neziskovú organizáciu Európske hlavné mesto kultúry 2013, Dopravný podnik mesta Košice a.s. a Mesto Košice. Pri neziskovej organizácii Európske hlavné mesto sme zistili nedostatky týkajúce sa obehu a kontroly účtovných dokladov. A to tým, že doklady, ktoré nespĺňali náležitosti daňového dokladu alebo účtovného dokladu nezisková organizácia nevrátila vystavovateľovi na doplnenie alebo na prepracovanie, aby týmto aktom zabezpečili náležitosti dokladov určené zákonom o DPH a zákonom o účtovníctve. Tiež sa v kontrolovanom subjekte formálne vykonávala predbežná a priebežná finančná kontrola. V súčasnosti vykonávame kontrolu hospodárenia v Dopravnom podniku mesta Košice, pričom sme vykonali na základe poslaneckého podnetu kontrolu zameranú na spotrebu pohonných hmôt v umývacom centre. Vzhľadom na nemožnosť objektívne zistiť vstupné údaje o množstvách pohonných hmôt na začiatku kontrolovaného obdobia, ako aj čas potrebný na realizáciu jednotlivých pracovných úkonov, ktoré závisia od typu motorového vozidla a jeho miery znečistenia, ako aj samotnú činnosť obsluhy stroja, výsledky kontroly preukazujú na možnosť neoprávneného nakladania s prebytkami pohonných hmôt v objeme 300 litrov za obdobie 17 mesiacov. Ďalej sme vykonali kontrolu dodržiavania hospodárnosti a efektívnosti účinnosti a účelnosti pri hospodárení s majetkom mesta. Predmetom kontroly bolo nakladanie s majetkom mesta, ktorý v zmysle zákona o majetku obcí podlieha schváleniu mestskému zastupiteľstvu. A týkala sa prenájmov, predaja zariadenia, vecných bremien a zámien majetku mesta. Kontrola nezistila nedostatky. V súčasnosti končíme kontrolnú činnosť v Centre voľného času a zahájili sme kontrolu na Základnej škole Starozagorská. Taktiež navrhujeme plán kontrolnej činnosti na druhý polrok 2014 doplniť o výkon kontroly týkajúci sa výberu miestnych daní. Ide o daň za ubytovanie a daň za užívanie verejného priestranstva. Za vašu pozornosť vám ďakujem.

p. Raši, primátor mesta - Ďakujem pekne. Otváram rozpravu k správe o činnosti útvaru hlavného kontrolóra. Do rozpravy sa hlási pán poslanec Ihnát. Nech sa páči.

p. Ihnát, poslanec MZ - Áno. Ďakujem pekne pán primátor za slovo. Je až na zamyslenie sa, že väčšina poslancov tohto mestského zastupiteľstva nemala ani elementárny záujem si vypočuť problematiku, ktorá sa udiala, alebo deje v najväčšom mestskom podniku. A to je Dopravný podnik a.s. Bol som to ja, mestský poslanec a zároveň člen dozornej rady dopravného podniku, ktorý som dával podnet na túto kontrolu. A podal som orgánom činným v trestnom konaní aj trestné oznámenie na neznámeho páchateľa pre podozrenie z krádeže pohonných hmôt. Stále sa bavíme ,aj médiách, aj hore-dole sa bavíme o tridsiatich litrov nafty, o 300 litrov nafty. Len 300 litrov nafty. Nejde tu len o to. Tu ide predsa aj o to, ako sa hospodári v samotnom podniku. Tu v tejto správe hlavnej kontrolórky, ktorú mám tu na stole, tak sa hovorí trošku viac, ako bolo povedané teraz. Povedzme si a teraz nahlas, lebo teraz mám tu príležitosť a tú možnosť povedať vlastne, čo sa tam dialo. Nerobili sa vôbec mesačné uzávierky spotreby PHM. Ďalej, plánovaná ročná spotreba PHM sa rovnala skutočnosti, ročnej. To je niečo nenormálne! Toto som nezažil v žiadnom podniku. Ďalej- umývací stroj nebol evidovaný od roku 2001. Snáď. Ďalej. Ten umývací stroj nemal prietokomery. Ďalej - vedenie podniku sa k tomu stavia úplne laxne. Dovoľte, aby som vám prečítal z vyšetrovania 3 vety, kde sa vyjadruje generálny riaditeľ, pán inžinier Hrehorčák: „Neskôr sa dozvedel, že člen dozornej rady pán inžinier Miloš Ihnát podal trestné oznámenie na neznámeho páchateľa pre podozrenie z trestného činu krádeže. K celej veci uviedol, že v súčasnej dobe sa v ich podniku vykonáva audit na uvedenom pracovisku, pričom nezistili skutočnosti, ktoré mohli mať za následok neoprávnenú manipuláciu s PHM. Nafta sa fasovala na umývanie motorov aj podvozkov. Spotrebu nafty v umývacom centre evidovali iba pracovníci tým spôsobom, že jej výdaj aj spotrebu zapisovali len do zošita podľa nejakých výkonov.“ „Priemerná hodinová spotreba nafty nebola určená, stanovená a nebola kontrolovateľná, nakoľko stroj bol už zastaralý a nemal prietokomer. Z tohto dôvodu tento stroj z prevádzky od 31.5. 2014 vyradili.“ Až po mojom podnete, v prípade, že by skutočne došlo k odcudzeniu nafty pánom K., čo jednoznačne potvrdiť nevedia, by vznikla škoda najviac vo výške 30 eur, podľa objemu bandasky, z ktorej je vidieť čerpanie tekutiny. Na fotografii škodu nie je možné jednoznačne vyčísliť, lebo evidencia príjmu a výdaja PHM sa doteraz neviedla, opakujem slovo „neviedla“! Teraz sa už vedie. „V prípade, že by došlo k odcudzeniu motorovej nafty bola by krádežou pre DPMK a.s., Bardejovská, spôsobená škoda v celkovej výške 30 eur.“ No ja, ako, sa fakt zamýšľam nad tým, že jeden štatutár, generálny riaditeľ, ktorý má na to plat, má odmeny, a nie takéto, rozprávkové platy sú tam. Treba povedať, že tak laxný prístup k celkovému hospodáreniu podniku a celkovému vedeniu podniku je z jeho strany učinený aj bol učinený. Nehovorím, že nejaké nápravné opatrenia sa neudiali, však aj ja, keď spácham nejaký trestný čin, tak sa snažím pred prokurátorom, aj sudcom, pre prípravné konanie, ako, byť dobrý, a snažím sa aj vyšetrovateľovi povedať, že už nikdy viac to neurobím. Lenže vyšetrovateľ sa díva na mňa tak, že či sa skutok stal alebo nestal. Skutok sa veruže stal. A nejde len o to - máme tu tender na nákup trolejbusov, ktorý bol zmarený. Máme tu firmu, externú, ktorá v prvom kole zlyhala. Ministerstvo životného prostredia nám to vrátilo späť. Čiže je tu druhá výzva teraz. Ale za prvú výzvu sme, no čuduj sa svete, zaplatili. A poslanec Kasterko sa pýtal na Komisii dopravy pána generálneho riaditeľa, ako to je, no jednoducho mne z toho vychádzalo, že sme nezaplatili. Až na dozornej rade som sa dozvedel, že zaplatilo sa, ale druhá výzva nebude platená. Čiže až potom vzniklo to nápravné opatrenie, keď už poslanci do toho vopchali svoje rúčky. Treba povedať, že je tu stanovisko dozornej rady dopravného podniku, akciovej spoločnosti, ktorá hovorí jednoznačne o tom, že traja členovia z piatich boli za odporúčanie pre odvolanie generálneho riaditeľa Dopravného podniku mesta Košice a dvaja sa zdržali. Čiže ani jeden nebol proti. To je veľmi podstatný fakt. Viete, páni kolegovia, dámy poslankyne, páni poslanci aj vedenie mesta, ja by som očakával, pán primátor, práve od vás, ako jediného akcionára tohto dopravného podniku, najväčšieho mestského podniku, že po poslaní mojich podkladov by ste sa začal elementárne aspoň zaujímať o problematiku, ktorá bola. Naopak, musím zareagovať, to čo zaznelo v televízii TA3, jednoducho s tým nemôžem súhlasiť. Pán primátor prehlásil, že poslanec si robí volebnú kampaň, keď v máji dostal podnet od zamestnancov. V auguste kontrolórka a orgány činné v trestnom konaní dali vyrozumenie, vlastne čo sa stalo, alebo aké sú nálezy, no a máme tu septembrové zastupiteľstvo, kde už o tom eventuálne sme mohli jednať. A teraz ja o tom rozprávam, tu hovorím. Tak sa pýtam, o akú volebnú kampaň tu ide? Čiže každý kto niečo do 15. novembra urobí, alebo sa zaujíma o veci verejné, je to volebná kampaň? Tak toto je, by som povedal, trošku na zamyslenie sa. A poviem, že bolo to trošku nešťastné vyjadrenie pána primátora. Preto ja by som sa chcel opýtať, aké kroky ďalej? Mali sme tu bod rokovania, ktorý bolo zmarený, povedzme si, rozhodnutím, ako demokratickým rozhodnutím tohto zastupiteľstva. Ja jednoducho tomu pokoj nedám. Nedám pokoj, lebo viem, čo sa v podniku deje. Volajú mi vodiči autobusov: „Pán poslanec, 60 litrov mi zmizlo, 80 litrov mi zmizlo za noc.“ „Komu ste to hlásil? Vedúcej ste to hlásil?“ „Nie, nehlásil som to, lebo by mi ukázala, že som na hlavu.“ A ja hovorím:  „A kde ste to zapísal? Do stazky. Kto videl tú stazku?“ „Nikto.“ Takže chcem povedať, zaujíma ma jedna vec. Kto kontroluje vôbec stav PHM a spotrebu nafty v tomto podniku, keď ľudia, ktorí tam pracovali a boli kvalifikovaní boli vyhodení na dlažbu? To je jedna otázka. Ďalej ľudia, ktorí dali 18 bodový materiál, 18 bodový materiál na elimináciu, na riešenie eliminácie krádeže nafty a najmä za stredisku Šaca, kľúče a ďalšie náležitosti. Pýtam sa, kde ten materiál skončil? Mne bolo povedané, že to bolo riešené. Nakoniec som zistil, že to riešené nebolo. A skončilo to v šuflíku. Takže sa pýtam jasne: Aký postoj... aký postoj má toto vedenie k tomuto mestskému majetku?! Vážené dámy poslankyne, vážení páni poslanci, ja som si myslel, naozaj, že budete mať aspoň elementárny záujem vypočuť si, čo sa v tomto podniku deje. Nie politicky hlasovať, že to je politický nominant, politický nominant! Aj ja som politický nominant v dozornej rade. Tiež tak isto ste ma nominovali. Ale pýtam sa jednu vec: „Vás to vôbec nezaujíma?“ Mňa to veľmi zaujíma. Ďakujem pekne, to je všetko.

p. Raši, primátor mesta - Ďakujem pekne pán poslanec. Ostatných diskutujúcich by som teda poprosil, aby sa snažili dodržiavať elementárne pravidlá rokovania mestského zastupiteľstva z hľadiska času, myslím. Ale chcel som, aby pán poslanec povedal všetko. Pani poslankyňa Čekanová s faktickou na pána poslanca Ihnáta.

p. Čekanová, poslankyňa MZ - Faktická pripomienka. Ďakujem pekne za slovo. Ja by som sa len chcela opýtať, či bude, preto faktická, už nejaká všeobecná vôľa, aby sa vyjadril zastupujúci za dopravný podnik? Ďakujem, len toľko.

p. Raši, primátor mesta - Jasné, to preto tu sú všetci. Aj dostanú slovo na vyjadrenie. Nech sa páči, pán poslanec Dečo.

p. Dečo, poslanec MZ - Vážený pán primátor, vážení kolegovia, napriek tomu, že ten bod sme nezaradili do rokovania, vidím, že od začiatku vyvoláva vášne. Ale chcem podotknúť, že pravdepodobne oprávnene. Nie kvôli tým 300 litrom nafty, prípadne iným litrom nafty, ale tá situácia v dopravnom podniku je dlhodobo hodná toho, aby sme žiaľ, nie až na poslednom rokovaní mestského zastupiteľstva v našom volebnom období, sa tým takto zaoberali. Chápem, že pre niekoho to môže byť volebná agenda, pre niekoho to môže byť veľmi nepríjemná téma. Ale ja sa opýtam dve veľmi konkrétne veci. Bez ohľadu na to, čo už tu bolo povedané. Viete mi povedať, pán primátor, či bude niekto brať a ako bude vyvodená zodpovednosť za to, že sme urobili s občanmi brané cvičenie okolo stanice a že oblúky, koľajnicové, ešte ani len vyvalcované nie sú v Třinci? Prípadne keby sme im chceli z Rakúska, tak ich máme za dvojnásobnú cenu. Či bude dodržaný potom termín tejto stavby. Pretože je to viazané na eurofondy. Myslím si, že toto si Košičania nezaslúžili po prázdninách, pretože mnohí sa sťažujú na to, že je v tom chaos, a oprávnene.

p. Raši, primátor mesta - Pán poslanec, ste starý, skúsený poslanec mestského zastupiteľstva. Viete, že je bod Správa hlavného kontrolóra. Čiže pokiaľ to naozaj nie je kampaň, beriem to ako váš omyl, že toto otvárate pri Správe hlavného kontrolóra, ktorá sa tohto bodu netýka. Tak ja by som láskavo poprosil, aby sme na poslednom zastupiteľstve dodržiavali pravidlá tak, ako sme to robili 4 roky a venovali sa Správe hlavného kontrolóra a jej zisteniam. V bode Interpelácie a dopyty ma môžete vyzvŕtať v čom chcete. Ešte raz, útvar hlavného kontrolóra správa a obsahová časť. Pýtate sa na veci, ktoré s týmto nesúvisia.

p. Dečo, poslanec MZ - Reagujem na fakty, ktorými pani hlavná kontrolórka komentovala situáciu v dopravnom podniku.

p. Raši, primátor mesta - Ďakujem pekne. Potom poprosím vedenie dopravného podniku, keďže je návrh na odvolanie iba generálneho riaditeľa a voči nikomu inému nie je žiadosť vyvodiť dôsledky, myslím si, že v každej organizácií, keď sa pochybí, tak štruktúra managementu je urobená v nejakej vertikálnej línií. Čiže jeden zamestnanec, vedúci umyvárky alebo umyvárne alebo umývacieho centra bol prepustený. Predpokladám, že nad nim je tiež nejaký vedúci, ktorý pochybil alebo nepochybil. A potom je generálny riaditeľ. A keďže tento problém trvá od roku 2001, predpokladám - tento evidenčný - tak predpokladám, že v minulosti boli okrem generálnych riaditeľov, ktorých vieme, aj iní technickí námestníci aj iní vedúci, ktorí zrejme, keď to je taký problém, asi nejaké povinnosti zanedbali. Takže poprosím potom generálneho riaditeľa, po všetkých otázkach, ktoré budú použité, aby vysvetlil aj genézu, aj kto, kedy, sa... kde vyskytoval, kto za to mohol prebrať zodpovednosť atď. Dobre? Ďakujem. Pán poslanec Ihnát s faktickou na pána poslanca Deča a potom pán poslanec Gaj. Nech sa páči.

p. Ihnát, poslanec MZ - Faktická pripomienka. Áno. Ďakujem za slovo pán primátor. Fakt nechcem konfrontačne alebo nejak takto sa tu vyjadrovať. Ale je to prípad, ktorý pohol aj mnou. Generálny riaditeľ a podpredseda predstavenstva je predsa človek, ktorý nielen poberá plat a tie odmeny, som povedal, ale má plnú zodpovednosť ako štatutár za chod podniku. Ako je možné, sa pýtam, že nemal informácie, čo sa mu v podniku deje cez technického riaditeľa? Ako hovoríme, teraz tou štruktúrou, ako ste na TA3 povedal, tou chronológiou štruktúry. Je pravdou, že ten generálny riaditeľ predsa z kancelárie nemôže vedieť, že čo robí, ako, všetka česť každému pracovníkovi, upratovačka, povedzme, ale jednoducho má porady generálneho riaditeľa. Teraz sa nebavíme o upratovaní ale sa bavíme o chode podniku. O tom, že sa nerobili koncomesačné spotreby vyhodnotenia spotreby nafty. Tak ja som toto v podniku, žiadnom, ešte nevidel. Alebo že plánovaná spotreba nafty sa rovnala ročnej skutočnosti! Veď to je na jedno deci, čiže boli vytvorené podmienky na niečo? Nechcem tu teraz hovoriť na čo, ale boli vytvorené podmienky na niečo, aby sa takto šafárilo a hospodárilo v podniku? A povedzme si, ide o 300 litrov nafty. Ale táto kontrola bola vykonávaná len na jednom jedinom stredisku! To aby verejnosť vedela. Na jednom jedinom stredisku! Koľko tých stredísk má dopravný podnik, vrátane napríklad Hornádskej, vrátane ... vrátane... To je Hornádska, potom máme tu DPMK, Šaca a tak ďalej. Koľko ich máme.

p. Raši, primátor mesta - Poprosím, toto nebola reakcia na pána poslanca Deča. Tak snažme sa aspoň bazálne pravidlá. Prihlásim sa do rozpravy, poviem všetko. Toto mala byť faktická poznámka na pána poslanca Deča. Pán poslanec Gaj, nech sa páči, máte slovo.

p. Gaj, poslanec MZ - Ďakujem pekne, vážený pán primátor, vážení kolegovia, ja by som sa vrátil ku Správe pani kontrolórky. Ozaj z mojej strany vyjadrovanie sa o EHMK určite nie je volebná kampaň. Táto správa trošku ma aj rozosmiala. Zrazu som zistil, koľko synoným má čarovné slovíčko „časová tieseň“. Všetky závery, ktoré sme v tejto kontroly, ktoré sme niekedy vypichli ako problémové, sa odvolávajú na časovú tieseň. V tabuľke 3 máme veľmi pekné zhrnutie koľko stál otvárací ceremoniál, zatvárací ceremoniál, a v rámci kontroly je vypichnutý účet, ktorý rieši sumy okolo 700 eura, 1300 eura a podobné smiešne sumy oproti tabuľke číslo 3. Ja viem, že sa zvolebnieva. Zrejme aj na útvare kontroly. Ale táto správa je tak lacná a tak smiešna, oproti miliónom, ktoré sa tuná preinvestovali. Pardón, nie preinvestovali, lebo toto je programová časť. Investičná vôbec ešte nebola tam otvorená a spomenutá. Ja na záver by som asi len povedal, že pani kontrolórka, viem, že palivo do rakety je veľmi drahé, ale stačilo možno nájsť pumpára a jeho registračnú pokladňu. Ďakujem.

p. Raši, primátor mesta - Ďakujem pekne. Verím teda, pani hlavná kontrolórka, že nemáte politické ambície na Severe, keďže čelíte takémuto nátlaku. Dobre, pán poslanec Ihnát k rozprave. 3 minúty poprosím, maximálne.

p. Ihnát, poslanec MZ - To je sekunda. Dávam procedurálny návrh. Chce vystúpiť občan a opýtať sa v tomto bode rokovania, pán Martin Krištof  by chcel vystúpiť. Dovoľte pán primátor, aby to odsúhlasilo mestské zastupiteľstvo. Ďakujem.

p. Raši, primátor mesta - Myslím, že všetkým občanom dovolíme vystúpiť, ktorí prídu. Takže ma niekto problém? Nemá. Dobre, čiže asi by asi by malo ísť najprv vyjadrenie dopravného podniku, pretože ten bol dotazovaný, potom dáme slovo občanovi Krištofovi, a potom by som, pokiaľ bude potrebné, znova dal slovo okrem poslancom aj dopravnému podniku, aby eventuálne otázky občana Krištofa vyargumentoval. Nech sa páči. Pán generálny riaditeľ zatiaľ, inžinier Hrehorčák.

p. Hrehorčák, generálny riaditeľ DPMK - Dobrý deň pán primátor, ctené poslankyne, vážení Viac-menej tu bolo spomenuté všetko, čo sa týka správy hlavnej kontrolórky mesta. A presne tá hovorí v základe to, že ten stroj bol zaevidovaný od začiatku úplne chybne. Viac-menej nebol zaevidovaný ako stroj, ale ako súčasť umývacej linky v roku 2001. A následne na to sa nerobila evidencia na stroj, PHM, ale na stredisko. Čiže za to priamu zodpovednosť niesol určite vedúci umývacieho centra, ktorý tam bol od roku 1992, a samozrejme priamy nadriadení technickí riaditelia, postupne tam boli myslím, že pán Korýtko, pán Fraj, pán Dečo a teraz momentálne pán Turis. Ten stroj nebol zaevidovaný preto, lebo ho jednoducho dotyčný zamestnanec nezaevidoval. A tým pádom aj účtovníctvo zase neevidovalo spotrebu stroja ako takú, ale iba ako na výkon, ale iba ako spotrebu. Čiže bola tam nejaká plánovaná spotreba, ktorá sa vykonávala na základe nejakých výkonov čistenie motorov. Zaujímavosťou je to, že pán Ihnát bol o tomto informovaný 9.5., ja som bol informovaný anonymným listom už 5.5., za čo chcem poďakovať zamestnancom, ktorí mi poslali tento list. Ja som začal konať ihneď, s tým, že som dal pokyn pánovi Turisovi, aby vykonal kontrolu, ktorá aj začala následne, 31.5. sme stroj odstavili do 15.6., pardon, áno, do 15.6., aby sa prijali jasné kroky a jasná evidencia. Čo teraz vlastne už aj stroj funguje. A jednoducho je to tak, ako to má byť. Takže tá zodpovednosť je historická. A to, že sa to, že sa pán Ihnát čuduje, prečo to tak nebolo, alebo si to nikto nevšimol, tak ja tiež sa tomu čudujem. Pretože členkou dozornej rady je už tri roky aj naša šéfka účtovníctva a tá tiež o ničom nevedela. Tak asi k tomu umývaciemu centru toľko.

p. Raši, primátor mesta - Ďakujem a poprosím, aby ste boli, pán generálny, pripravený, lebo bude ďalšia vlna otázok. Čiže pán poslanec Ihnát a potom dáme slovo pánovi občanovi Krištofovi.

p. Ihnát, poslanec MZ - Áno. Ďakujem za slovo. Ono pán primátor, ako som povedal, zopakujem to. Tá kontrola sa vykonávala na jednom, jedinom stredisku. Nie na všetkých strediskách Dopravného podniku mesta Košice. Možnože, by sme sa chytili za hlavu, naozaj, keby tie výsledky prišli zo všetkých stredísk. To je jedna vec. Druhá vec. Hádzať niečo na nejakú členku dozornej rady, našu kolegyňu, ako, tak to už je, by som povedal vrchol. Ako, fakt, toto čo som tu počul, to rovno môžete hodiť aj na mňa, pán generálny riaditeľ. Ja nehovorím, že sa nerobila vnútorná kontrola v podniku. Ako, robila sa, potom. Lebo na základe toho, že mi tajili, tajili! To opakujem, pán generálny riaditeľ, poviem vám to rovno do očí: Tajil ste mi!“ Keď som žiadal ja podklady materiálov, aby som dostal na stôl spotrieb mesačných spotrieb a porovnania, tak jednoducho pán Turis mi poslal nezmysel. Úplný nezmysel, kde sa naozaj plánovaná spotreba rovnala skutočnej spotrebe. Tak som sa chytil za hlavu. Ako je to možné? Vy 4 000 euro máte dnes naplánovaných na budúci rok, a už dnes viete povedať, že skutočnosť je 4 000 euro!? Tak toto už je vrchol! To je geniálny plánovač. Geniálny plánovač! No, takže chcem povedať toľko, že plnú zodpovednosť za chod tohto podniku neberie Turis, alebo nejaký plánovač, ale berie generálny riaditeľ a štatutár tohto podniku. A môže hovoriť čo chce. Berie rozprávkový plat, preto, že je zodpovedný. To hovorí aj zákonník práce, že vedúci zamestnanci aj platy majú vyššie preto, lebo sú zodpovední. Ja toto uznesenie, ktoré som mal pripravené, ja ho predložím to uznesenie, pán primátor, je to moja svätá povinnosť a ho predkladám teraz. Dovoľte, aby som ho prečítal. Ďakujem pekne.

p. Raši, primátor mesta - Dovolím.

p. Ihnát, poslanec MZ - Ďakujem. Návrh uznesenia: „Mestské zastupiteľstvo v Košiciach podľa § 11 ods. 4 písm. L zákona č. 369 1990 Zb. o obecnom zriadení v znení neskorších predpisov a § 25 ods. 2 písm. b) bodu 6 Štatútu mesta Košice v obchodnej spoločnosti Dopravný podnik mesta Košice a.s. so sídlom Bardejovská 6, 043 29 Košice, IČO 31701914, v ktorej mesto Košice, ako jediný akcionár vykonáva pôsobnosť valného zhromaždenia, dňom účinnosti tohto uznesenia rozhodlo: Odvoláva z funkcie člena predstavenstva a generálneho riaditeľa inžiniera Juraja Hrehorčáka.“ To je koniec uznesenia. A ja k tomu poviem dôvod, pre hrubé porušenia z hospodárením mestského majetku a jednoducho nezvládnutím situácie v podniku. Vieme o tom tiež veľmi dobre, že bol zmarený tender. Opakujem to ešte raz, na nákup trolejbusov. Pán primátor, musím to zdôrazniť, že trolejbusy ste mal v svojom volebnom programe práve vy! A ja, v tejto koalícii keď som bol, tak som to podporoval. A viete dobre sám, že som povedal, že zo zrušenia trolejbusov mám žalúdka bôľ. Aj keď viem, aká situácia je v rámci výhodnosti tých trolejbusov, keď to je 8 % doprava. Viem všetko komplet! Ale ekologická doprava bola vo vašom volebnom programe. Takže toto je môj návrh uznesenia, ktorý odovzdávam zároveň aj návrhovej komisii. Treba povedať, že bolo tu hlasovanie dozornej rady Dopravného podniku mesta Košice a.s. To hlasovanie by som poprosil, keby predseda dozornej rady, pán Kočiš, bol tak dobrý a jednoducho sa k tomu vyjadril. To je veľmi podstatné. Ďakujem veľmi pekne.

p. Raši, primátor mesta - Ďakujem pekne. Čiže s faktická poznámka pán námestník Jakubov, nech sa páči.

p. Jakubov, námestník primátora - Faktická pripomienka. Ďakujem veľmi pekne, dámy a páni, vážený pán poslanec Ihnát, pokiaľ mi je známe a pokiaľ som si dobre prečítal záver správy kontrolórky, tak evidencie spotreby PHM vysokotlakového čistiaceho stroja neboli síce  vykonávané dôsledne, ale súčasne sa tu hovorí aj to, že tento stroj bol zaradený do evidencie v roku 2001. Od roku 2001 teda nebola správne vykonávaná táto kontrola spotreby. A od roku 2001 je to 13 rokov, ak sa nemýlim. Doteraz sa v minulosti s tým nič neurobilo. Nechcem obhajovať generálneho riaditeľa, ale určite nie generálny riaditeľ je tá osoba, ktorý si prejde všetky mechanizmy, stroje, všetky zariadenia v danom podniku. Ale má tam predsa na to štáb ľudí. Sám si povedal, sám poslanec, že je to najväčší mestský podnik. A tento mestský podnik predsa má svoju štruktúru. Pokiaľ viem, po zistení tejto skutočnosti boli okamžite vyvodené dôsledky. Zodpovedná osoba bola teda riešená. A nemyslím si, že tento problém je takéhoto rozsahu, je to môj názor, že za toto by mala padať hlava generálneho riaditeľa. Po druhé. Dovolím si tvrdiť, že v tomto volebnom období sa v dopravnom podniku urobilo veľa. Hovoril som to na komisiách, niekoľkokrát sme rozoberali. Dali sme do poriadku staré hriechy typu Outclaim a podobne. A v konečnom dôsledku toľko investičných prostriedkov, ktoré v tomto období natieklo a tečie do dopravného podniku, nepamätám si od roku 1990, že by takéto volebné obdobie bolo. Nechcem, spochybňovať pochybenie nikoho, ale nemyslím si, že toto je relevantný dôvod. A prepáč, pán poslanec, si od začiatku volebného obdobia členom dozornej rady. Tak kde ste boli doteraz? Ďakujem.

p. Raši, primátor mesta - Ďakujem pekne. Teraz s faktickou pani poslankyňa Gamcová a potom, teda poprosím pána poslanca Ihnáta, aby - kedy dáme vlastne slovo aj občanovi. Čiže pani poslankyňa Gamcová, nech sa páči.

p. Gamcová, poslankyňa MZ - Faktická pripomienka. Ďakujem pán primátor. Ja by som len chcela podotknúť, že som tu už dlhšie obdobie, možno, ako niektorí poslanci, a všetci sa určite dobre pamätajú, že v dopravnom podniku boli vždy veľké problémy. O podrobnostiach poprosím Martina Krištofa, ktorý sa naozaj venuje dopravnému podniku veľmi dlho. Ale chcela som povedať vlastne to, čo ste spomenuli pán námestník, že problém je v tom, že predstavenstvo, dozorná rada a všetky tieto dôležité orgány boli vždy nominované politickými nominantmi bez toho, aby ich odbornosť zodpovedala postu, na ktorý si sadali. To je alfa - omega nielen dopravného podniku ale aj ďalších orgánov. A v tom je celý ten problém. Keby tam sedeli ľudia, ktorí tomu rozumejú, tak by sa nestali mnohé vecí. Ale nielen v tomto volebnom období. Hovorím, že oveľa väčšie problémy boli ešte v minulom volebnom období. A preto sa prikláňam k názoru pána námestníka, že za to, čo sa teraz momentálne stalo, nie je zodpovedný len generálny riaditeľ. Keby som ja mala dať návrh na odvolanie, tak to určite bude celé predstavenstvo a celá dozorná rada. Ďakujem.

p. Raši, primátor mesta - Ďakujem pekne, ešte mate čas pani poslankyňa to stihnúť. Čiže dáme slovo občanovi, konečne. Či ešte chcete? Teda, keď súhlasíte? Dobre. Čiže, lebo je tu zase prihlásený pán poslanec Ihnát, Kaifer, Stanislav Kočiš. Čiže dáme slovo pánovi Krištofovi. 3 minúty poprosím dodržať, keď sa vám to podarí. 

p. Krištof, občan mesta - Dobrý deň prajem. Pán primátor, pani námestníci, vážené mestské zastupiteľstvo, ja sa ospravedlňujem, trošku som prepočul, ja sa chcem len opýtať jednu otázku. Či vám a dozornej rade vôbec bolo oznámené to, že manažéri dopravného podniku založili haly trolejbusovej dopravy v prospech banky? Teda voči úveru. A rovnako aj to, že tieto haly boli po dvadsiatich rokoch fungovania skolaudované až v tomto roku, zrejme bez závad. Ako to je možné? Ďakujem.

p. Raši, primátor mesta - Ďakujem pekne. Čiže aj keď som nepostrehol súvislosť medzi 300 litrami nafty, ale poprosím vedenie dopravného podniku, aby zodpovedalo všetky otázky. Čiže vrátime sa teraz k téme hlavnej kontrolórky, 300 litrov nafty, ktorú potom rozšírime o haly. Pán poslanec Ihnát, nech sa páči.

p. Ihnát, poslanec MZ - Áno. Ďakujem za slovo pán primátor. Trošku, trošku nesúhlasím s tým, čo ste povedal teraz, lebo všetko so všetkým súvisí. A čo sa týka mestského majetku a hál, koľajníc a všetkého, čo sa týka dopravného podniku, tak s tým súvisí. A jednoducho je to majetok mesta. Či chceme, či nie. Treba povedať, v tomto súhlasím, áno, sú to politické nominácie. Či už vedenie podniku alebo dozorných rád a tak ďalej. Áno, tým jedným politickým nominantom som aj ja. Ale zase sa môžem ľuďom pozrieť do očí. Ja jednoducho som tam nechodil na kávu. A to môže povedať, aj pán generálny riaditeľ, že boli tie dozorné rady živé. Ako, fakt boli živé. Boli tam otázky, odpovede, atď. Mnohokrát sme sa nedozvedeli... naozaj, sme sa dozvedeli skôr z novín, z tlače a tak ďalej, informácie, čo som v šoku ostal. A to som veľmi kritizoval aj verejne potom. Takže to nefungovalo tak, ako to fungovať v tej dozornej rade malo. Ja jednoducho fakt sa dívam na to tak, že Mimi Gamcová jednu vec dobrú povedala, za toto nie je zodpovedný len generálny riaditeľ, ale celé predstavenstvo. Viete, je to pravda, celé predstavenstvo je zodpovedné. Ale výkonným orgánom tohto podniku je práve generálny riaditeľ, a štatutár. Vy ste pán primátor povedal jednu vec, že Ihnátovi ide len o to, aby odstrelil, odstrelil generálneho riaditeľa z toho postu. No lenže si povedzme jednu vec. Kto je zodpovedný za podnik? Zodpovedný za podnik je generálny riaditeľ a štatutár. Vždy je to tak a stále to tak bude. Preto má ten plat taký. Aj tú odmenu takú. Aj podpredseda predstavenstva, že jednoducho je reprezentatívny. Preto je to tak. Takže podal som návrh tohto uznesenia. Ja by som bol veľmi rád, keby dámy poslankyne a páni poslanci naozaj zhodnotili to, že čo sa v podniku deje. Či naozaj ten podnik chceme podporovať, by som povedal, v takom stave v akom to ide teraz a doteraz ďalej? Čiže, či električky chodia napríklad bez klimatizácie, napríklad prídu tuto do Košíc, atď. Ďalej tie tendre, ktoré tu boli. Urobil som jednu chybu, a to priznávam, verejne hlasoval som za tie autobusy. A to bola veľká chyba, čo som urobil! Veľká chyba. Nemal som hlasovať za to, a nemal som hlasovať za to, aby prepustili 120 ľudí! 120 ľudí tam sa prepúšťa. A my sa smejeme tu a laxne pristupujeme k mestskému majetku! Hanbím sa za to pred verejnosťou, košickou. Hanbím sa za to, že jednoducho som členom dozornej rady dopravného podniku. A naozaj, za takýchto okolností v tomto dopravnom podniku a v tejto dozornej rade moja osoba nemala čo hľadať. Som čestný človek. Som čestný človek a jednoducho viem, čo sa tam dialo a čo sa tam deje! Aj keď nemám všetky informácie, a to hovorím, že stojí tu niekto nado mnou ešte, že sa nerobili obhliadky, alebo celková tá kontrola vo všetkých strediskách tohto podniku. Čo navrhnem, samozrejme totálny hĺbkový audit podniku. Toto je to, čo som chcel povedať. Ďakujem.

p. Raši, primátor mesta - Pán poslanec Gáj s faktickou pripomienkou.

p. Gaj, poslanec MZ - Faktická pripomienka. Ďakujem pekne. Ja som myslel, že sa niekto pripojí k téme EHMK, lebo viem, že dopravný podnik je veľký problém. Ale tie čísla sú úplne niekde inde. Pán kolega, ja som sa tak isto hanbil a bol som v dozornej rade EHMK. Ale stačilo len vystúpiť. Ďakujem.

p. Raši, primátor mesta - Ďakujem pekne, nech sa páči, pán poslanec Kaifer, po ňom pán poslanec Kočiš Stanislav.
 
p. Kaifer, poslanec MZ - Vážený pán primátor, poslankyne, poslanci, ja chcem k doručenému návrhu uznesenia zopár slov, zo strany pána Ihnáta. Ja viem, že to pohlo asi s vami, pán poslanec Ihnát, preto aj tak emocionálne vystupujete. Verím vám. Nechcem sa však k meritu veci vyjadriť, ale k tomuto návrhu uznesenia. Bol predložený, aby sme aj ostatní poslanci sa trošku nad tým zamysleli, že odvolávame z funkcie člena predstavenstva. V tomto prípade je to podpredseda predstavenstva, on je zároveň aj ... upravíme tento spôsob konania podpredsedu predstavenstva vo výpise z Obchodného registra, tým pádom by trebalo zmeniť aj toto konanie. Čiže netreba robiť unáhlene. A zároveň druhá časť tohto uznesenia, treba sa zamyslieť, že vy ste ho tu vyzvali resp. dávate uznesenie, že ho odvolávame aj z funkcie generálneho riaditeľa. Ak si dobre pamätám, by to malo ísť o pracovnú funkciu, a to účinnosť tohto uznesenia by podľa vášho návrhu mala nastať dnes. Čiže dávame pokyn Dopravnému podniku mesta Košice, aby skončilo pracovný pomer s ním dneska. Treba sa nad tým zamyslieť, že či toto uznesenie vôbec bude podpísateľné. Ja chápem, že rozprávajú viac emócie teraz, jak fakty. Podľa mňa spôsob riešenia tejto situácie by mal byť troška iný a nie takto impulzívne by sme ho mali riešiť, skrz - podľa mňa nie celkom vyhovujúci návrh uznesenia, ktorý môže priniesť ešte viac problémov.

p. Raši, primátor mesta - Ďakujem pekne, pán poslanec Ihnát s faktickou.

p. Ihnát, poslanec MZ - Faktická pripomienka. Návrh uznesenia bolo konzultovaný s právnym oddelením Magistrátu mesta Košice, s pánom Tóthom, myslím, alebo ktorý to bol pán. Takže tento návrh uznesenia bol konzultovaný kvalifikovanou osobou. Takže ja osobne, ako, nemám s tým ani nejaký problém, čo sa týka ako odvolania, keď bude odvolaný dnes, a čo sa stane - však konečne! a načase. Ako v tom podniku začne poriadok. Toto je podstatné pán kolega. Bol ste v tom podniku vôbec? Ten podnik stojí na hlinených nohách. Bol si tam? Tu s pánom Halenárom som sa bol pozrieť, že ja, stojí podnik a vy tu niečo rozprávate. Naozaj, teraz nie bez emócií, ako, ale hovorím, rovno poďte sa tam pozrieť, pani kolegovia, kolegyne, ako ten podnik stojí! A pýtajte sa ľudí dookola, čo sa tam deje. A vám povedia, čo sa deje. Teraz sa deje to, že prepúšťajú 120 ľudí.

p. Raši, primátor mesta - Pán poslanec, k tomu prepúšťaniu poprosím pána generálneho riaditeľa, aby sa vyjadril, pretože zjavne tu dochádza k zavádzaniu klamlivými údajmi, cielenému. Upozorňujem. Čiže poprosím pána generálneho riaditeľa, lebo najhoršie by bolo, keby sa tu surovo klamalo, ešte sa pritom aj pozeralo do očí. Čiže na faktickú s faktickou nemôže pán poslanec Kaifer. Čiže Kočiš Stanislav, potom pán námestník.

S. Kočiš, poslanec MZ - Ďakujem za slovo. Ja by som sa chcel spýtať, či v tomto bode sme v štádiu rokovania valného zhromaždenia? Či mi to niekto právne vysvetlí? Lebo ak áno, nemám problém čítať závery dozornej rady. Čo sa týka, k tým politickým nomináciám a odbornosti, ono je to aj o zodpovednosti. Viem, že veľa ľudí teraz sa chytí, lebo sme v štádiu alebo, sme v dobe pomstychtivosti, a sme nazlostení na všetko a na všetkých. Nemyslím si, že to bolo až také neodborné. V dozornej rade je 5 členov, z toho dvaja členovia sú volení priamo za zamestnancov. Chcete povedať, že sú... zvolili neodborných dvoch ľudí? A to len v tejto súvislosti hovorím, lebo hlasovania boli väčšinou 5 : 0, a blízke tomu. Rovnako dosahovali každý hlas, každý možnosť vyjadrovať sa ku všetkému, ku všetkému, ku každej otázke. Som sa snažil viesť dopyt ku predstavenstvu. Ale iné chcem ešte povedať. Ono tak trošku si uvedomme, ako ja sa nezbavujem zodpovednosti, ani politickej, ani osobnej, ani morálnej, ale chcem sa spýtať inú vec. Nie je trošku tak, nedehonestujeme tú meno dopravný podnik, ktorý má nejaké výročie fungovania od nejakých rokov? Nie? Nestrašíme tu spoločnosť? Prepravujúcu spoločnosť."Nenastupujte lebo havarujete?" Je to tak zle? Pýtam sa, to už až tak sme skĺzli do tej roviny, že teraz sa budeme obviňovať, hlinené nohy a také veci! Poďme sa baviť vecne, k tomu, keď si myslíme, že to má byť, tak to urobme tak, ale nie osočovaním jeden druhého. Zvolajme na to valné zhromaždenie a si to rozoberme. Zmeňme vedenie s tým, že snáď bude lepšie. Ja to beriem ako jeden futbalový tím, keď si myslíme, že vpravo je zlý útočník, lebo nevykonáva tú funkciu tak, ako by mal, že si nezastavanie obrancu alebo útočníka. Od toho je tu tréner. Si myslíme, že je zlý tréner, vymeňme trénera. Ale nie ad hoc. Meňme my, teraz lebo my si myslíme! Vy viete, ešte tieto slová, vy viete, koľko ešte kde, koľko, koho toho je zlého. My dopredu hovoríme, že tam je niečo zlé a nemáme na to rukolapný dôkaz. Kde sme to skĺzli? Poprosím, vecne, a vráťme sa k téme t. j. správa hlavnej kontrolórky a tiež aj k pánovi Gajovi, ktorý požaduje tiež EHMK rozoberať. Vráťme sa naspäť na zem. Ďakujem.

p. Raši, primátor mesta - Ďakujem pekne, s faktickými na vystúpenie pána poslanca Kočiša, pán poslanec Kaifer. Je faktická na Kočiša.

p. Kaifer, poslanec MZ - Nie? Nie, môžeme zrušiť.

p. Raši, primátor mesta - Pána poslanca Kaifera môžete vymazať, je prihlásený do rozpravy, na faktickú pána poslanca Stanislava Kočiša, pán poslanec Ihnát.

p. Ihnát, poslanec MZ - Faktická pripomienka. Ďakujem za slovo. No som prekvapený, ako z pána predsedu dozornej rady, z kolegu poslanca pána Kočiša. Ja som ho jasne vyzval na tomto zastupiteľstve, aby prečítal pred týmto zastupiteľstvom, aj vami ako vedením mesta, stanovisko dozornej rady. Tomu sa vyhol. Ja nerozumiem tomu, prečo sa vyhol. Prečo ako predseda dozornej rady to nechce prečítať nahlas? Ja ho opätovne vyzývam, pán Kočiš, prečítaj, prosím ťa pekne, to uznesenie, ktoré bolo prijaté dozornou radou. Je to demokratické uznesenie. Vďaka.

p. Raši, primátor mesta - Vďaka. Pán poslanec Kočiš, nemôžete reagovať na faktickú pána poslanca Ihnáta. Čiže pán námestník, nech sa páči.

p. Jakubov, námestník primátora - Ďakujem pekne za slovo. Pán Krištof položil 2 otázky a doteraz na ne nedostal odpoveď. Prvá, či vedenie mesta vie, že dopravný podnik použil haly dopravného podniku ako zábezpeku? Doplním ja. Na úver, ktorý zobral na nákup autobusov. Áno, samozrejme vieme. Je to bežná banková operácia. A chcem povedať aj to, že mesto Košice je stopercentným zriaďovateľom dopravného podniku, čiže svojím spôsobom stále berie za to svoju spoluzodpovednosť. Druhá otázka bola, či boli teraz skolaudované haly dopravného podniku, po desiatich alebo neviem koľkých rokoch, dvadsiatich rokoch užívania. Opäť je to jedna vec, ktorú v tomto období čistíme. Už som to spomínal, ďakujem vedeniu dopravného podniku, pretože 20 rokov boli tieto haly využívané protiprávne. Boli neskolaudované. Čiže. celá činnosť, ktorá sa v nich vykonávala, mohla byť hocikedy stavebným úradom zastavená. Samozrejme, všetky technické zariadenia a všetky budovy je potrebné pred užívaním skolaudovať, pretože v prípade hocijakého nešťastia, hocijakej poruchy, hocijakej živelnej pohromy, nemá vlastník týchto objektov nárok na úhradu. Takže toto by som nepripisoval opäť za negatívum, ale za pozitívum pre dopravný podnik. Čo sa týka, či boli bez závad alebo, nie neviem odpovedať v tejto chvíli, pán Krištof, ale viem to preveriť. A samozrejme viem vám to dať písomne. Čo sa týka, vážené dámy, vážení páni, ja mám taký dojem, že dnes je tu, neviem koľko nás tu je dnes prítomných, nie je nás asi všetkých 50, lebo minimálne poslanec Jutka chýba, ale povedal by som jeden proti všetkým ostatným. Ja to vnímam takto. Nepočul som, aj keď nejaká kritika odznela, ja osobne nijakú vážnu kritiku alebo súhlasný názor so stanoviskom pána poslanca Ihnáta. Ďakujem pánovi Gajovi za trefnú poznámku. Ak niekto nesúhlasí s orgánom, v ktorom pracuje a spochybňuje ho, asi by tam nemal čo hľadať. Ale nemôžem si pomôcť, stále to cítim, na konci volebného obdobia, či sa ti páči pán poslanec Ihnát alebo nie, len ako predvolebnú rétoriku. Ďakujem pekne.

p. Raši, primátor mesta - Ďakujem pekne. S faktickou poznámkou pán poslanec Ihnát, nech sa páči, na pána námestníka.

p. Ihnát, poslanec MZ - Faktická pripomienka. Áno. Na pána námestníka. Ďakujem. No zareagovať musím. Hovorí tu, jeden proti všetkým. Je tu stanovisko dozornej rady dopravného podniku, ktoré pán Kočiš nechce prečítať. Čiže aby verejnosť brala v úvahu, že stanovisko, uznesenie prijaté dozornou radou dopravného podniku, predseda nechce prečítať. To je jedna vec. Druhá vec. No, pán námestník asi si nebol informovaný, ale treba povedať, predsa v máji došiel podnet, ako povedal aj pán generálny riaditeľ, v auguste boli prvé výstupy, keď som podal aj ja podnety. Prvé výstupy z týchto podnetov. Čiže už nálezy. No, a dnes máme zastupiteľstvo. Pýtam sa o akú volebnú kampaň poslanca Ihnáta tu ide?! Veď ja riešim vec! Alebo mal som zobrať a ten podnet, ktorý som dostal z dopravného podniku, otvoriť koberec, vložiť pod koberec a vážení spolupracovníci alebo pracovníci DPMK - nič sa nestalo!?! Stalo sa veľmi veľa! Zahmlievame situáciu a laxne pristupujeme k tomuto závažnému problému a týmto pochybeniam v dopravnom podniku. My hovoríme, že 3 a pol roka ten chlap, povedzme chlap, v pozícii, muž v pozícii generálneho riaditeľa a podpredsedu predstavenstva povie, že mal tam neporiadok od roku 2001. A on s tým bol spokojný. On nastúpil vlastne a bol spokojný. Aký audit vnútorný, keď preberal funkciu si robil? Pýtam sa ja.

p. Raši, primátor mesta - Pán poslanec, minútu máš. Tak sa skús trafiť do času.

p. Ihnát, poslanec MZ - Áno. Ďakujem pán primátor. Čiže nemôžem súhlasiť s tým, čo povedal pán primátor. Skôr by som povedal, že vlastne zahmlieva...

p. Raši, primátor mesta - Ďakujem pekne. Ja tu nie som meteorológ, aby som zahmlieval. Dobre. Už len pre informáciu, lebo naozaj začína sa to meniť na polopravdy a nepravdy. Čiže, aby ste ešte vedeli, kontrola, komplexná v podniku prebieha stále. Toto boli závery týkajúce sa umývacieho centra. Kontrola, hĺbková prebieha normálne, prebieha a zrejme si vyžaduje určitý čas, kým bude dokončená. Čiže nič sa tu nezahmlieva, ani sa zahmlievať nebude, pokiaľ sa nebude zahmlievať kvôli zmene počasia na jeseň. Pani poslankyňa Jenčová, nech sa páči.

p. Jenčová, poslankyňa MZ - Ďakujem za slovo pán primátor. Ja len jednu poznámočku. Že občas sa dočítame v Korzári, ako v U. S. Steel na bráne nachytali toho a toho, že niečo vyváža, preváža a za to nikto nejde odvolávať ani generálneho riaditeľa, ani dozornú radu, ani rušiť celé vedenie. Jednoducho je to pochybenie konkrétneho pracovníka, s ktorým treba teda urobiť poriadok, a urobiť opatrenia, aby sa také niečo nestavalo. A keď už mám slovo, keďže skutočne, my tu riešime evidenciu a nejakú mechanickú vec, kde pochybil úplne obyčajný zamestnanec, niekde na dolnom stupni, a riešime to tu už 2 hodiny, dávam procedurálny návrh na ukončenie diskusie.

p. Raši, primátor mesta - Budeme hlasovať o procedurálnom návrhu pani poslankyne Jenčovej na ukončenie diskusie s tým, že prihlásení do diskusie, diskusiu dokončia. Prosím, hlasujte teraz.

Hlasovanie č. 11 – za: 26, proti: 8, zdržali sa: 8

p. Raši, primátor mesta - Diskusia bude ukončená po príspevkoch ľudí, ktorí boli prihlásení do diskusie pred odhlasovaním tohto procedurálneho návrhu. Pán poslanec Halenár, máte slovo.

p. Halenár, poslanec MZ - Vyprovokoval ma tak trochu kolega poslanec Kočiš, ktorý hovoril, že sa to tu mení na valné zhromaždenie. Je mi to ľúto. Ja neviem ako hlasoval, keď sa menili stanovy dopravného podniku a jediným akcionárom a valným zhromaždením sa stal primátor mesta. Rád by som videl to hlasovanie. Bolo to, vtedy sme odovzdali zodpovednosť za dopravný podnik na primátora mesta, sami poslanci, my, sme sa zbavili možnosti byť valným zhromaždením. Preto sa, prosím, nečudujme, že po toľkých rokoch je tu toľko nahromadených problémov, ktoré sa nikdy pred nás nedostanú. Čo sa týka politických nominácií dopravného podniku, samozrejme, že v tom je problém. Roky a roky to zdôrazňujem. Prečo iba výmena, respektíve výsledky volieb v tomto meste určujú, kto bude vo vedení tejto firmy?! Hlavne, keď do nej prúdi šestnásť miliónov euro z rozpočtu tohto mesta posledné roky! Vieme si všetci poslanci predstaviť, kde môžeme dať v tomto meste šestnásť miliónov euro?! A toto je problém, že prídu voľby, opäť tu sa sformuje nejaká väčšina a pokojne tam nanominuje, ja neviem, povedzme pána doktora Jutku. Veľmi dobre si to pamätáme! Čo je ešte vážnejší problém dopravného podniku je, že nie je stanovený žiaden cieľ tejto firmy. Tá firma funguje len ako taký potácajúci sa, nejaký pocestný. ktorý ide po prašnej ceste, neustále natiahnutou rukou, že: „Dajte, lebo pokiaľ mi nedáte, ta skončíme.“ A toto navrhujem dlhé roky, mali by sme zobrať rozum do hrsti a namiesto pchania životne dôležitých peňazí v tomto meste do dopravného podniku, rozhodnúť sa, že tam budú profesionáli z vopred stanovenými cieľmi pre túto firmu, ako táto firma má po istom čase fungovať! Viete, nielen to, že nejestvuje definícia želaného stavu z hľadiska valného zhromaždenia - teda primátora, čo sa týka dopravného podniku, ale tento cieľ, alebo stav nie je definovaný ani samotným dopravným podnikom! Ja, dovoľte mi prosím, aby som prečítal z oficiálnej žiadosti Dopravného podniku výskumnému ústavu dopravnému v Žiline ...

p. Raši, primátor mesta - Máte koniec doby. Môžete vypnúť pána poslanca. Ide pani poslankyňa Gamcová, nech sa páči.

p. Gamcová, poslankyňa MZ - Ďakujem vážený pán primátor. Je možno veľká škoda, že Martin Krištof nepovedal vážnejšie zistenia, ktoré v dopravnom podniku boli a sú! A v tejto súvislosti chcem povedať len to, že to, čo povedal pán námestník Jakubov, s tým sa nemôžem stotožniť. Lebo, keď niekto berie úver a zakladá mestský majetok, tak to nie je v poriadku. Vzhľadom na to, že pán poslanec Ihnát nestiahol svoj návrh, tak ja predkladám uznesenie na odvolanie celého predstavenstva a taktiež dozornej rady. O chvíľku odovzdám písomne. Chcela som ešte sa vrátiť k EHMK, pretože k tomu mám 2 vážne pripomienky. Na strane 6 som čítala náklady za právne služby. Chcem sa opýtať pani kontrolórky, či mesačná paušálna odmena bola každý mesiac rovnaká  1 300 eur bez DPH? Za čo to bolo? A chcem sa opýtať na zdôvodnenie, či sa teda neprijmú nejaké opatrenia alebo nejaká pokuta, možno alebo neviem čo, za vyplácanie odmien? Je tam na strane 8 zdôvodnenie, že koncerty boli vyplácané už pred vystúpeniami. A to sa mi zdá úplne smiešny argument, že boli to koncerty skupín, ktoré boli mimo košické. S tým sa naozaj nemôžem stotožniť, a chcem sa opýtať pani kontrolórky, či to vážne, ako napísala do tej správy. Takže na záver ešte predkladám, teda v zmysle príslušných paragrafov Štatútu mesta Košice, Návrh na odvolanie členov predstavenstva, dozornej rady Dopravného podniku mesta Košice ku dňu 9.9. 2014 na základe vážnych pripomienok a dokumentov predložených poslancom Ihnátom na mestskom zastupiteľstve dňa 8.9. 2014. Ďakujem.

p. Raši, primátor mesta - Ďakujem pekne. Pani poslankyňa Blaškovičová, po nej pán poslanec Stanislav Kočiš. Nech sa páči.

p. Blaškovičová, poslankyňa MZ - Ďakujem pekne pán primátor. Dúfam, že to tiež stihnem za 3 minúty. Ja by som sa chcela vyjadriť k obidvom, možno, veciam. Pán námestník, tiež nesúhlasím, že jeden proti všetkým. Ja si myslím, že viacerí z nás dostali... viacerí z nás poslancov dostali isté podnety od občanov, alebo zamestnancov dopravného podniku. Ale, napríklad ja, si neosobujem právo rozhodovať alebo navrhovať odvolanie. Ja sa môžem len prikloniť a súhlasiť alebo nesúhlasiť. Lebo necítim sa odborníkom v tejto oblasti. Ale myslím si, že je tu dosť veľa kompetentných ľudí, ktorí by sa tomu mohli vyjadriť. A neviem prečo nediskutujú! Možno je to o tom, že tiež sa necítia príliš kompetentní alebo jednoducho na seba nechcú zobrať nejakú zodpovednosť. Je mi to naozaj ľúto, že na tomto poslednom našom zastupiteľstve riešime takéto vážne témy. Ale predsa, tie témy sme chceli my! My sme chceli, aby pani hlavná kontrolórka tieto 2 organizácie kontrolovala. Takže je to na nás. A musí to byť naša zodpovednosť, ako sa k tomu postavíme. Ja som napríklad bola iniciátorkou kontroly Európskeho hlavného mesta kultúry a roku 2013. Ja som chcela vedieť, koľko stál otvárací ceremoniál. Môžem vám povedať, že tá tabuľka je šokujúca, pre mňa! Teda ten posledný, konečný sumár. Pretože, naozaj je to taká obrovská suma, za ktorú sa potom urobilo 20 ďalších obrovských projektov. Je to skoro taká suma, ako dostali ostatné organizácie od Ministerstva kultúry! A myslím si, že dokonca ani to nie je úplne všetko. Že nie sú tam všetky sponzorské peniaze. Ale tu máte, mám teraz aspoň predstavu o tom, čo sa môže stať, keď v organizácií, ktorá už dnes je transformovaná, už je to celkom iné. Toto je vec, ktorá je za nami. Rok 2013 bol! Otvárací ceremoniál bol! Ale čo sa môže stáť, keď niekto naštartuje, možno, príliš s veľkým entuziazmom a s malými skúsenosťami a koľko peňazí sa vie minúť na akciu, ktorá v očiach väčšiny nebola až taká úžasná, ako boli mnohé ďalšie, ktoré stáli oveľa, oveľa, menej peňazí. Myslím si, že musí to byť pre nás poučenie. A musí to by poučenie aj v tom, že týmto veciam sa treba vyhnúť. A keď sú nejaké podnety a keď sa čosi môže ešte opraviť do budúcna, prosím, nezavrhujeme to! Snažme sa naozaj veci, kde môžeme ešte zasiahnuť nejakým správnym rozhodnutím, tak to urobme. Ja sa naozaj prikláňam k tomu, k tým uzneseniam, ktoré tu boli predložené, ohľadne dopravného podniku. Ďakujem.

p. Raši, primátor mesta - Ďakujem. Pán Kočiš Stanislav, nech sa páči.

S. Kočiš, poslanec MZ - Ďakujem za slovo. Vôbec nemám problém s niečím -prečítať alebo neprečítať. Len som sa pýtal, či sme v štádiu valného zhromaždenia v tomto bode. Keď mi povie nejaký právnik, pardón za slovíčko nejaký, hoc aký, fundovaný právnik, ohľadom tohto problému: „Áno, máme pôsobnosť valného zhromaždenia“, nemám problém s tým. Len to som sa pýtal. Vôbec nie, že niečo nechcem. Môžem aj povedať to, že dozorná rada sa už 9.6., keď boli spomínané dátumy, zaoberala týmto prevádzkovaním autobusov. A pre objektívnosť sme žiadali, až po vyšetrení orgánov činných v trestnom konaní vyvodiť z toho závery. Nemyslím si, že sme tam nič nerobili, že sme nekontrolovali. Mám zápisy k nahliadnutiu. Nie je problém. Každý jeden. Čiže, každý jeden problém je vecou, ktorou sa zaoberala dozorná rada. A dávala správy, vedeniu mesta, ako akcionárovi poverenému výkonu práv akcionára. Čo sa týka tej poslednej dozornej rady, je pravda, že v poslednom uznesení odporúčalo akcionárovi odvolať z postu generálneho riaditeľa a podpredsedu predstavenstva tohto člena. Takže neviem, čo ďalej by ste chceli počuť bombastické?! Všetkým sme sa zaoberali, aspoň čoho sme si boli vedomí, že je problém. A podľa mňa, najväčší problém, ktorý tu je, aby táto doprava, verejná, vo verejnom záujme fungovala. Čiže tie peniaze, ktoré plynú, ktoré povedal pán poslanec Halenár, áno, nemuseli by ísť. Ale potom by doprava išla za oveľa vyššiu sumu. A je to celý výkon, je vykonávaný v prospech, alebo vo verejnom záujme. Takže ja nič som nechcel, len chcel som vás poprosiť, vráťme sa na zem. Nie pred komunálnymi voľbami. Rýchle hodnoťme, a robme závery a medializujme sa. Nie. Po nás prídu iní ľudia. Vôbec tu nikto nie je na večné veky - amen. Ale nič, len dodržiavanie zákonov v tejto spoločnosti a triezva hlava s triezvym hospodárom. Nič viac. Ďakujem.

p. Raši, primátor mesta - Ďakujem pekne, rozprava bola uzavretá. Čiže pán poslanec Ihnát nedostane už slovo s reakciou. Čiže rozpravu sme uzavreli procedurálnym návrhom, ktorý sme schválili. Teraz by som poprosil o krátku reakciu predkladateľa materiálu. Tam bola vznesená otázka. Pani hlavná kontrolórka, nech sa páči.

p. Jakubíková, hlavná kontrolórka mesta - Ďakujem za slovo. Ja pani poslankyni odpoviem písomne.

p. Raši, primátor mesta - Ďakujem za reakciu. Predtým, ako prejdeme k hlasovaniu, vám musím prečítať stanovisko našich právnikov. Pretože uznesenia, ktoré boli predložené vo forme, akej boli predložené, sú „non lege artis“, čiže nie sú v súlade s platnou legislatívou. Aby každý z vás mal aj túto informáciu. Podľa § 35 Rokovacieho poriadku, schválený program, schválený hlasovaním, na začiatku rokovania už nemožno počas rokovania dopĺňať alebo meniť. Teda prerokovanie návrhu, ktorý bol predložený v rámci rokovania o určitom bode, neprichádza do úvahy. Ak by odvolanie člena predstavenstva akciovej spoločnosti bolo navrhnuté ako pozmeňujúci návrh, v rámci bodu Správa o činnosti kontrolóra, toto nie je prípustné z nasledujúcich dôvodov. Je to vyjadrenie právnikov, pretože sme predpokladali, že pán poslanec Ihnát, pokiaľ nebude odsúhlasený jeho samostatný bod, takýto akt urobí. Správa kontrolóra je predkladaná v súlade so zákonom. Obsahuje zistenia a závery, ku ktorým kontrolór, ako kontrolný orgán samosprávy dospel postupne a činnosťou, ktoré mu pri vykonávaní kontroly ukladajú príslušné zákony. Rovnako obsahuje návrhy na opatrenia, na základe zisteného stavu. Je to správa, ku ktorej dospel zákonom predpísaným spôsobom, prerokovaním s určenými osobami, v určených lehotách a podobne, a za obsah, ktorý je, po každej stránke zodpovedá. Preto žiaden pozmeňujúci návrh v zmysle, ako bol predložený tu neprichádza do úvahy. Výsledky kontroly môžu byť dôvodom na iniciovanie mestského zastupiteľstva, prijať opatrenia aj mimo tých, ktoré navrhuje kontrolór. V prípade takého druhu opatrení, ktoré by siahli do pôsobnosti obchodnej spoločností, by však muselo rokovať mestské zastupiteľstvo v rámci výkonu pôsobnosti valného zhromaždenia. To je to, čo sa pýtal pán poslanec Kočiš. A preto by musel byť daný samostatný bod, a schválený návrh valného zhromaždenia, napríklad na odvolanie. Preto ani z tohto dôvodu prijatie opatrenia o odvolaní člena dozornej rady vo forme pozmeňujúceho návrhu k niektorému bodu, kde mestské zastupiteľstvo rokuje ako orgán samosprávy, neprichádza do úvahy. Ak návrh na zmenu programu doplnenie nového bodu na začiatku rokovania nebude schválený a poslanec navrhne doplniť uznesenie napríklad v bode týkajúce sa, ako som už spomenul, týkajúce sa správy hlavnej kontrolórky, tu sú argumenty preto, aby mestské zastupiteľstvo neschválilo pozmeňujúci návrh, pretože je navrhnutý proti platnej legislatíve, proti platnej legislatíve a to, pretože odvolanie člena predstavenstva už bolo vo forme komplexného materiálu navrhované do programu, pričom mestské zastupiteľstvo to odmietlo, ako sa to stalo na začiatku. A teda týmto pozmeňujúcim návrhom fakticky sa obchádza rokovací poriadok v časti týkajúcej sa doplnenia programu rokovania mestského zastupiteľstva. Po druhé, čo som už spomenul, odvolanie člena predstavenstva je činnosťou mestského zastupiteľstva v rámci výkonu pôsobnosti valného zhromaždenia. Teda vecne nepatrí do bodu rokovania, ktorý smeruje a týka sa výlučne pôsobnosti hlavného kontrolóra. To je moja povinnosť vás oboznámiť s existujúcim právnym, správou. Rozprava bola ukončená. Dávam návrh na rozpravu, bola ukončená, návrhová komisia, prečítajte návrhy uznesenia.

p. Adamčíková, poslankyňa MZ a členka návrhovej komisie - Návrhová komisia obdržala 2 pozmeňujúce návrhy k predloženému návrhu na uznesenie. Prvý návrh podal pán poslanec Miloš Ihnát v tomto znení: „Mestské zastupiteľstvo v Košiciach, podľa príslušných ustanovení zákona o obecnom zriadení v znení neskorších predpisov a Štatútu mesta Košice - v obchodnej spoločnosti Dopravný podnik mesta Košice a.s. so sídlom Bardejovská 6, Košice, IČO, ktorej mesto Košice ako jediný akcionár vykonáva pôsobnosť valného zhromaždenia, dňom účinnosti tohto uznesenia rozhodlo odvoláva z funkcie člena predstavenstva a generálneho riaditeľa Ing. Juraja Hrehorčáka.“ 

p. Raši, primátor mesta - Prosím hlasujte.

Hlasovanie č. 12 – za: 16, proti: 12, zdržali sa: 16

p. Raši, primátor mesta - Pokračujte ďalej, návrhová komisia.

p. Adamčíková, poslankyňa MZ a členka návrhovej komisie - Návrhová komisia obdržala ešte jeden pozmeňujúci návrh od pani poslankyne Gamcovej. Tu by som chcela upozorniť, že ho považujem za právne nie v poriadku, a nulitné, pretože... (pozn. diskusia zo strany poslancov) „V zmysle príslušných ustanovení Štatútu mesta, mestské zastupiteľstvo odvoláva členov predstavenstva a dozornej rady DPMK ku dňu 9.9. 2014 na základe vážnych pripomienok mestského zastupiteľstva dňa 8.9. 2014.“ 

p. Raši, primátor mesta - Prosím hlasujte.

Hlasovanie č. 13 – za: 16, proti: 14, zdržali sa: 16

p. Raši, primátor mesta - Konštatujem, že uznesenie nebolo schválené. Prosím ďalej.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach, podľa príslušných ustanovení Štatútu mesta Košice, po a) berie na vedomie -po 1) správu o činnosti hlavného kontrolóra mesta Košice od 25. rokovania Mestského zastupiteľstva v Košiciach, o 2) právu o výsledkoch kontrol vykonaných v subjektoch Košice - hlavné mesto kultúry 2013, nezisková organizácia, Dopravný podnik mesta Košice a.s., Stredisko: umývacie centrum, Mesto Košice - Magistrát mesta Košice. Po b) schvaľuje doplnenie plánu kontrolnej činnosti útvaru hlavného kontrolóra mesta Košice na druhý polrok 2014 a to o kontrolu týkajúcu sa výberu miestnych daní v zmysle zákona o miestnych daniach a miestnom poplatku za komunálne odpady a drobné stavebné odpady. Kontrola bude zameraná na daň za ubytovanie a daň za užívanie verejného priestranstva.“

p. Raši, primátor mesta - Prosím hlasujte.

Hlasovanie č. 14 – za: 41, proti: 0, zdržali sa: 7

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 5
Návrh Všeobecne záväzného nariadenia mesta Košice Určenie názvu ulíc, Bazová, Hrabová, Hlohová, Jarabinová, Jelšová, Borievková a Cezmínová

p. Raši, primátor mesta - Pod bodom číslo 5 predkladám materiál Návrh Všeobecne záväzného nariadenia mesta Košice Určenie názvu ulíc Bazová, Hrabová, Hlohová, Jarabinová, Jelšová, Borievková a Cezmínová. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia. Treba na schválenie predaja trojpätinovú väčšinu prítomných poslancov. Prosím návrhovú komisiu.

p. Lasky, poslanec MZ a člen návrhovej komisie – „Mestské zastupiteľstvo v Košiciach podľa § 10 ods. 3 písm. b) zákona č. 401990 Zb. o meste Košice a znení neskorších predpisov schvaľuje Všeobecne záväzné nariadenie mesta Košice Určenie názvu ulíc Bazová, Hrabová, Hlohová, Jarabinová, Jelšová, Borievková a Cezmínová podľa predloženého návrhu.“

p. Raši, primátor mesta -  Ďakujem, prosím hlasujte.

Hlasovanie č. 15 - za: 46, proti: 0, zdržal sa: 1

p. Raši, primátor mesta - Uznesenie bolo schválené.
- - -

Bod č. 6
Územný plán zóny Košice - Krásna nad Hornádom, Zmeny a doplnky 2014

p. Raši, primátor mesta - Ďalej pod bodom číslo 6 predkladám materiál Územný plán zóny Košice - Krásna nad Hornádom, Zmeny a doplnky 2014. Otváram k nemu rozpravu, plus upozorňujem na informáciu, ktorú podal pán námestník pri schvaľovaní programu o zmene a v uznesení tohto materiálu. Otváram rozpravu, nech sa páči. Ak sa nikto nehlási, uzatváram rozpravu poprosím návrhovú komisiu o prednesenie návrhu uznesenia.

p. Lasky, poslanec MZ a člen návrhovej komisie – „Mestské zastupiteľstvo v Košiciach podľa § 31 zákona č. 50 1976 Zb. o územnom plánovaní a stavebnom poriadku, stavebný zákon v znení neskorších predpisov a podľa § 6 zákona č. 139/1990 Zb. o obecnom zriadení, v znení neskorších predpisov, § 6 odseku 2 písm. a) a d) Štatútu mesta Košice, berie  na vedomie za 1) súhlasné stanovisko Okresného úradu, Odboru výstavby a bytovej politiky v Košiciach v zmysle § 25 zákona číslo 50/1976 Zb. o územnom plánovaní a stavebnom poriadku, stavebný zákon, v znení neskorších predpisov k návrhu územného plánu zóny Košice - Krásna nad Hornádom, Zmeny a doplnky 2014 oznámené listom číslo OÚ-KE OVBP1- 2014/ 033378 dňa 5.9. 2014. Za 2) vyhodnotenie pripomienok k návrhu územného plánu zóny Košice - Krásna nad Hornádom, Zmeny a doplnky 2014. Schvaľuje za 1) Územný plán zóny Krásna nad Hornádom, Zmeny a doplnky 2014 v zmysle spracovanej dokumentácie. Za 2) doplnok ku Všeobecne záväznému nariadeniu mesta Košice číslo 50   o záväznej časti územného plánu zóny Krásna nad Hornádom podľa predloženého návrhu. Žiada primátora mesta Košice zabezpečiť prostredníctvom odborne spôsobilej osoby pre obstarávanie predmetnej územnoplánovacej dokumentácie, označenie textovej časti, výkresovej časti a záväznej časti územnoplánovacej dokumentácie schvaľovacou doložkou podľa § 28 ods. 1 zákona č. 50 z roku 1976 Zb. o územnom plánovaní a stavebnom poriadku, v znení neskorších predpisov, vyhotovenie registračného listu podľa § 28 ods. 5 číslo 50 1976 Zb. o územnom plánovaní a stavebnom poriadku, v znení neskorších predpisov, o jeho doručenie príslušnému Ministerstvu Slovenskej republiky spolu s kópiou uznesenia o schválení územnoplánovacej dokumentácie uloženie územného plánu zóny Košice - Krásna nad Hornádom, Zmeny a doplnky 2014 na Meste Košice na stavebnom úrade mesta Košice, na okresnom úrade v Odbore výstavby a bytovej politiky v Košiciach do troch mesiacov od jeho schválenia v mestskom zastupiteľstve.“ 

p. Raši, primátor mesta - Ďakujem, prosím hlasujte.

Hlasovanie č. 16 - za: 46, proti: 0, zdržal sa: 1

p. Raši, primátor mesta - Uznesenie bolo schválené.
- - -

Bod č. 6/1
Postup pri riešení realizácie rezidentských zón v rámci statickej dopravy v meste Košice

p. Raši, primátor mesta - Prejdeme k bodu 6/1. Je to prvý doplnený bod, ktorý bol schválený na rokovanie dnešného zastupiteľstva po návrhu pána poslanca Brixiho. Čiže pán poslanec, odovzdám ti slovo, uveď opäť materiál aj s jeho názvom. Ďakujem pekne.

p. Brixi, poslanec MZ - Ďakujem pekne, vážený pán primátor. Ctené kolegyne, kolegovia, vzhľadom k skutočnosti, že som počas ostatných mesiacov bol dopytovaný a interpelovaný viacerými občanmi Košíc, teda skupinami obyvateľov, či už z Mestskej časti Juh alebo z Mestskej časti Staré Mesto, rozhodol som sa, vzhľadom na neúnosnosť situácie v oblasti statickej dopravy, predložiť na rokovanie tohto mestského zastupiteľstva iniciatívny materiál, ktorý by mestské zastupiteľstvo schválilo - vypracovanie osobitného dopravného projektu pre mesto Košice a osobitne pre vybrané lokality, ktorých sa problémy s parkovaním týkajú najviac. Chcem povedať, že v dôvodovej správe máte uvedený súčasný stav, východiskové parametre, aj to, kam by sme sa v rámci schválenia takéhoto projektu mali dostať, s tým, že samotný rozsah, formu aj konkrétnosti ohľadne tohto parkovacieho projektu by malo určiť nie toto zastupiteľstvo, ale zastupiteľstvo, resp. orgán, ktorý je na to určený, až po tom, čo takýto materiál bude komplexne pripravený. Ďakujem pekne.

p. Raši, primátor mesta - Ďakujem pekne, otváram rozpravu k tomuto bodu. Hlási sa pán poslanec Filipko, po ňom pán Kočiš Stanislav.

p. Filipko, poslanec MZ - Ďakujem za slovo. Dobrý deň prajem všetkým. Vážený pán primátor, kolegyne, kolegovia, prekvapuje ma tento materiál od pána poslanca Brixiho. Lebo sme nedostali k nemu nič. A ani mailom. Myslím si, že je nekonštruktívne a nehospodárne, aby mesto platilo vypracovanie nejakého strategického materiálu na zónovanie parkovania v meste, nakoľko máme platnú zmluvu s parkovacou spoločnosťou EEI, ktorá má spracovať koncepciu parkovania. Tieto záležitosti jednoznačne musí vyriešiť mesto v spolupráci s EEI. Ja úplne nechápem, či to má byť nejaký predvolebný ťah, alebo akým spôsobom - keď nakoniec ešte ďalšie zastupiteľstvo má rozhodnúť. Absolútne som proti takémuto riešeniu. Určite, zónovanie treba riešiť. Ale treba urýchliť túto iniciatívu v spolupráci s EEI, aby sa čím skôr tento materiál, dokonca mal byť už predložený niekoľko krát na stôl, ale nedošlo k tomu. Ďakujem.

p. Raši, primátor mesta - Pán poslanec Brixi s faktickou na pána poslanca Filipka, k tomu plateniu.

p. Brixi, poslanec MZ – Faktická pripomienka. Ďakujem pekne pán poslanec Filipko. My sme si už zvykli na to, že ste proti čomukoľvek, čo sa týka riešenia problémov ľudí. Ale rád by som vám povedal, že tu sa nejedná o žiadny predvolebný ťah, ale o reálne dopyty a petície občanov, ktorí chodia priebežne nielen na magistrát, ale aj mne, ako poslancovi mesta a poslancovi Starého mesta. Vy, ako občan, ako člen viacerých komisií ste sa reálne nikdy nezaujímal o to, ako konkrétne a prakticky, mimo politikárčenia, riešiť oblasť statickej dopravy v Košiciach. Viacerí starostovia z tohto mesta, nielen starostovia Mestskej časti Juh a Staré Mesto sa obracajú a budú obracať na vedenie mesta s tým, ako čo najefektívnejšie vyriešiť statickú dopravu. A je úplne jedno, pán Filipko, či k tomu budete mať výhradu pred voľbami alebo po voľbách. Situáciu riešiť treba. A pokiaľ sa nezačne riešiť situácia aj takýmto iniciatívnym materiálom, v živote sa nikdy nič v tomto meste nevyrieši. Ďakujem pekne.

p. Raši, primátor mesta - Ďakujem pekne. Teda mesto nebude platiť. Nebude mesto platiť. To je dôležitá informácia. Pán Kočiš Stanislav, po ňom pán poslanec Halenár.

S. Kočiš, poslanec MZ - Ďakujem za slovo. Je pravda, že ja tento materiál chápem ako vyprovokovanie iniciatívy na riešenie, dajme tomu území, kde nie je lukratívne vyberať parkovné. A z tohto dôvodu možno doteraz nebol vypracovaný plán parkovania mimo centrálnej mestskej zóny. Mám za to, že pre firmu je to nelukratívne vôbec prevádzkovať platené parkovisko. Ale nemôžeme strčiť hlavu do piesku a povedať, že nejako sa to vyrieši. Čiže som za to, aby sme to možno aj takýmto spôsobom iniciovali a rozbehli to parkovanie aj mimo centrálnej mestskej zóny. Či je to platené alebo neplatené, to už necháme, alebo nechal by som na odborníkov a na starostov. Ale zaujíma má to. Je v uznesení návrh schvaľuje atď. navrhované rezidentské lokality, pre ktoré má byť dopravný projekt určený 1, 2, 3, 4. Doplníme ich teraz alebo akým spôsobom je predstava predkladateľa doplniť? Lebo podľa toho, čo vystupoval, rieši  alebo je záujem riešiť Juh a Staré Mesto. Ale myslím si, že minimálne aj Terasa má problém s istými lokalitami ohľadom parkovania. Tak neviem, akým spôsobom toto chceme doplniť. Ďakujem.

p. Raši, primátor mesta - Ďakujem pekne. S faktickou pán poslanec Brixi, nech sa páči.

p. Brixi, poslanec MZ - Faktická pripomienka. Ďakujem pekne. Ja by som rád povedal, že ja na záver diskusie predložím návrh na uznesenie, ktorých lokalít sa má predmetné uznesenie týkať. Ja predpokladám a teda dúfam, že sa viacerí starostovia aj poslanci k diskusii vyjadria a sami identifikujú, v ktorých lokalitách a ktorých mestských častiach je tento problém najvypuklejší. Ďakujem.

p. Raši, primátor mesta - Pán poslanec Halenár, nech sa páči. Po ňom pán poslanec Filipko.

p. Halenár, poslanec MZ - Pán poslanec Brixi, len zvážte prosím časové nároky na takéto niečo. A jednoducho, kedy sme sa na to mali pozrieť? Skúste len prosím popremýšľať nad tým, že keď sa chceme venovať tomu, čo sa deje na mestskom zastupiteľstve, kedy môžeme pozrieť takúto vážnu vec, ktorú predkladáte? Chcete súhlas alebo vyjadrenie k niečomu, na čo jednoducho nie je čas. Ja viem, že ste si istý, že máte tu nejakú väčšinu, a že vám to bude schválené, aj keď by tu bolo neviem koľko argumentov proti, je to úplne jedno. A vôbec tu nechcem ťahať vaše návrhy v Národnej rade, ich kvalitu a ja neviem čo všetko. Skrátka, pokojne by som zahlasoval za niečo, pokiaľ by som tomu rozumel, alebo videl to. Možno aj viacerí poslanci to takto cítia. Ja celkom iste nebudem hlasovať za ten váš návrh.

p. Jakubov, námestník primátora - Ďakujem pán poslanec, s faktickou pán poslanec Brixi.

p. Brixi, poslanec MZ - Faktická pripomienka. Ďakujem pekne pán poslanec Halenár. Ja tu tiež nechcem ťahať vaše kvality, ani ľudské, ani pracovné. Takže budem sa týkať iba merítka veci. No robím to aj kvôli tomu, pán poslanec, lebo firma, v ktorej vy pracujete, aj jej zamestnanci dennodenne v rozsahu desiatkach až stovák zamestnancov zaberajú parkovacie miesta rezidentom v okolí Vojenskej ulice. A trvá to už množstvo, množstvo rokov. A verte mi, aj ja bývam v tejto lokalite, že nie je príjemné, keď vám o piatej, šiestej popoludní povie matka s dvoma malými deťmi, že nemá kde zaparkovať alebo invalidný človek s preukazom ZŤP, lebo nejaký mladý zamestnanec istej spoločnosti zaberá jeho miesto a argumentuje tým, že prečo by tam nemohol stať, keď tam jednoducho sa už raz postavil a vedľa pracuje. Ďakujem.

p. Jakubov, námestník primátora - Ďakujem. Vystúpi pán poslanec Filipko, po ňom pán poslanec Kočiš.

p. Filipko, poslanec MZ - Ďakujem. Vážený pán poslanec Brixi, ak si myslíte, že ste poslanec Národnej rady a tam si môžete kydať a púšťať z úst slová, ktoré si zmyslíte, máte imunitu. To je OK. Pán poslanec, žiadam vás o verejné ospravedlnenie. Tu, teraz, hneď! Za slová, ktoré ste tu povedali. Som tu poslanec, ktorý ku statickej doprave sa prihlasuje, teda hlási  a konzultuje a iniciuje pri rôznych príležitostiach. Ak si myslíte, že si môžete vysloviť čo chcete, tak ste na omyle. Nech to zhodnotia občania, nie som proti všetkému, čo sa tu v meste deje. A riešim problémy občanov. Takže žiadam vás ešte raz o ospravedlnenie. Tu, teraz, hneď. Ďakujem.

p. Raši, primátor mesta - S faktickou pripomienkou pán poslanec Halenár, nech sa páči.

p. Halenár, poslanec MZ - Faktická pripomienka. Pán poslanec Brixi, jednoducho neodpovedali ste mi, na ten časový stres v ktorom to predkladáte. A argumentuje istým stavom. A mimochodom, tiež by ma zaujímalo, či poznáte moje hodnotenie v práci, keď tu hovoríte alebo naznačujete niečo o mojom pracovnom výkone. A verím tomu, že ak by ste takéto niečo urobili v Národnej rade, tak ani od vašich kolegov nedostanete nejakú kladnú odozvu. Je mi to iba ľúto, že tu je toľko poslancov, ktorí sú ochotní zahlasovať za hocičo! Skrátka je to nielen rozčarovanie, ale je to, čo vy hovoríte, ja nehovorím, že je to zlý návrh, lebo ho nevidím. Neviem o ňom skutočnosti, ktoré popisujete, sú realita, ale to je vlastne presne to, čo hovoril pán poslanec Filipko. Mali by sme s tou firmou, ktorá tu má oficiálny vzťah s mestom prerokovať to, čo nám predkladá. A to bolo predložené mestu. Ibaže mesto to ešte nepredložilo pred občanov, pred nás poslancov.

p. Raši, primátor mesta - Pán poslanec Kočiš Michal, nech sa páči.

M. Kočiš, poslanec MZ - Ďakujem pekne. Pán kolega poslanec, chcel by som sa ťa opýtať, teda nedostal som žiadny návrh k materiálu, neviem, či to je na e-maili, ale mne z technických dôvodov to nejde otvoriť. To znamená, že ak je nejaký relevantný návrh, keby nám to mohlo byť doručené vo vytlačenej podobe. To je ad 1. A v tejto súvislosti sa chcem teda opýtať, čo konkrétne sa navrhuje? Kto to má robiť? Ako je možné, že to niekto spraví zadarmo? Lebo nejako som sa stratil v tejto diskusii. To mi nie je jasné. A druhý bod, pokiaľ správne sledujem vývoj celého toho parkovania v Košiciach, my sme z nejakého zázračného dôvodu zverili parkovanie súkromnej firme. Od začiatku tvrdíme, že to pre mesto nie je výhodné, a práve táto firma má riešiť koncepciu parkovania v meste. Ak si táto firma neplní svoje povinnosti, vráťme parkovanie Košiciam. A nerozumiem takýmto iniciatívnym návrhom. Konkrétne, keď som dostal konkrétnu odpoveď, čo konkrétne obyvateľ Starého mesta pocíti, keď my takýto návrh schválime, okrem toho, že bude nejaké všeobecné povedomie, že vraj sa to rieši. Podľa mňa sa to nerieši. Čo konkrétne sa zmení? Kto tú iniciatívu vypracuje? A keď niekto vypracuje nejakú iniciatívu, nejaký projekt, na nejaké odporúčanie - pravdepodobne nejaký odborný názor, nikoho komu ho adresuje, a kto s tým vie niečo spraviť, lebo takéto správanie mi proste nie je mi jasné, čo tu sledujeme. Spoločnosť EEI má plniť povinnosti a riešiť koncepciu parkovania. Ak to nie je schopná, alebo spôsobilá riešiť, treba vrátiť parkovanie Košiciam. Ďakujem.

p. Raši, primátor mesta - Pán poslanec Brixi s faktickou.

p. Brixi, poslanec MZ - Faktická pripomienka. Ďakujem pekne pán primátor. Takže iba faktograficky. Materiály ste mali dostať všetci na svoje lavice z organizačného odboru, teda referátu tak, aby ste sa s nimi mohli oboznámiť. Mali by ste ich mať na laviciach od ôsmej hodiny ráno. Takže čo sa týka otázok pána poslanca Kočiša. V tomto uznesení, ktoré pevne verím, že sa s ním oboznámite, nie je identifikácia, ani v akom rozsahu, ani kto, ani za akých podmienok. Cieľom tohto je vytvoriť rámec na to, aby mohlo mesto Košice konať, a vedenie mesta vytvoriť také podmienky, ktorých výsledkom bude zlepšenie statickej dopravy v Košiciach. Ja v závere navrhnem, ktorých lokalít sa má predmetné uznesenie týkať, tak, aby občania videli, že konečne sa v ich lokalitách mesto zaujíma o to, ako situáciu vyriešiť. A aj odborné útvary magistrátu mohli začať konať a spracovať konkrétne podmienky na to, aby takáto koncepcia raz možno aj novým zastupiteľstvom mohla byť prijatá. Ďakujem.

p. Raši, primátor mesta - S faktickou sa na faktickú reagovať nedá, čiže pán poslanec Süli, po ňom pán poslanec Hlinka.

p. Süli, poslanec MZ - Vážený pán primátor, ctené zastupiteľstvo, predovšetkým treba tu pripomenúť, že podľa rokovacieho poriadku, keď nejaký materiál máme tu prejednávať, malo by to byť v komisiách prejednávané, v rade, až potom by sa to malo tu prísť. Malo by sa to dostať nie 2 hodiny pred zastupiteľstvom, ale podstatne skôr, aby sme si to mohli preštudovať. To je za prvé. Za druhé, pokiaľ dobre viem, firma EEI mala za povinnosť vypracovať koncepciu parkovania v meste Košice, ktorú neurobila a nepredložila do tohto zastupiteľstva. Tak jestvuje? Ale nebola predložená. Takže je trošku také trápne, keď to niekto predloží, nepredloží, len verbálne predloží niečo, čo nám nie je známe. A máme tu hlasovať ako ovce. Ja si to vyprosím, pán poslanec, ja by som ťa prosil, aby si to stiahol z rokovania a dnes by sme o tom nejednali, lebo tu nie je na to miesto.

p. Raši, primátor mesta - Ďakujem pekne. Pán poslanec Kočiš, po ňom pán námestník Jakubov.

M. Kočiš, poslanec MZ - Faktická pripomienka. Ďakujem pekne. Práve som mal možnosť pozrieť si elektronickú verziu tohto návrhu. Okrem toho že je prázdny, a teda sa tam navrhuje niečo, čo tam nie je napísané, sa tam vôbec nemenuje, kto sa žiada, a o čo sa žiada. A už vôbec nie to, prečo by to mal niekto robiť zadarmo. Nerozumiem tomu. A rámec na riešenie parkovania v Košiciach je dávno vytvorený. A schválil si ho aj ty kolega, pán poslanec, v zmluve so spoločnosťou EEI. Áno, súhlasím, že magistrát by mal konať a hľadať spôsoby, ako s touto firmou od zmluvy odstúpiť. To je postup, ktorý by mal byť prijatý, a ako reálne vieme pomôcť Košičanom, aby mali zabezpečené svoje potreby ohľadom parkovania. Takže postup je taký: Prehodnotiť zmluvu, od zmluvy čím skôr odstúpiť. Ďakujem pekne.

p. Raši, primátor mesta -  Pán námestník Jakubov, nech sa páči.

p. Jakubov, námestník primátora - Faktická pripomienka. Ďakujem pekne za slovo. Tento materiál alebo tento bod programu, bol zaradený na základe poslaneckého návrhu pána poslanca Brixiho. Tak samozrejme, ak bol zaradený ako poslanecký návrh, nebolo možné, aby prešiel celým postupom od komisií, cez radu a tak ďalej. Podobne sme zaradili aj bod, ktorý predkladá pán poslanec Hlinka. Je to právo poslanca, aj právo zastupiteľstva rozhodnúť, či tento bod zaradíme alebo nezaradíme. Schválili sme ho, takže je riadne v programe. Čo sa týka koncepcie parkovania, vážené dámy a pani, spoločnosť EEI toto predložila a bolo to prerokované jednotlivými mestskými časťami. A viete veľmi dobre, že stanoviská miestnych častí boli veľmi rozdielne. Na základe tohto nebolo možné predložiť konzistentný  materiál, ktorý by jednoznačne deklaroval to, čo chcú aj mestské časti, a to, čo chce aj mesto Košice. Spoločnosť EEI v tomto smere, podľa platnej zmluvy, ktorú máme podpísanú, je povinná konať až po schválení koncepcie, ktorú musí schváliť mestské zastupiteľstvo. Ďakujem.

p. Raši, primátor mesta - Pán starosta Hlinka, po ňom pán poslanec Bereš.

p. Hlinka, poslanec MZ - Ďakujem. Ja by som už na dôvažok k všetkým týmto diskutérom chcel dať do pozornosti, že tento materiál mal by byť určite nejakým spôsobom konzultovaný alebo prerokovaný s dotknutými mestskými časťami. Niežeby v žiadnom prípade rezidentské zóny a ich realizácia bola témou, ktorú by nebolo potrebné tu dnes riešiť, určite áno, ale bez toho, aby sme ovládali, akým spôsobom sa táto realizácia týchto zón chce robiť, bola tohto návrhu pána poslanca ťažko za ňu zahlasovať, momentálne, k dnešnému dňu, už aj vzhľadom na to, že tento materiál som nenašiel na svojej internetovej stránke. Takže sa neviem k tomu vlastne ani vyjadriť.

p. Raši, primátor mesta - S faktickou pán poslanec Brixi, nech sa páči.

p. Brixi, poslanec MZ - Faktická pripomienka. Ďakujem pekne. Pán starosta, podkladom k tomuto materiálu bola aj informácia z vašej mestskej časti a uznesenia, ktoré ste prijali. A rád aby som vám pripomenul a uviedol do pozornosti, že tento materiál je ideovým zámerom, z ktorého by mali potom vychádzať ďalšie konkrétne kroky vedenia mesta, a mesta ako takého. Takže neschvaľujete nič konkrétne, čo by vašich občanov nedajbože poškodilo, ale naopak, im iba pomohlo. Aj na základe tých petícií, ktoré ste vy, ako starosta dostal a priebežne dostávate. Ďakujem.

p. Raši, primátor mesta - Pán poslanec Bereš, po ňom pani poslankyňa Blaškovičová.

p. Bereš, poslanec MZ - Ďakujem pekne. Ja by som len také vysvetlenie, či tomu dobre rozumiem. Pán poslanec Brixi povedal, že sme mali o ôsmej dostať na stôl nejaký materiál, ktorý na stole nemáme. Čiže stav je taký, že príde hlasovanie o tomto bode, my nevieme o čom hlasujeme, ale väčšina tu už vie ako zahlasuje. A potom dodatočne si to budeme môcť preštudovať a vyjadriť sa k tomu. Ďakujem pekne. Len či je to tak?

p. Raši, primátor mesta - Pani poslankyňa Blaškovičová, po nej pán poslanec Brixi.

p. Blaškovičová, poslankyňa MZ - Ďakujem pekne. Ja by som chcela len navrhnúť kolegovi Briximu, keďže mne sa to podarilo otvoriť, a zistila som, že naozaj je to strašne všeobecné, je tam vlastne napísané len to, že chceme, aby mesto predložilo nejaký návrh. Tak ja by som navrhovala kolegovi, aby to skúsil preformulovať tak, že nie mesto. A skús tam nechať ten termín, ale predsa, naozaj je nejaká firma, ktorá mala nejaké povinnosti. A skúsme teda dať firme EEI nejaký termín, dokedy je teda povinná predložiť ten návrh. A v prípade, že ak bude neschválený a neschváliteľný, tak budeme hľadať ďalšie možnosti. Možno naozaj treba nejaký časový stres vyvinúť. Ani nie stres, ale konečne zadať nejaký termín, pretože je veľa problémov ohľadne parkovania. A je pravda, že sa s tým nič nejde a jedine občania sú na nás naštvaní. Tak neviem, prečo si tu dal mesto alebo nejakého neurčeného orgán, ktorý by to mal vypracovať. Ale asi by si to mal prečítať, keďže to ľudia nevedeli. Lebo inak, ja by som tiež nehlasovala, keby som to neotvorila. Ďakujem.

p. Raši, primátor mesta - Pán poslanec Brixi s faktickou, potom pán poslanec Halenár s faktickou.

p. Brixi, poslanec MZ - Faktická pripomienka. Ďakujem pekne pán primátor. Ja by som len rád uviedol, že za parkovaciu politiku v meste je, aj napriek zmluve s firmou EEI, zodpovedné stále mesto Košice. Takže akýkoľvek dopravný projekt bude schválený, musí prejsť všetkými odbornými útvarmi mesta. To je ad 1. Ad 2, keďže neboli predložené na vaše lavice materiály, ktoré by vás o samotnom uznesení informovali, ja by som si dovolil požiadať pána primátora o krátku desaťminútovú prestávku na to, aby ste sa s týmito materiálmi mohli oboznámiť, aby ste mohli zaujať k nim aj patričné stanovisko. Ďakujem.

p. Raši, primátor mesta - No čiže chcem sa spýtať, či súhlasíte s krátkou prestávkou? Dobre. Čiže ďakujem za jednohlasný konštruktívny prístup. Pán poslanec Halenár, nech sa páči.

p. Halenár, poslanec MZ - Mne sa to už tiež podarilo otvoriť, pán poslanec Brixi a čítam tu napríklad na strane 1: „Rezidentom vzniká prednostné právo užívania parkovacieho miesta pre vozidlo zabezpečujúce ich potreby, vychádzajúceho zo štatútu rezidenta v danej rezidentskej lokalite.“ Poviem vám, že v tejto jedinej vete sú 3 veci, ktoré vyžadujú naozaj dosť premýšľania. Čo to je prosím prednostné právo využívania, užívania parkovacieho miesta? Vôbec, toto je absolútne neuveriteľný termín. Ale rád teda vypočujeme si, alebo možno viacerí, objasnenie čo tým myslite. Čo je to prosím „štatút rezidenta“? Kde ho máte objasnený. Čo je to rezidentská lokalita? Ako je zadefinovaná? Kde? Je tu naozaj množstvo vecí, ktoré treba študovať v tomto materiáli. Ďakujem.

p. Raši, primátor mesta - Ďakujem pekne, pán poslanec Dečo, nech sa páči.

p. Dečo, poslanec MZ - Ja by som chcel požiadať kolegu Otta Brixiho, aby prejavil istú mieru empatie, aj vo vzťahu k zastupiteľstvu, aby stiahol tento materiál, lebo myslím si, že sa tu traumatizujeme niečím, čo aj tak nebude mať žiaden výsledok. Ďakujem.

p. Raši, primátor mesta - Pán poslanec Brixi, nech sa páči v rozprave.

p. Brixi, poslanec MZ - Faktická pripomienka. Ďakujem pekne. Ja len na margo pána poslanca Halenára. Pán poslanec, všetky informácie, ktoré boli uvedené v dôvodovej správe vychádzali zo súčasnej a platnej legislatívy, ktorá upravuje premávku na pozemných komunikáciách a samotné riešenie statickej dopravy. Takže ak sú tu nejaké pojmy, ktorým nerozumiete, ja vám odporúčam si naštudovať zákon a veľmi rýchlo sa v tom zorientujete. Ďakujem pekne.

p. Raši, primátor mesta - Ďakujem pekne. Je mnoho vecí, ktoré sme v živote nepočuli. Pán poslanec Grega s faktickou, pán poslanec Bereš s faktickou.

p. Grega, poslanec MZ - Faktická pripomienka. Ja si to tak isto neviem teda otvoriť, ako väčšina poslancov a napriek tomu, že som si vedomý, že sú tu tie problémy, ktoré pred štyrmi rokmi sa pertraktovalo, že sa vyrieši ten proces parkovania, nevyriešil sa. Ale ani mestská časť, teda vedenie, a možno ani zastupiteľstvo, neviem, že by sme o tom jednali. Ja si myslím, že by bolo potrebné alebo navrhoval by som to stiahnuť a skutočne to tak prepracovať, aby všetky dotknuté mestské časti, aj poslanci, aby sa s tým vedeli dôsledne oboznámiť, aby mohli to pripomienkovať. Lebo je to fakt závažný materiál.

p. Raši, primátor mesta - Chcem sa spýtať, pán poslanec, čiže stiahnuť sa nedá materiál, dá sa dať len procedurálny návrh na prerušenie rokovania, ktorý ste nepodali. Tak dám slovo ďalšiemu, pán poslanec Bereš.

p. Bereš, poslanec MZ - Ďakujem pekne. Takže môžem si osvojiť tento návrh na prerušenie rokovania o tomto bode. Lebo skutočne to krátke vysvetlenie, ako pána poslanca Brixiho, že ide o ideový zámer, čiže chápem, že tento materiál je, že pán poslanec dostal nejakú ideu, že treba v Košiciach riešiť rezidentský systém. A za túto jeho ideu máme hlasovať. Tak potom je to OK, ja som ideový.

p. Raši, primátor mesta - Čiže, podali ste procedurálny návrh na prerušenie rokovania o tomto bode?

p. Bereš, poslanec MZ - Áno.

p. Raši, primátor mesta - Faktická a „procedurál“ má tú istú značku, takže ja som to videl procedurálne, vy fakticky, a pán poslanec Bereš ideovo. Hlasujeme o návrhu pána poslanca Bereša na prerušenie rokovania o tomto bode.

Hlasovanie č. 17 - za: 37, proti: 1, zdržali sa: 5 

p. Raši, primátor mesta - Čiže rokovanie o tomto bode sme prerušili.
- - -

Bod č. 7
Územný plán zóny Košice - Myslava, Zmeny a doplnky 2013

p. Raši, primátor mesta - Prejdeme k bodu číslo 7. Je to Územný plán zóny Košice - Myslava, Zmeny a doplnky. Nech sa páči, otváram k tomuto bodu diskusiu. Pán poslanec Rusnák, nech sa páči.

p. Rusnák, poslanec MZ - Ďakujem za slovo pán primátor. Vážený pán primátor, vážené kolegyne, kolegovia, ja by som si dovolil diskutovať k zmene číslo 21 k lokalite Na kope - prepojovacia komunikácia. Keďže táto zmena sa bytostne týka aj Mestskej časti Košice - Sídlisko KVP, rád by som upozornil hlavne na tú vec, že miestne zastupiteľstvo mestskej časti prijalo uznesenie v januári tohto roku, s ktorým nesúhlasí s touto zmenou, aj vzhľadom k tomu, čo tu bolo povedané, že pokiaľ mestská časť v takýchto materiáloch nebude mať zhodu s návrhom, tak o nich buď nebudeme hlasovať, alebo nemali by byť zatiaľ teda odhlasované. Takže preto si dovolím podať a  samozrejme nechcem blokovať ostatné zmeny lokality, ktoré sú predmetom celej zmeny územného plánu, preto si dovolím podať návrh na uznesenie, ktorý v bode A je totožný s pôvodným návrhom, a bod B by znel: Schvaľuje : po 1) územný plán zóny Košice - Myslava,  Zmeny a doplnky 2013, okrem zmeny číslo 221 lokalita Na kope - prepojovacia komunikácia v zmysle spracovanej dokumentácie. A bod 2, Doplnok všeobecne záväznému nariadeniu atď. - ale územného plánu zóny Košice Myslava, ale by tam bolo podľa - schváleného návrhu územného plánu. Ak sa to schváli, tak táto zmena číslo 21 vypadne. Návrh pod bodom C, pôvodný návrh, ostáva nezmenený. Ďakujem, predložím tento návrh návrhovej komisii.

p. Raši, primátor mesta - Ďakujem pekne. Ak sa nikto ďalší nehlási do rozpravy, uzatváram rozpravu a poprosím, aby sme hlasovali najprv o návrhu, pozmeňujúcom návrhu pána poslanca Rusnáka.

p. Lasky, poslanec MZ a člen návrhovej komisie - Pozmeňujúci návrh pána Rusnáka: „Mestské zastupiteľstvo v Košiciach podľa § 331 zákona č. 50 z roku 76 Zb. územného plánu a stavebného poriadku, stavebný zákon, v znení neskorších predpisov, podľa § 6 číslo 369 1990 Zb. o obecnom zriadení, v znení neskorších predpisov, a § 6 ods. 2 a) a d) Štatútu mesta Košice, za a) berie na vedomie súhlasné stanovisko Okresného úradu odbor výstavby a bytovej politiky v zmysle § 25 zákona č. 57 76 Zb. územného plánovania stavebného poriadku, stavebný zákon, v znení neskorších predpisov, k návrhu územného plánu zóny Košice - Myslava, Zmeny a doplnky 2013, oznámené listom Okresného úradu zo dňa 29.7. 2014. Za 2) vyhodnotenie pripomienok k návrhu územného plánu zóny Košice - Myslava Zmeny a doplnky 2013. Za b) schvaľuje územný plán zóny Myslava, Zmeny a doplnky, okrem zmeny číslo 21 - Lokalita Na kope -  prepojovacia komunikácia v zmysle spracovanej dokumentácie. Za 2) doplnok ku všeobecne záväznému nariadeniu mesta Košice číslo 52 z 2001, ktorým sa vyhlasuje záväzná časť územného plánu zóny Košice - Myslava, podľa schváleného návrhu územného plánu zóny Košice - Myslava, Zmeny a doplnky 2013. Za c) žiada primátora mesta Košice zabezpečiť prostredníctvom odborne spôsobilej osoby pre obstarávanie predmetnej územno-plánovacej dokumentácie, označenie v textovej časti, výkresovej časti a záväznej časti územnoplánovacej dokumentácie schvaľovacou doložkou podľa § 28 ods. 1 zákona č. 57 76 Zb. o územnom plánovaní a stavebnom poriadku v znení neskorších predpisov, vyhotovenie registračného listu podľa § 28 ods. 5 zákona č. 50 1976 Zb. o územnom plánovaní a stavebnom poriadku v znení neskorších predpisov a jeho doručenie príslušnému ministerstvu Slovenskej republiky, spolu s kópiou uznesenia a schválení územnoplánovacej dokumentácie uloženie územného plánu zóny Košice - Myslava, Zmeny a doplnky z 2013, na meste Košice, na stavebnom úrade mesta Košice a na Okresnom úrade Košice, odbor výstavby a bytovej politiky, do troch mesiacov od jeho schválenia v mestskom zastupiteľstve.“

p. Raši, primátor mesta -  Ďakujem, prosím hlasujte.

Hlasovanie č. 18 - za: 40,  proti: 1, zdržal sa: 0

p. Raši, primátor mesta - Uznesenie bolo schválené. Čiže schválili sme uznesenie tak, ako bolo navrhnuté s doplnením a pozmenením. Ďakujem pekne.
- - -

Bod č. 8
Vstup Mesta Košice do občianskeho združenia Východoslovenská investičná agentúra, o. z.

p. Raši, primátor mesta - Prejdeme k bodu číslo 8, ktorým je materiál Vstup mesta Košice do občianskeho združenia Východoslovenská investičná agentúra, občianske združenie. Neviem, či je tu niekto zo zakladajúcich členov združenia, ale dovoľte mi, aby som ja veľmi krátko uviedol materiál. S touto iniciatívou prišiel spoločenský klub Patriot klub východniarov, ktorý chce v spolupráci s mestom Košice, s mestom Prešov, s obcou Kechnec s inými podnikateľskými subjektmi, ako je s Košickým a Prešovským samosprávnym krajom podporiť iniciatívy zamerané na zatraktívnenie regiónu východoslovenského, združenia, ktoré budú najmä slúžiť na tom, aby sa zvýšil záujem a povedomie investorov o celý náš východoslovenský región. Chcú ho spoločne s ostatnými členmi aktívne propagovať, vytvárať rozvojové programy, komunikovať to s Ministerstvom hospodárstva, so SARIO-m, vypĺňať voľné miesta z hľadiska informačných tokov o firmách alebo miestach, kde by mohli potencionálni investori vytvárať nové pracovné miesta. A preto navrhol spoločenský klub Patriot založenie Východoslovenskej investičnej agentúry, občianskeho združenia, ktorého je jedným z členov by bolo aj mesto Košice s tým, že veríme, že pre budúcnosť mesta bude vznik tohto občianskeho združenia pozitívne z hľadiska vzniku nových pracovných miest, príchodu investorov, ako som už spomínal. Zároveň aj ich rozšírenie povedomia  investičného prostredia celého Košického aj Prešovského kraja. Nech sa páči, otváram k bodu 8 rozpravu. Pán poslanec Halenár, nech sa páči.

p. Halenár, poslanec MZ - Vedeli by ste nám aj poskytnúť nejaké konkrétne údaje, pán primátor, tzn. koľko pracovných miest, do akej doby, v akej oblasti?

p. Raši, primátor mesta - Pán poslanec Süli, nech sa páči.

p. Süli, poslanec MZ - Vážený pán primátor, ctené zastupiteľstvo, rád by som dostať takú informáciu, v koľkých takých združeniach zoskupeniach je mesto Košice a koľko nás to stojí? V predošlých volebných obdobiach vstupovalo mesto do rôznych takýchto organizácií, ale výsledok bol skoro nulový. Povedal by som skôr, bola taká krása na to, že sme v tom a v tom, ale nič konkrétneho sa neudialo. Ja môžem hovoriť len za seba a svoje pocity povedať, táto organizácia je tiež také niečo. Nejaká nadstavba. O ničom. To hovorím za seba. Ďakujem.

p. Raši, primátor mesta - Pán poslanec Süli, veľmi silné slová na to, aký ste skúsený komunálny politik. Čiže, na minulom mestskom zastupiteľstve bola daná informácia, v ktorých mestských spoločnostiach sme a z ktorých spoločnosti aj vystupujeme. A znova sme vystúpili z organizácií, v ktorých sme platili členské príspevky a mesto z toho nemalo konkrétny osoh a prínos. A vystúpenie zo spoločnosti bolo na základe návrhu útvarov, ktoré  komunikovali s týmito občianskymi združeniami. Po druhé. Vo Východoslovenskej investičnej agentúre mesto nebude stáť nič. Čiže to bude členstvo za ktoré nemusí mesto platiť. Čiže nebudú z toho žiadne zvýšené náklady. A neprišlo s touto iniciatívou mesto. Prišiel s tým spoločenský klub Patriot. Prišli s tým podnikatelia, ktorí sú združení vo východoslovenskom regióne. A prišli s tým preto, aby vyplnili aj informačnú aj inú medzeru, ktorá v súčasnosti je, a dotiahli tu čo najviac investorov a zabezpečili aspoň aj potencionálny rozvoj, aj konkrétne biznisy firiem, ktoré sa na území Košického a Prešovského kraja nachádzajú. Čiže je to iniciatíva, ktorá vyšla z podnikateľského prostredia. A ja by som bol veľmi rád, keby sme nedehonestovali činnosť združenia predtým, ako vzniklo. Na to, aby mohlo rozvíjať svoju činnosť, na to potrebuje byť formálne založené. Urobilo úvodnú konferenciu, asi pred dvoma mesiacmi, kde oboznámilo so svojou činnosťou zainteresované podnikateľské subjekty a teraz potrebujeme urobiť formálny akt, aby sme do tohto združenia mohli vstúpiť, za čo nič nebudeme platiť. Takže naozaj odporučujeme si pozrieť návrh aj dôvodovú správu, ktoré pripravili zakladatelia občianskeho združenia. A keď si to pozriete, tak pokiaľ sa čo i len časť podarí realizovať, bude to na prospech mesta, na prospech celého regiónu. Ďakujem pekne. Pani poslankyňa Gamcová.

p. Gamcová, poslankyňa MZ - Ďakujem pán primátor. Ja by som sa len vrátila k tomu príspevku. Lebo podľa toho štatútu,  či podľa stanov, ktoré čítam, tak člen agentúry má základné povinnosti platiť členské príspevky. Čiže nevidím tam nikde také, že by nemuseli zakladajúci členovia platiť. Môžete mi to prosím vysvetliť? Ďakujem.

p. Raši, primátor mesta - Áno. Treba si pozrieť bod 6.5 Zakladajúci členovia agentúry nie sú povinní platiť členské príspevky. Je to ošetrené priamo v stanovách. Práve kvôli tomu. Nech sa páči, pán poslanec Süli.

p. Süli, poslanec MZ - Faktická pripomienka. Pán primátor, ctené zastupiteľstvo, ja som si tento materiál prečítal. Preto som hovoril, čo som hovoril. To je taká podobná verzia družobných miest. Máme družobné mestá pomaly po celej Európe, dokonca ešte niekde aj v Spojených štátoch, ale keď pozriete sa na konkrétnu činnosť, čo sme dosiahli, alebo čo z toho vzišlo, tak  povedal by som, že je to veľmi úbohé a veľmi slabé. Na to, aby sme my propagovali svoje mesto máme internetové stránky. Ešte by som chcel vám odporučiť do pozornosti, že podobne ako turizmus, každá obec, každé mesto má svoju internetovú stránku. Je tu nejaká štátna firma SARIO, pokiaľ dobre viem, je tu ministerstvo hospodárstva, je to región, je tu aj župa, je tu aj mesto ako samotné. Toto si myslím, že je zbytočné. Ale hovorím, to je vec názoru.

p. Raši, primátor mesta - Ďakujem pekne. Uzatváram rozpravu k tomuto bodu. A ešte raz zdôrazňujem, beriem to za hlboké nedorozumenie z vašej strany. A som prekvapený, že to hovoríte práve vy, pretože nemáte prečítaný daný materiál si dovolím tvrdiť. Lebo by ste nerozprávali takéto veci. My ideme vytvoriť podmienky pre podnikateľské subjekty, ktoré chcú mať aj formálny rámec na to, aby boli partnerom pre koordináciu so SARIO-m, s ministerstvom hospodárstva, s Bruselom s inými podnikateľskými subjektmi. A teraz im vytvárame na to formálny rámec, aby boli niekde združené, aby vypĺňali to, čo informačne v teréne prijíma. A prišli s tým podnikateľské subjekty. Tak ešte raz nedehonestujme niečo, čo ešte ani nevzniklo. Prosím návrhovú komisiu o návrh uznesenia.

p. Lasky, poslanec MZ a člen návrhovej komisie – „Mestské zastupiteľstvo v Košiciach podľa § 11 ods. 4 písmeno 1) Zákona č. 369/1990 Zb. o obecnom zriadení, v znení neskorších predpisov schvaľuje vstup mesta Košice do občianskeho združenia Východoslovenská Investičná agentúra, Námestie maratónu mieru 1, 040 01 Košice.“

p. Raši, primátor mesta -  Prosím hlasujte.

Hlasovanie č. 19 - za: 32, proti: 1, zdržali sa: 10

p. Raši, primátor mesta – Konštatujem, že uznesenie bolo schválené.
- - -

Bod č. 9
Vstup Mesta Košice do záujmového združenia právnických osôb AVIATION CLUSTER SLOVAKIA, Letisko Košice, 041 75 Košice IV, Slovenská republika

p. Raši, primátor mesta - Pod bodom 9 predkladám materiál Vstup mesta Košice do záujmového združenia právnických osôb Aviation Cluster Slovakia, Letisko Košice. Dovolil by som vás požiadať, či môžem dať súhlas zástupcovi Letiska Košice, aby uviedol tento materiál. Tam je pán Jančuš. Je všeobecný súhlas? Áno. Ďakujem pekne. Pán Jančuš, nech sa páči, pán inžinier, máte slovo. Poprosím vás, aby ste sa predstavili členom mestského zastupiteľstva a uviedli tento materiál.

p. Jančuš, Letisko Košice - Vážený pán primátor, vážené dámy, vážení páni. Ďakujem za slovo. Moje meno je Tomáš Jančuš. Som zástupca Letiska Košice, zástupca výkonného riaditeľa pre financie a člen predstavenstva, a rád by som vám priblížil dôvody, ktoré nás viedli k tomu založiť Aviation Cluster Slovakia. Konkurencia v Európe na poli letísk a leteckých spoločností je naozaj obrovská. Dokumentuje to aj každoročná konferencia, kde sa stretáva 400 letísk s takmer 50-timi leteckými spoločnosťami. Z toho môžem povedať asi 30 je relevantných. Košice, napriek tomu, že na poli rozpoznateľnosti ubehli naozaj výrazný beh, sú stále pre letecké spoločnosti neznáme a rizikové. Taktiež letecké spoločnosti argumentujú tým, že sú v permanentnej reštrukturalizácii, konsolidácii a preto sa nepúšťajú do otvárania pre ne rizikových destinácií. Práve keď sa pozrieme na toto prostredie a na prostredie, čo sa deje v Košiciach, na úspechy IT spoločností a centier zdieľaných služieb, nás primälo vlastne k myšlienke založiť Aviation Cluster, ako zoskupenie verejných subjektov, súkromných subjektov, ako aj vedeckovýskumných  a vzdelávacích inštitúcií na to, aby sme mohli Košice ako ideálne prostredie na výkon činnosti leteckých spoločností, niekedy aj nesúvisiaciach s lietaním, ale práve súvisiacich s ich snahami o reštrukturalizáciu a konsolidáciu. To znamená opravy, údržby, dizajn, IT procesy, administratíva a množstvo iných činností, ktoré si tieto letecké spoločnosti vykonávajú nákladne práve v tých domovských krajinách. Čo sú vlastne ciele Aviation Cluster? Ciele sú, cieliť na letecký priemysel, ktorý je vysoko inovatívny, ktorý disponuje vyššími priemernými mzdami. Ako auto-motive ponúkať Košice ako ideálne miesto pre výkon týchto činností. Využiť potenciál šikovných mozgov, ktoré vyrastajú v Košiciach. Zaviesť spoluprácu s Technickou univerzitou. Taktiež aj systém duálneho vzdelávania, kde študenti budú pripravovaní priamo pre potreby, reálne potreby týchto leteckých spoločnosti v určitých činnostiach. A taktiež spolupráca všetkých subjektov, všetkých partnerov, čiže verejného sektora, súkromného sektora ako aj výskumno-vzdelávacích inštitúcií, za spoločným cieľom vlastne rozvoja všetkých, a tým pádom aj rozvoja Košíc. Čiže toľko v krátkosti. Ďakujem za pozornosť a podporu vzniku tohto združenia.

p. Raši, primátor mesta - Ďakujem pekne. Otváram rozpravu k tomuto bodu. Nech sa páči, pán poslanec Süli,  pán poslanec Halenár.

p. Süli, poslanec MZ - Chcel by som pána Jančuša sa spýtať na niekoľko vecí. Keby mi mohol odpovedať na otázku. Prvú by som položil, či táto spoločnosť, alebo toto vzájomné združenie, je podmienené, vznik toho združenia je podmienené aj vstupom mesta Košice? A potom som vypočul jeden rozhovor medzi jednou firmou, leteckou firmou, ktorá lieta pravidelnú linku do Košíc z Londýna, kde bolo povedané, že keby mesto, ten Turizmus Košice, keď dobre viem, keby neplatilo 180 000 eur ročne tejto spoločnosti, táto linka by ako taká neexistovala, lebo v Košiciach sú pomerne najvyššie teda letištné poplatky v Európe. Či je to pravda alebo nie? Rád by som vedel takú informáciu.

p. Raši, primátor mesta - Pán poslanec Halenár, po ňom pani poslankyňa Čekanová. Na záver by som poprosil pán Jančuša.

p. Halenár, poslanec MZ - Ja tiež niečo podobné. V médiách prešla správa, celkom prekvapujúca, že mesto skrz cluster, iného, platí konkrétnemu dopravnému prepravcovi,  pardón, platí letisku za to, že sú nejaké konkrétne lety vykonávame, 25 eur za let, priniesli média. Moja otázka v tomto zmysle znie, keď mesto pristúpi do tohto clustera, aké to bude mať finančné náklady? To znamená, že čo nás čaká, nielen pri vstupe, ale vlastne pravidelne? Alebo čo je v tom? Ďakujem.

p. Raši, primátor mesta - Pani poslankyňa Jenčová, nech sa páči s faktickou.

p. Jenčová, poslanec MZ - Faktická pripomienka. Ďakujem za slovo. Ja v podstate budem reagovať na všetkých predo mnou a v podstate všetkých po mne. Prosím vás pekne, máme 75 bodov rokovania. Materiály, všetky, sú písomne. Čiže ja nechápem, prečo tu niekto potrebuje rozprávať 5 minút svoje názory, keď ma názor, má právo dať pozmeňujúci návrh. Prosím využite toto právo. Chcete niečo zmeniť v materiáli, dajte návrh. Bude sa o ňom hlasovať. Ale niektorí skutočne potrebujú sa zviditeľňovať. Mali ste na to 4 roky. Ďakujem za pochopenie.

p. Raši, primátor mesta - Ďakujem. S faktickou poznámkou pani námestníčka Lenártová.

p. Lenártová, námestníčka primátora - Faktická pripomienka. Musím reagovať na pána Halenára. Pretože treba čítať materiály a sledovať situáciu. Pretože mesto nič neplatí. Mesto prispieva členský príspevok do oblastnej organizácie cestovného ruchu Košice - Turizmus, ktorá vznikla pri novele zákona o cestovnom ruchu. A mohli ste sledovať, že linka vznikla na základe verejného obstarávania, ktoré vykonalo Košice - Turizmus. A okrem toho v tom je aj štátna dotácia. Takže mesto Košice žiadnu leteckú linku neplatí. Platí členský príspevok, z daní za prenocovanie, do oblastnej organizácie Košice - Turizmus. Ďakujem pekne.

p. Raši, primátor mesta - Pani poslankyňa Čekanová. Ďakujem aj ja. Pani poslankyňa Čekanová, po nej pán poslanec Siksa.

p. Čekanová, poslankyňa MZ - Ďakujem pekne za slovo, vážený pán primátor. Vážené, ctené kolegyne, kolegovia, ja som sa len chcela opýtať otázku, pána Jančuša, lebo spomenul, že spolupracujú aj s vedecko-výskumnými inštitúciami. A chcem sa opýtať, či bola oslovená, ako jedným z členov zakladateľa aj Technická univerzita v Košiciach? Alebo prípadne či už sú inými členmi a vlastne v tomto vidím ako zmysel v rámci týchto spoločností, plus aj s vedecko-výskumnou inštitúciou? Ďakujem.

p. Raši, primátor mesta - Pán poslanec Siksa, potom pán riaditeľ Jančuš.

p. Siksa, poslanec MZ - Ďakujem pekne. Vážený pán primátor, vážené zastupiteľstvo, ja by som mal pár slov k tomuto bodu. Zaujíma ma to, pretože tu bolo povedané, od pána riaditeľa Jančuša, že sa niečo chystá, alebo takto, aby som upresnil, my tu máme aj vzdelávanie, máme tu letušky, pilotov, mechanikov, v Košiciach. Pokiaľ to neviete. A bolo by vhodné, pokiaľ by takéto spoločnosti tu prišli. Počul som už spoločnosť Air Berlin, a tak ďalej. Sú tu niektoré komponenty, ktoré sa budú vyrábať, alebo sa plánuje niečo v letectve. A na druhej strane sa pýtam, či majú informáciu o konkurencii letiska Poprad. Linka Praha - Poprad - Düsseldorf, a čo mienime my v Košiciach robiť? Aké linky okrem tých, ak chceme, aby sme využívali, pretože diaľnice sú v nedohľadne a východ je odrezaný - jak sa hovorí, čím ďalej na východ, tým väčšia tma. Kým prídu diaľnice do Košíc, ani 2020 to nebude, pri dnešnej situácii v štáte, nie že v Košiciach, tak ja vítam tú možnosť, aby sa urobila nejaká spoločnosť. Ale ďalej, aby aj tie výsledky k tomu zámeru, k tej práci, boli adekvátne zámerom, ktoré tu dnes čítame. A tá nezamestnanosť je, žiaľ bohu, veľká. Hlavne tu na východe. Všetko uteká von. Mládež po skončení školy - Anglicko, Írsko, kdekade, Cyprus. Preto sa treba zamerať, čo sa týka v rámci Slovenska, aby neodchádzali mozgy. Každý máme niečo dobré. Či je to učeň, či je to vysokoškolák, aby všetko odchádzalo preč, do sveta. Takže poprosil by som odpoveď, ako budú, povedzme, títo študenti, ktorí tohto roku, alebo na budúci rok maturujú, pilot, letuška a tak ďalej, či sú možnosti umiestnenia týchto študentov v rámci tohto projektu? Ďakujem pekne.

p. Raši, primátor mesta - Poprosím pána Jančuša.

p. Jančuš, Letisko Košice - Začnem prvou otázkou. Podmienka vstupu mesta do tohto združenia. Keď prídete na vyjednávanie do zahraničia, predstavíte sa ako letisko, ako letisko neznáme, ako letisko regionálne, môžete byť naozaj veľmi dobrý, ale vaše meno alebo vaša hodnota je nízka. Ako náhle prídete v spolupráci so združením právnických osôb v danej destinácii, v danom regióne, v danom meste, kde pôsobíte, hovoríte ako keby za všetkých a prezentuje sa silný signál, že v danej destinácií tomu investorovi bude každý chcieť pomôcť, každý chcieť nejakým spôsobom participovať na tom, aby ten projekt bol úspešný. To znamená, máte silný signál, a silnejšie meno, a vyššiu pravdepodobnosť toho, že tých partnerov na konci presvedčíte. Druhý bod. Vysoké letecké poplatky. Na to budem odpovedať protiotázkou. Lietali by tu letecké spoločnosti? Lietal by tu Wizz Air?  Lietalo by tu aj ČSA? A lietal by tu Austrian Airlines, pokiaľ by tu boli vysoké poplatky? Myslím si, že nie. Nie je to tak. Bohužiaľ, boli sme terčom takejto mediálnej odozvy počas vyjednávaní so spoločnosťou s jednou chartrovou leteckou spoločnosťou pred troma rokmi. A toto meno sa s nami nesie. Ale vôbec to nie je tak. Pri zavádzaní nových destinácií sa snažíme nebyť absolútne žiadnou prekážkou rozvoja leteckej dostupnosti. A preto naše zľavy, ktoré ponúkame, dosahujú výšku deväťdesiatich percent. 90 percentná zľava, tzn. týmto deklarujeme náš záujem investovať do vlastného rozvoja dlhodobo. Ale aj do rozvoja mesta a regiónu v ktorom pôsobíme. Finančné náklady mesta, ako ste videli   v predkladacej správe, je spomenuté, že príspevok mesta je 0 eur. Čo sa týka spolupráce  Technickou univerzitou - áno, sme v úzkom kontakte s Leteckou fakultou, s pánom dekanom Adamčíkom, ktorý jednoznačne budú plnohodnotnými členmi tohto združenia. Čo sa týka stredných škôl, letecké spoločnosti ktoré chcem oslovovať. Nechceme oslovovať iba s ponukou outsourcovať vysoko kvalifikované pracovné miesta, ale aj nízko kvalifikované pracovné miesta, kde stredné, alebo, nepoviem nízko, ale menej kvalifikované, kde stredné školy jednoznačne môžu dodávať svojich žiakov, ako budúcich zamestnancov. Čo sa týka ďalších destinácií, áno záujmom nás, ako aj určite vás je, aby sa lietalo z Košíc čo najviac, čo najčastejšie. Avšak letecké spoločnosti sú tie, ktoré rozhodujú, ktoré si prehodnocujú. Všetky naše vstupy ohľadom spádových oblastí dopytu po jednotlivých leteckých spojeniach a následne si ich vyhodnocujú.  A podľa môjho názoru, ako náhle by sme sa umiestnili na leteckú mapu aj s inými činnosťami Košice, tým pádom by to riziko postupne začalo klesať. To riziko z neznáma. A ďalšie letecké spojenie by mohli rýchlo nasledovať. Ďakujem, to asi bolo všetko.

p. Raši, primátor mesta - Ďakujem pekne. Uzatváram rozpravu k tomuto bodu. Poprosím návrhovú komisiu o návrh uznesenia.

p. Lasky, poslanec MZ a člen návrhovej komisie – „Mestské zastupiteľstvo v Košiciach podľa      § 11 ods. 4 písm. 1) Zákona č. 369/1990 Zb. o obecnom zriadení v znení neskorších predpisov, schvaľuje vstup mesta Košice do záujmového združenia právnických osôb Aviation Cluster Slovakia, Letisko Košice, 041 75 Košice IV, Slovenská republika.“

p. Raši, primátor mesta - Ďakujem pekne, prosím hlasujte.

Hlasovanie č. 20 - za: 42, proti: 0, zdržali sa: 2 

p. Raši, primátor mesta – Konštatujem, že uznesenie bolo schválené.
- - -

Bod č. 10
Monitorovacia správa programového rozpočtu mesta Košice k 30.06.2014

p. Raši, primátor mesta - Pod bodom číslo 10 je Monitorovacia správa programového rozpočtu mesta Košice k 30.6. 2014. Otváram k tomuto bodu rozpravu. Pán poslanec Filipko, potom poprosím pani inžinierku Kažimírovú, keď budú otázky, aby ich zodpovedala.

p. Filipko, poslanec MZ - Ďakujem za slovo vážený pán primátor. Kolegyne, kolegovia               v súvislosti s týmto bodom, a vôbec s financovaním, ma oslovil pán starosta Mestskej časti Košice - Kavečany, som vlastne poslancom za Sever aj Kavečany a chcel by som, pán primátor požiadať o uvedenie do súladu niektoré záležitosti. Mestská časť Kavečany rekonštruovala v minulom roku verejné osvetlenie. Podľa dohody s vami, resp. s pánom riaditeľom, aspoň podľa týchto informácií, ktoré som dostal, bol prísľub že mestská časť rekonštruuje aj verejné osvetlenie, ktoré je v správe mesta. Tzn. na trasách kadiaľ chodí MHD a bude im to uhradené formou účelových transferov. A skutočnosť je taká, že mestská časť mala v roku 2013 schválený účelový transfer 10 000 eur, tak, ako všetky malé mestské časti a dostala spolu účelový transfer 2013 30 tisíc eur. Z toho je vnímané, že 10 000 by malo byť na to, čo všetky mestské časti dostali a 20 000 by malo byť ako by úhrada za to verejné osvetlenie mesta. Napriek tomu, že mestská časť avízovala a žiadala, dostala - mám tu všetky kópie tých dokumentov, nedostala viac financií. V roku 2014 bol schválený účelový transfer 18 000 eur. A to je spolu s tými tridsiatimi 48 000 eur. Presne toľko, koľko mestská časť investovala do mestského majetku, verejné osvetlenie správe mesta. Tzn. že za 2 roky ´13 - ´14 mestská časť to, čo všetky ostatné mestské časti dostali, po 10 000 malé, práve mestská časť Kavečany nedostala. Ja si myslím, že tu došlo k nejakému nedorozumeniu alebo nepochopeniu. Ak boli prísľuby, že mesto prefinancuje svoju časť osvetlenia v rekonštrukcii, tak by sa to malo dodržať. Ale v tom prípade, bolo to dodržané, ale peniaze navyše, ktoré boli schválené v rozpočte, mestská časť nedostala. Tzn. na vlastný rozvoj. Za 2 roky nemohla investovať nič z mestských účelových peňazí. Ja vás žiadam pán primátor, aby sa táto situácia dala do súladu, a doplatiť mestskej časti to, čo by malo. Lebo inak nemusela vôbec riešiť osvetlenie na mestských linkách. Mohla si urobiť svoje, a urobiť si rozvoj vlastný. Dnes jej tie peniaze chýbajú. Minulý rok končili so stratou rozpočet. Verím, že sa tieto veci dajú do poriadku. Ďakujem pekne.

p. Raši, primátor mesta - Ďakujem. Pani inžinierka Kažimírová, nech sa páči.

p. Kažimírová, MMK - Vážené mestské zastupiteľstvo. Mestská časť Kavečany dostala v roku 2013 účelový transfer na rekonštrukciu verejného osvetlenia vo výške 30 000 eur a v roku 2014 dostala účelový transfer na rekonštrukciu verejného osvetlenia vo výške 18 000 eur. Čiže dokopy spolu 48 000 eur, čo vlastne bolo nad rámec paušálu, ktoré boli schválené pre mestské časti, pre malé mestské časti, ktoré aj v roku 2013 aj v roku 2014 mali schválené po 10 000 eur. Čiže tento zdroj financovania vlastne bol jediný, ktorý bol určený pre mestské časti. Iné zdroje na tento účel neboli určené. Takže z toho titulu, bolo to aj oznámené Mestskej časti Kavečany schvaľovacím listom a akceptačným listom, že tieto finančné prostriedky dostane z tohto zdroja a na daný účel.

p. Raši, primátor mesta - Pán poslanec Kasterko s faktickou, po ňom pán poslanec Filipko.

p. Kasterko, poslanec MZ - Ďakujem za slovo. Ja by som poprosil pána starostu, keby mohol vystúpiť, aby nám ozrejmil túto problematiku. Že aká bola dohoda medzi mestom                a Mestskou časťou Kavečany vo veci financovania verejného osvetlenia na trasách mestskej hromadnej dopravy. Ďakujem.

p. Raši, primátor mesta - Pán poslanec Filipko s faktickou.

p. Filipko, poslanec MZ - Chcel som reagovať na pani Kažimírovú. Presne na to som poukazoval, že v podstate bola uhradená iba investícia do mestského majetku. A mestská časť na svoj vlastný rozvoj nedostala to, čo ostatné mestské časti dostali. Ak tam bol prísľub, že sa to prefinancuje, tak mal by tam byť doplatok. Ale pán starosta zrejme ešte viac objasní tie veci. Ďakujem.

p. Raši, primátor mesta - Zapnite pána starostu.

p. Kupec, starosta MČ Košice - Kavečany - Dobrý deň prajem. Ďakujem pekne za slovo. Ja myslím, že pán poslanec Filipko to celkom jasne a zrozumiteľne pre každého vysvetlil, ako to bolo. Jednoducho, dostali sme peniaze, ktoré sme mali prisľúbené, že nech zrekonštruujeme mestské verejné osvetlenie, ktoré je v kompetencii mesta a bude nám to preplatené. Čiže dostali, áno, aj pani Kažimírová potvrdila, dostali sme peniaze na to. Okrem toho ste teda, poslanci, schválili každoročne v rozpočte mesta účelové transfery pre malé mestské časti   10 000. A to sme nedostali ani v minulom roku, ani v tomto. Ako mi bolo ústne povedané, že nedostaneme, pretože sme dostali na verejné osvetlenie. Tak ja neviem, čo tu ešte treba vysvetľovať. Ja myslím, že tu sa miešajú jablká s hruškami. Alebo jednou ranou sa chcú zabiť 2 muchy, alebo neviem ako to nazvať. Pretože ja, predtým než sme išli rekonštruovať verejné osvetlenie, teda neuspeli sme, najprv sme žiadali peniaze z fondov. Po dvoch rokoch hodnotenia sme boli vyhodnotení, že sme neúspešní. A z dôvodu, pretože je nedostatok finančných prostriedkov, takže niektorí dostali, my sme nedostali. Tak sme sa rozhodli rekonštruovať z vlastných peňazí. A ja som sa šiel pýtať vedenia mesta, či mám zrekonštruovať aj osvetlenie mesta, kde premáva MHD, alebo len to, čo my máme               v kompetencii. Pretože aj na to sme, niečo sme mali našetrené a museli sme zobrať úver. Tak bolo povedané, že áno, lebo som povedal, podpíšem zmluvu len na toľko svietidiel, na koľko dáte peniaze, nech zrekonštruujem komplet celé. Tak sme zrekonštruovali. Máme verejné osvetlenie. Príďte sa pozrieť, myslím, že v blízkom okolí nie je také úsporné ledkové. Čiže každý je spokojný. Len obyvatelia Kavečian, síce im svieti, ale boli ukrátení za tie 2 roky o 20 000 eur. Tak ja neviem, čo tu je nezrozumiteľné. Jednoducho nedodržuje sa ani ustanovenie mestského zastupiteľstva, kde v rozpočte je schválených 10 000. A to teda vy ste rozhodli. A niekto rozhodne, že nedostaneme. Čiže na to nemá podľa mňa právo okrem vás nikto. Takže bol by som rád, keby sme sa porozumeli. A možnože som očakával, že z vedenia mesta aj ktosi poďakuje za to, že sme zrekonštruovali. Ale naopak, my sme na to doplatili, že nedostaneme ani to, čo by sme mali dostať. Tak neviem. Ešte sa pýtajte, komu to nie je jasné a zrozumiteľné. Ďakujem pekne.

p. Raši, primátor mesta - Pán riaditeľ, poprosím o reakciu.

p. Lazúr, riaditeľ MMK - Každý má svoju pravdu. Pravdou je, že Kavečany si zobrali verejné osvetlenie do svojho majetku, pretože sa hlásili do projektu. Čiže už sa nebavíme o majetku mesta, ale majetku Kavečian, prvá vec. Druhá vec. Áno, robili toto, čo hovorí pán starosta, ale ten prísľub bol, že dostane daný rok 30 000 eur, čiže 10 plus 20. To, že on si vykladá, že 10 plus 30 a že malá časť dostane 40 000 a veľké, kde je pár 10 000, dostanú 30 000, tak bohužiaľ, ako toho roku sme im doplatili zase nad rámec. Čiže nie 10 ale 18 000 eur. A to, že či boli robené osvetlenia aj v rámci trás, kde je mestská hromadná doprava, proste zobral to do svojho majetku. Ako - pomáhame koľko vieme, ale nie nad rámec toho, čo sa nedá. Ďakujem.

p. Raši, primátor mesta - Pani starostka, pani poslankyňa Jenčová, nech sa páči.

p. Jenčová, poslankyňa MZ - Ďakujem za slovo. Pokiaľ si všimnete, tak v bode 47 a 48 budeme riešiť odplatný prevod dokončenej investície Verejné osvetlenie na Amurskej. Ďalší bod na Čingovskej. Pritom veľké mestské časti, teda ani Jazero, vôbec nemá mať čo spoločné   s osvetlením. Dali sme do toho svoje vlastné prostriedky. Samozrejme, aj nám prispelo mesto. Takže to je taká reakcia na pána starostu a svetlo, že my to vôbec nemáme v náplni. Robíme to. A je rozdiel, že či naša mestská časť má takú rozlohu a toľko obyvateľov a teda porovnávam, že veľké dostali 20 alebo 30, a malé 10 a ešte sa tváriť, že je to nespravodlivé, tak nám na občana možnože vychádza 20 centov a pre malú mestskú časť je to možno 5 eura. Tam sú také, teraz cifry z hlavy, takže nesnažme sa sťažovať, že niekto bol nespravodlivý. A keď sa to prepočíta na drobné, tak asi by sme teda poniektorí mali byť tichšie. Ďakujem.

p. Raši, primátor mesta - Ďakujem, s faktickou pán poslanec Kasterko, potom do rozpravy pán poslanec Dečo.

p. Kasterko, poslanec MZ - Faktická pripomienka. Ďakujem. Ja budem reagovať na pani starostku z Jazera. Ja ju poprosím, aby nemiešala veľké mestské časti s malými mestskými časťami, kde fakt z tých málo peňazí je veľký výkon pre občanov malých mestských častí, aby bolo všetky kompetencie zabezpečené. A keď raz bolo dohodnuté niečo, že niekto zrekonštruuje, tak by to malo aj platiť. Čo sa týka Amurskej, Čingovskej, tak tam nepremáva mestská hromadná doprava, keď dobre viem. V mestskej časti Kavečany sa rekonštruovali osvetľovacie trasy, kde premáva mestská hromadná doprava. Takže v tom je veľký rozdiel. A by som bol rád, keby sme to vedeli vyriešiť a rozlúsknuť, aby sme týmto tejto mestskej časti nejako pomohli. Lebo viem, že v tejto mestskej časti nie je dostatok finančných prostriedkov na zabezpečenie všetkých potrieb obyvateľov tejto mestskej časti. Ďakujem.

p. Raši, primátor mesta - Pán poslanec Dečo, po ňom pán poslanec Bereš.

p. Dečo, poslanec MZ - Pán riaditeľ Lazúr, chcem vás veľmi vážne poprosiť, aby ste zvážili, či takýto prístup k mestským častiam pri financovaní a v manažovaní jednotlivých investícií budete aj do budúcna voliť, pretože potenciál, aktivita a tvorivosť v malých mestských častiach je týmto precedensom veľmi, veľmi znehodnotená. A môže sa stať, že ďalšie - hlavne malé mestské časti nebudú vychádzať v ústrety mestu pri rôznych - aj investičných akciách. Pretože si povedia: „Však z toho máme len oštaru. Veci ktoré máme my vo svojom rozvojovom programe nemôžeme napĺňať.“ A nehovoriac o mnohých iných veciach. Pretože keď si zoberieme Kavečany, tak si musíme povedať, že tam je viac ako 200 000 ročne ľudí, ktorí prejdú cez tú mestskú časť. A je to, jak keď prejde fronta. Títo ľudia, keby ste včera boli videli, čo bolo na tých pozemkoch okolo Kavečian, sú to súkromné pozemky. Tieto pozemky sa ničia, kontaminujú. Lebo autá nejazdia na vzduch - títo ľudia za to nemajú žiadnu satisfakciu. Hovoríme 20 rokov, tu teraz neberte osobne, ale 20 rokov v tomto meste hovoríme o obchvate, hovoríme o esíčku, o kruhovom objazde na Kostolianskej. Čakáme, že keby Kavečany vyparkujú  všetky svoje vozy, traktory, autá na cestu pred Kavečany, keď tak, ako zajtra bude potrebovať 10 000 ľudí prísť na nejakú veľkú akciu a keď tam bude stáť v rade aj reprezentácia mesta, vrátane nás - toto je postoj ktorý potrebuje počuť jedna malá Mestská časť, má sa cítiť súčasťou tohto mesta. Ďakujem.

p. Raši, primátor mesta - Pani starostka, nech sa páči.

p. Jenčová, poslankyňa MZ - Ja si myslím, že keď si tu začneme rozprávať, ktorá mestská časť čo.... Každá má svoje špecifikum, každá má jednoducho niečo. Kavečany majú zoologickú, my máme hrádzu a korčuliarov. Tiež tam nie je kde zaparkovať. A teraz tu akože nejdem   z toho ... riešiť tento problém, lebo tento problém je riešiteľný. Ale nie tu že si začneme rozprávať, Kto?  Čo?  Kde? a keď vezmeme, že malé mestské časti dostávajú 123 eura a veľké 20 eura, a už som to tu raz rozprávala a zas budeme rozprávať hodinu. Toto je monitorovacia správa o tom, kam peniaze išli. A ja si myslím, že, áno, magistrát ich rozdeľuje nespravodlivo. Ale nespravodlivo voči veľkým mestským častiam. A na tomto si trvám. Pretože keď to dáme na počet obyvateľov, tak Mestská časť Jazero dostala málo. Tak, ako dostala málo Terasa, KVP a tak ďalej. Takže to je môj názor. Ďakujem.

p. Raši, primátor mesta - Pán poslanec Bereš, nech sa páči. Ďakujem pekne pani poslankyňa.

p. Bereš, poslanec MZ - Ďakujem pekne za slovo vážený pán primátor. Pani poslankyňa pred chvíľou vyzvala hovoriť k téme. Ja to chápem a chcem sa zastať pána starostu. Tu nie je problém teraz riešenia, koľko dostavajú veľké a malé mestské časti. Ja problém vnímam asi tak, že keby Mestská časť Kavečany nešla do tohto projektu, kde boli prisľúbené peniaze, tak mohli mať 20 000 na účte, ktoré mohli využiť. A chápem to tak, že dostal prísľub, že verejné osvetlenie bude prefinancované. Čiže mali dostať 20 000, čo všetci  a to, čo bolo sľúbené, 48 000 na osvetlenie, mali dostať. Čiže suma - sumárom je to 68 000. A keď to bolo tak sľúbené, tak to malo tak byť. Keď sa nechal pán starosta - neviem jak to slušne povedať - prekabátiť a naletel sľubom mesta, ktoré neboli splnené, a mali by byť, tak myslím, že je to aj dobré znamenie pre budúcnosť a ostatných starostov, aby neverili tomu, čo sa na meste sľúbi, lebo nebude to dodržané. Ďakujem.

p. Raši, primátor mesta - Ďakujem. Uzatváram rozpravu k tomuto bodu. Marián Gaj, faktická.

p. Gaj, poslanec MZ - Faktická pripomienka. Poprosím, ja si myslím, že už veľmi ďaleko zašli v téme kto, komu, čo sľúbil. Ako to bude do budúcna už to zase, prepáčte, zaváňa voľbami. Tak tí, ktorí podpisovali hárky si tu, keď sa chcú voliť, nech sa idú vyrozprávať vonku. Pán starosta z Kavečian má pravdu z matematického hľadiska. Z matematiky áno, 20 mu tam chýba. Ale všetky reči okolo toho len volebná kampaň. Ďakujem.

p. Raši, primátor mesta - Ďakujem. Uzatváram rozpravu. Len na záver poviem, lebo unikla tu základná podstata. Mestská časť Kavečany požiadala o zverenie do správy osvetlenie, pretože sa prihlásila na projekt. A nebola úspešná. Niektoré mestské časti úspešné boli.       A Kavečany úspešné neboli. Napriek tomu sa rozhodla, že verejné osvetlenie je jednou        z priorít, ktoré treba v Kavečanoch robiť. A preto ho robiť začala. Na cestách, kde je MHD, aj na trasách kde nie je  MHD. Ale ten prvotný problém bol, keď neboli úspešní v projekte. Ja neviem kvôli čomu? Či bol nedostatok finančných prostriedkov, alebo formálna chyba. Neviem. Proste úspešní neboli. (Už nepoviete, lebo je ukončená rozprava, teraz. Pán starosta prestaňte, aby som nezačal hovoriť o hospodárení vašej mestskej časti.) No aj napriek tomu, že malé mestské časti majú schvaľovaných 10 000, ktoré sú na rozvoj mestskej časti, napríklad aj na verejné osvetlenie, a mnohí z vás vo veľkých mestských častiach používate finančné prostriedky, keď máte schválených 30 000 aj na opravu alebo budovanie, alebo rekonštrukciu verejného osvetlenia, je to rozhodnutie, je to aj Jazero, ale sú to aj iné mestské časti a používate napriek tomu, Západ robil to isté, čiže preto po rokovaní riaditeľa z magistrátu s pánom starostom dostala malá mestská časť 30 000, alebo 33 000 v prvom roku a 18 000 doplatenie v druhom roku. A išlo to na to, čo slúži na rozvoj mestskej časti. Lebo verejné osvetlenie je pre všetkých obyvateľov mestskej časti. A to, že sa ... (pán starosta, buďte taký láskavý, skúste, ja viem, že je ťažké udržať to, čo vám vo vnútri vrie, ale skúste sa aspoň v tom trochu chovať slušne) a preto to bolo vyplatené. A to je len interpretácia jednej a druhej strany. Ja si myslím, že keby riaditeľ sľúbil, že zaplatí celé osvetlenie, ktoré slúži na rozvoj mestskej časti, plus 10 000, tak to bude jasne naformulované. Ale tak to naformulované nebolo. Lebo potom aj pani starostka Jenčová, aj pán starosta Bauer, aj všetci, ktorí rekonštruujú osvetlenie poviete, že chcete osvetlenie mimo. A chcete ešte na to 30 000 vo veľkých mestských častiach. O to ide. Dobre? Ďakujem pekne, poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach berie na vedomie monitorovaciu správu programového rozpočtu mesta Košice k 30.6. 2014.“ 

p. Raši, primátor mesta - Prosím hlasujte.

Hlasovanie č. 21 - za: 32,  proti: 0, zdržali sa: 11

p. Raši, primátor mesta – Konštatujem, že uznesenie bolo schválené.
- - -

Bod č. 11
Predloženie žiadosti o NFP v rámci Operačného programu Životné prostredie, Prioritná os 3 – Ochrana ovzdušia a minimalizácia nepriaznivých vplyvov zmeny klímy, Operačný cieľ:  3.1 Ochrana ovzdušia,  Obnova vozového parku trolejbusov v Košiciach

p. Raši, primátor mesta - Pod bodom číslo 11 je predložený materiál Predloženie žiadosti o nenávratný finančný príspevok v rámci Operačného programu životné prostredie, Prioritná os 3 - Ochrana ovzdušia a minimalizácia nepriaznivých vplyvov zmeny klímy, Operačný cieľ 3.1 Ochrana ovzdušia, a Obnova vozového parku trolejbusov v Košiciach. Pán námestník, uveďte materiál.

p. Jakubov, námestník primátora - Ďakujem za slovo. Vážený pán primátor, dámy a páni, vzhľadom na to, že dopravný podnik bol neúspešný pri prvej výzve na zapojenie sa do súťaže, alebo operačného programu Životné prostredie, Prioritná os 3 na nákup trolejbusov, pri vypísaní druhej výzvy dopravný podnik v podstate využil túto možnosť a prihlasuje sa do danej výzvy. Dňa 18.7. 2014 bola táto výzva vypísaná. Vzhľadom na to, že dopravný podnik má záujem o kúpu troch trolejbusov, kde nenávratná finančná pomoc vo výške 95 percent je vo výške 1 894 736 eur, je potrebné dofinancovať 5 percent z celkového finančného objemu, čo predstavuje čiastku 94 736 eur. Ďakujem.

p. Raši, primátor mesta - Otváram k tomuto bodu rozpravu. Hlási sa pán Kasterko, na ktorého bude reagovať pán poslanec Ihnát, keďže asi vie, čo povie. Nech sa páči.

p. Kasterko, poslanec MZ - Ďakujem za slovo. Vážené kolegyne, kolegovia, na ostatnom zasadnutí dopravnej komisie som sa predsedu podpredsedu predstavenstva resp. generálneho riaditeľa inžiniera Hrehorčaka pýtal, o akú firmu ide, kedy bola podpísaná zmluva, za akú cenu? Čo sa týka starého tendra, koľko bolo fakturované a koľko bolo zaplatené? Najprv mi nebolo odpovedané a potom pánom námestníkom Jakubovom mi bolo povedané, že určite nezaplatíme žiadnu sumu za takýto projekt, za takúto súťaž, ktorú sme de facto odflákli a nebola úspešná. Chcem sa potom spýtať, čo vyšlo v médiách, v článku v denníku Korzár, že je to firma Projekt Conzult, a že sme zaplatili nejakých 5 400 eur a recipročne táto firma získala zákazku zase na 2 900 eur, ale je podpísaná alebo, neviem, či je podpísaná alebo nie je podpísaná nejaká zmluva, za jedno euro. Keď som potom si čítal ďalej, že v neúspešnosti, keď bola neúspešná súťaž, tak sme hodlali kúpiť za takmer 2,14 milióna eur 4 vozidlá čiže, za jedno nejakých 503 000 eur, dnes za 1,68 už len 3 trolejbusy a jeden vychádza na 560 000. Ja budem veľmi rád, keď sa konečne podarí a trolejbusová doprava bude len napredovať a tie staré trolejbusy sa vyradia a tie nové budú nakúpené. Len potom sa pýtam, že aj to spolufinancovanie tohto projektu je nejakých 5 %. Tým pádom, keď je drahší autobus, tým pádom budeme aj viac platiť, pre mesto Košice? Tých 5 %? Čiže by som rád vedel, jak to je, aby som zase nedal iba na reči, resp. písanie článkov v denníku Korzár, ale aby som mal relevantné stanovisko. Ďakujem pekne.

p. Raši, primátor mesta - S faktickou poznámkou pán poslanec Ihnát, po ňom pán poslanec Jakubov.

p. Ihnát, poslanec MZ – Faktická pripomienka. Áno. Ďakujem za slovo pán primátor. Tu sme práve v tej situácii, keď sme sedeli na komisii dopravy a výstavby a zároveň aj na dozornej rade dopravného podniku, kde tieto problematiky boli rozobrané, okolo trolejbusov. Tak isto som bol svedkom toho, keď bolo povedané, že za prvý tender vlastne tá externá firma zaplatené nedostala. To som tam sedel. No a potom na dozornej rade inžinier Jaš potvrdil, že dostala zaplatené v zmysle zmluvných podmienok tých 5 400 eur, ale, že sa ujednotili v tom, že nakoľko bol zmarený ten prvý tender, tak ten druhý bude zadarmo. Čiže za jedno euro. Asi takto. Takže taká je pravda. A práve tu chcem poukázať na to, že ako člen dozornej rady sa tak isto dozvedám dosť veľa informácií z médií. Čo je smutné. Čo je naozaj smutné, že som člen dozornej rady a jednoducho tie informácie, tie chodia informácie z predstavenstva, nehovorím, že nie, ale tie informácie, s ktorými sa dá potom pracovať, tak ako to na zastupiteľstve, jednoducho nechodia.

p. Raši, primátor mesta - Miloš, poprosím ťa, celý deň porušuješ čas. Skús formulovať myšlienky, aby sme to stíhali. Vážne, ja nechcem aj ostatných púšťať do tohto. Dobre? Čiže, ďakujem pekne.

p. Ihnát, poslanec MZ - Pán primátor, tu je práve na to priestor, aby som...

p. Raši, primátor mesta - Miloš, tak sa prihlás do rozpravy a dodrž to do troch minút. Ďakujem pekne. Pán poslanec Jakubov, pán námestník.

p. Jakubov, námestník primátora - Faktická pripomienka. Ďakujem pekne. Reagujem na pána poslanca Kasterka. Pán poslanec, ono viete, takéto imperatívy ako odflákli a neodflákli, to si nedovolím ani ja používať. Zrejme tam došlo k nejakej chybe. Ale neznamená to, že projekt nebol riadne vypracovaný a pripravený. Každý môže urobiť chybu. Vôbec ma neteší takáto chyba. A som veľmi rád, že je vypísané ďalšie kolo súťaže, kde je možnosť sa prihlásiť. Samozrejme, dopravný podnik, si overoval, máte to v dôvodovej správe, možné ceny týchto trolejbusov. A z tohto vychádza ta čiastka, akou formou by mala byť predložená výzva, kde by sa mal podieľať 5 percentným spolufinancovaním. Ale predpokladám že, k tejto súťaži aj k predošlej bude reagovať niekto z dopravného podniku. Ďakujem.

p. Raši, primátor mesta - Pán poslanec Halenár, po ňom do rozpravy pán poslanec Ihnát.

p. Halenár, poslanec MZ - Je naozaj vysoko chvályhodný zámer predkladateľa získať európske peniaze na trolejbusy. Žiaľ, prichádza až po predloženej koncepcii MHD v meste. A teraz ako samostatný bod, a najmä vo svetle toho, čo budem citovať, by som rád počul vyjadrenie predstaviteľov dopravného podniku, ako to vlastne vidia oni s trolejbusmi v tomto meste? A tá citácia je, že: „My sme“ teda, dopravný podnik, sa pokúšal listom pre Výskumný ústav dopravný v Žiline v septembri 2012 im zadefinovať, že čo vlastne majú predložiť dopravnému podniku, ten výskumný ústav a medzi iným ich žiada „O spracovanie analýzy trolejbusovej dopravy v Košiciach z hľadiska ekonomiky a ekológie s dôrazom na možnosti jej ďalšieho rozvoja, respektíve jej nahradenia autobusovou dopravou.“ Rád by som povedal, že takéto zadanie je neuveriteľné z pohľadu, alebo uveriteľné, z pohľadu, že niekto nemá vôbec žiadnu šajnu o tom, že čo chce  v tých trolejbusoch alebo ako s tými trolejbusmi v tomto meste chce robiť. Čiže v svetle tohto, čo odznelo, resp. čo žiadalo - žiadal dopravný podnik od výskumného ústavu, dnes tu máme návrh: „Poďme kúpiť ďalšie trolejbusy.“  Áno, fajn. Moja otázka znie, okrem toho, ako sme pripravení na prevádzkovanie tých trolejbusov, aby sme sa nedostali do stavu, ktorý poznáme donedávna, že boli v takom technickom stave, že najprv museli byť súčiastky z jedného trolejbusu, vlastne dávame na opravy ďalších. A nakoniec trolejbusy nahradili zo značnej časti autobusy. Takže tieto 2 veci. Tzn. prvá vec je najdôležitejšia. Ako to vidí dopravný podnik, čo sa týka trolejbusov v tomto meste? A druhá vec je, ako to vidí pri tomto nákupe s pravidelnosťou údržby, a aby nedochádzalo a obnovy vozového parku, aby nedochádzalo k stavu, kde tie trolejbusy boli naozaj hrkálky temer na rozpadnutie?

p. Raši, primátor mesta - Pán poslanec Ihnát, nech sa páči, 3 minúty.

p. Ihnát, poslanec MZ - Áno. Ďakujem. Fakt veľmi krátko. Budem len nadväzovať na tu faktickú, ktorú som dal. Takže, ďakujem za upozornenie, pán primátor, a sa ospravedlňujem. Chcem len tu dodať ešte jednu vec. Aj na dozornej rade a tiež aj v komisii tu som zhodnotil, jednoznačne, aj sám za seba, že je to potrebné. Bol som ten, ktorý bol za to, aby trolejbusová doprava bola zachovaná. Opakujem to ešte raz. Povedal som na klube strany Smer - SD slová, citujem: „Mám z toho žalúdka bôľ.“ To som povedal. Tu sú kolegovia, ktorí tu sedia, určite si to pamätajú, a podporím tento návrh. Podporím tento návrh, samozrejme, týchto troch trolejbusov. Len žiadam vedenie dopravného podniku a vedenie mesta Košice, aby sa informácie k poslancom dostavali nie cez médiá, ale aby sa dostávali tam, odkiaľ majú prísť. Ďakujem všetko.

p. Raši, primátor mesta - Poprosím vedenie Dopravného podniku mesta Košice. 

p. Jaš, ekonomický riaditeľ DPMK - Dobrý deň pán primátor, vážené dámy, vážení páni, dovoľte mi, aby som sa vyjadril k tým otázkam, ktoré tu boli povedané v súvislosti so žiadosťou o nenávratný finančný príspevok. Prvá žiadosť bola podaná 12. mája 2014. Kvôli formálnej chybe, ku ktorej sa prihlásila externá spoločnosť, táto žiadosť nebola úspešná. Napriek tomu, teda počas toho procesu vyhodnocovania, z Ministerstva životného prostredia sme tú žiadosť dopĺňali. A definitívne stanovisko k prvej žiadosti prišlo až 28.7. 2014. Čiže preto sme nemohli informovať skôr, pretože ten proces, pretože táto žiadosť bola ešte v nejakom vývoji. Čo sa týka druhej žiadosti, výzva bola vyhlásená, myslím že 18.7. Termín podávania je 17.9. Pri prvej žiadosti sme robili verejnú súťaž na spracovateľa žiadosti. Vybrali sme najlacnejšiu ponuku, zo štyroch predložených ponúk. Pri druhej žiadosti sme taktiež robili výber na spracovateľa žiadosti. Prihlásili sa nám 2 spoločnosti. Zhodou okolností to bola aj spoločnosť, ktorá spôsobila chybu pri prvej žiadosti. A v rámci nejakého vyvodenia ich vlastnej zodpovednosti a finančného postihu nám ponúkla spracovanie žiadosti za jedno symbolické euro. Dohoda, dodatok k zmluve, ktorá je dnes na internete je vo fáze prípravy. List z tejto spoločnosti prišiel, myslím, minulý týždeň, v stredu alebo vo štvrtok. Ďalej firma sa zaviazala k tomu, že pred podaním žiadosti formálne riadiacim orgánom prejde žiadosť, vrátane príloh, pretože pri tej prvej žiadosti formálne došlo naozaj k nesplneniu jednej podmienky. A to vyhláseniu verejného obstarávania v čase podania žiadosti, to bola jedna jediná naozaj formálna záležitosť. Zhodou okolností táto spoločnosť nám pripravila aj žiadosť na nenávratný finančný príspevok na električky, ktorý sme úspešne ukončili a kde beží projekt za 40 000 000 eur.

p. Raši, primátor mesta - Ďakujem, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach schvaľuje po a) podanie žiadosti o nenávratný finančný príspevok Dopravným podnikom mesta Košice, a.s., v rámci operačného programu Životné prostredie, za účelom realizácie projektu s názvom Obnova vozového parku trolejbusov v Košiciach vo výške celkových oprávnených výdavkov 1 894 736 eur. Po b) zabezpečenie realizácie projektu po schválení žiadosti o NFP Dopravným podnikom mesta Košice. Po c) spolufinancovanie projektu DPMK vo výške minimálne 5 % z celkových oprávnených výdavkov na projekt vo výške 94 736 eur, ktoré budú nevyhnutné, resp. vyvolané predmetným projektom z vlastných zdrojov Dopravného podniku mesta Košice, a po d) financovanie prevádzky a udržateľnosti projektu minimálne 5 rokov po ukončení realizácie projektu DPMK.“ 

p. Raši, primátor mesta - Ďakujem pekne, prosím hlasujte.

Hlasovanie č. 22 – za: 40, proti: 0, zdržali sa: 2  

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 12
Návrh na delegovanie zástupcu zriaďovateľa v rade školy v zriaďovateľskej pôsobnosti mesta Košice

p. Raši, primátor mesta – Prejdeme k bodu číslo 12. Je to materiál Návrh na delegovanie zástupcu zriaďovateľa v rade školy v zriaďovateľskej pôsobnosti mesta Košice. Otváram k tomuto bodu rozpravu. Ak sa nikto nehlási, uzatváram rozpravu. Poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, po a) berie na vedomie vzdanie sa členstva v Rade školy pri MŠ Juhoslovanská 4, pani Mgr. Ľudmily Petriskovej, a po b) deleguje do Rady školy pri MŠ Juhoslovanská 4 doktorku Adelu Šikulovú.“ 

p. Raši, primátor mesta - Ďakujem prosím hlasujte.

Hlasovanie č. 23 – za: 41, proti: 0, zdržal sa: 1  

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 12/1
Zmena zástupcu Mesta Košice vo funkcii člena predstavenstva v založenej spoločnosti Košická Futbalová Aréna a.s.

p. Raši, primátor mesta - Prejdeme k ďalšiemu doplnenému materiálu. Je to materiál, ktorý bol schválený pod číslom 12/1, ktorý predložil pán námestník, ktorému dávam slovo.

p. Jakubov, námestník primátora - Ďakujem za slovo vážený pán primátor. Dámy a páni, mestské zastupiteľstvo schválilo tohto roku nominácie do orgánov spoločnosti Košická futbalová aréna a.s. Vzhľadom na to, že ešte pred založením tejto spoločnosti, resp. pred registráciou na obchodnom súde sa člen predstavenstva doktor Milan Bereš vzdal funkcie člena predstavenstva, navrhujem, aby sme toto jeho rozhodnutie akceptovali. A samozrejme vzhľadom na to, aby táto spoločnosť bola riadne funkčná, potrebujeme za tohto zástupcu navoliť nového člena do funkcie člena predstavenstva. Oficiálne vzdanie sa musí prerokovať valné zhromaždenie spoločnosti. A keďže Košická futbalová aréna a.s. bola zaregistrovaná až dňom 5.9., čo je v piatok minulý týždeň, nebolo možné, aby valné zhromaždenie zasadlo a toto vzdanie sa prerokovalo. Napriek tomu myslím si, že je vhodné, aby sme nominovali nového člena. Pretože pokiaľ táto spoločnosť má začať fungovať tak, ako sme si kedysi schválili, tak je potrebné, aby tieto orgány boli kompletné. Vzhľadom na to, že pán poslanec Bereš bol nominantom poslaneckého klubu KDH, alebo časti poslaneckého klubu, v podstate, oslovil som predsedov klubu KDH aj SDKÚ, ktorí však zo svojich radov nemienia do predstavenstva nominovať žiadneho nového člena. 

p. Raši, primátor mesta - Chcem sa preto opýtať a tým zároveň otváram diskusiu k tomuto bodu, aby poslanci alebo kluby, ktoré majú návrh, predložili návrh na člena predstavenstva KFA, a. s. Nech sa páči máte slovo. Pán poslanec Sidor, nech sa páči.

p. Sidor, poslanec MZ - Pán primátor, ďakujem za slovo. Dámy, páni, vzhľadom k tomu, že som predseda komisie aj športu, tak ja by som navrhol za nového člena predstavenstva poslanca Cyrila Betuša. Ďakujem.

p. Raši, primátor mesta - Ďakujem pekne. Chcem sa spýtať, či sú iné návrhy? Chcem sa opýtať pána poslanca Betuša, či by súhlasil, pokiaľ by bol schválený? Dobre. Uzatváram rozpravu k tomuto bodu. Poprosím návrhovú komisiu.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach podľa príslušných ustanovení, po a) berie na vedomie vzdanie sa doktora Milana Bereša funkcie člena predstavenstva. A po b) schvaľuje zástupcu mesta Košice do funkcie člena predstavenstva pána poslanca Cyrila Betuša. A po c) poveruje zástupcu mesta Košice, ktorý vykonáva oprávnenia mesta ako akcionára na valnom zhromaždení spoločnosti iniciovaním navrhovanej zmeny v predstavenstve spoločnosti podľa písm. b tohto uznesenia.“

p. Raši, primátor mesta - Ďakujem, prosím hlasujte.

Hlasovanie č. 24 – za: 35, proti: 1, zdržali sa: 8  

p. Raši, primátor mesta - Konštatujem, že uznesenie sme schválili. Ďakujem pekne, aj s predloženým návrhom. (pozn. pokračovanie rokovania o bode na str. 88)
- - -

Bod č. 13
Zámena pozemkov v k. ú. Nové Ťahanovce medzi mestom Košice a Rímskokatolíckou cirkvou, farnosťou Košice – Sídlisko Ťahanovce z dôvodu hodného osobitného zreteľa

p. Raši, primátor mesta - Pod bodom číslo 13 je predložený materiál Zámena pozemkov v katastrálnom území Nové Ťahanovce medzi mestom Košice a Rímskokatolíckou cirkvou farnosťou Košice - Sídlisko Ťahanovce z dôvodu hodného osobitného zreteľa. Pán námestník, poprosím aby ste uviedli materiál.

p. Jakubov, námestník primátora - Ďakujem za slovo. Vážené dámy a páni, Rímskokatolícka cirkev, farnosť Košice - Sídlisko Ťahanovce požiadala mesto Košice o majetkovoprávne usporiadanie pozemkov formou zámeny nehnuteľností listom zo dňa 27.11.2012. Za uplynulé možno 2 a polročné obdobie som absolvoval veľmi veľa stretnutí s pánom starostom Mestskej časti Ťahanovce, kde opätovne mi bolo poukázané na to, že pozemky v tejto mestskej časti sú nevysporiadané a sú vo vlastníctve nie mesta Košice, ale buď v súkromných vlastníkov alebo tretích osôb. Je to problém, ktorý do budúcna budeme musieť komplexne riešiť, pretože súkromné pozemky sa nachádzajú nielen pod zeleňou, pod parkoviskami, objektmi, stavebnými objektmi, ale aj komunikáciami. A pokiaľ mám vedomosť už v súčasnosti existuje nejaké skupovanie týchto pozemkov s cieľom komunikovať s mestom Košice, s určitými obchodnými spoločnosťami, možno developerskými spoločnosťami, kde predpokladáme, že tieto rokovania v budúcnosti budú veľmi dlhé a obtiažne. Bohužiaľ Sídlisko Ťahanovce bolo realizované v čase, keď dochádzalo k zmene spoločnosti. Boli to roky, ak sa nemýlim ´89 - ´90 a vtedajší poverený investor štátu, pretože bol to štát, Stavoinvesta, nezrealizovala kompletný prevod týchto pozemkov na mesto Košice, resp. majetkovoprávny prevod týchto pozemkov. Sídlisko Ťahanovce teda do budúcna určite bude mať v tomto ešte vážne problémy, vzhľadom na to, že Rímskokatolícka cirkev nepožiadala o odplatu za tieto pozemky, ale požiadala mesto Košice o zámenu pozemkov, kde požiadali o to, či by mohla táto zámena byť realizovaná pozemkami, ktoré sa nachádzajú, alebo sú vo vlastníctve Mestských lesov. Pristúpilo, samozrejme, mesto Košice ku celému procesu. A po prehodnoteniach, vypracovaní súdnoznaleckých odhadov, ktoré zabezpečovali naše odborné orgány, celý tento proces prešiel schvaľovacím procesom, až po Mestskú radu mesta Košice. Je treba povedať, že na rade mesta v podstate došlo ku konsenzu a rada odporučila tento materiál predložiť na rokovanie zastupiteľstva.

p. Raši, primátor mesta - Ďakujem pekne. Otváram teda diskusiu k tomu materiálu. Pán poslanec Ihnát, po ňom zástupca starostov, jeden zo starostov. Nech sa páči pán poslanec.

p. Ihnát, poslanec MZ - Ďakujem pekne za slovo, pán primátor. Pred rokmi som bol poslancom miestneho zastupiteľstva, na Sídlisku Ťahanovce som dvanásty rok týmto poslancom. A prebehla Košicami tá kauza, známa, Fordin. Bola to určitá schránková firma, kde aj poslanci, terajší, ktorí sedia v mestskom zastupiteľstve priznávajú určitým spôsobom pochybenie. A táto kauza vlastne rozbehla aj petíciu občanov. Tri a pol tisíc občanov podpísalo vtedy petíciu, aby ten les ostal v celosti, nevyrúbal sa. Jednoducho ostal tak, jak je. V súčasnosti nejde o výrub lesa. Ide o zámenu pozemkov. A ja tvrdím, že rímo-katolícka cirkev má legitímne právo na vysporiadanie svojho majetku. To jednoducho nikto im nepopiera. Ale som tiež toho názoru, že dalo by sa to vysporiadať aj iným spôsobom. Napríklad aj v iných parcelách toho lesa. Napríklad, ako dávam návrh, iné parcely tohto lesa zameniť s týmito pozemkami. Mnohokrát, na Sídlisku Ťahanovce som teraz, aj v tejto dobe, by som povedal, rozvádzal tému vysporiadania pozemkov pod obytnými domami. Mnohí to tak trošku bagatelizujú. Ale v Prešove to bagatelizované nie je. A tento problém tu môže nastať. Odkúpi tie pozemky niekto od majiteľov pozemkov, a dá odplatu tak, jak sme sa bavili. Ale prejdem inde. Sídlisko Ťahanovce, mestská časť, dala súhlas. Kto dal súhlas? Pýtam sa. Fyzická osoba? Kto dal ten súhlas? Starosta mestskej čati, čiže svoj vlastný názor, za 23 000 obyvateľov. Približne za 23 000 obyvateľov, dal starosta mestskej časti! Pýtam sa. Som poslancom mestskej časti, hlasovali sme, rokovali, sme bavili sme sa o tomto probléme v miestnom zastupiteľstve. No nie! Nebolo to vôbec predložené do miestneho zastupiteľstva. Nebolo zvolané miestne zastupiteľstvo, ani len mimoriadne miestne zastupiteľstvo. Aj keď uznesenie tohto zastupiteľstva nie je záväzné tu pre toto Mestské zastupiteľstvo, ale je odporúčacím elementom. To je podstatné v práve, v hmotnom práve. A jednoducho toto urobené nebolo. V mestskej rade niekto odhlasoval, že  áno, súhlasí s touto zámenou. Súhlasím s jedným, fakt s jednou vecou, je problém. Sídlisko Ťahanovce je najhoršie sídlisko Slovenskej republiky v nevysporiadanosti pozemkov. To súhlasím a treba s tým niečo robiť. Ale dávam návrh, aby sme išli inou stranou. A t. j. napríklad inej strany toho lesa vysporiadali alebo zamenili tie pozemky. A nie presne tie parcely, ktoré sú vlastne k sídlisku, čiže sú citlivé aj pre občanov ako pľúca sídliska. Toľko som chcel uviesť. Vlastne, že tá cirkev má na to nárok. A jednoducho riešme to trošku iným spôsobom. Preto aj v znení tohto uznesenia. Nie pretože by som nechcel pomôcť cirkvi, budem hlasovať proti. Budem hlasovať proti.

p. Raši, primátor mesta - Ďakujem pekne. Za starostov, za Radu starostov nech sa páči, pán starosta. Máte slovo pán starosta obce Ťahanovce. Nech sa páči.

p. Nigut, starosta MČ Košice - Ťahanovce:  Ďakujem pekne za slovo. Vážený pán primátor, dámy a páni, ja by som sa chcel tak isto prihovoriť, teda za občanov Mestskej časti Ťahanovce, nie za Radu starostov. Tak isto som bol dotazovaný mnohými našimi občanmi, teda berte môj  príspevok nie, akože by som chcel napádať bod rokovania alebo teda jeho zámer, a už vôbec nie zámer rímskokatolíckej cirkvi, ako bolo povedané, majú na to nárok, samozrejme. Ale hovorím ešte raz, za občanov mestskej časti, beriem, že ten osobitný zreteľ samozrejme nebude nahrádzať, možnože, formát reštitúcii. Ale je tu už vyše dvadsaťročný problém občanov a vlastníkov pozemkov aj pod Sídliskom Ťahanovce, kde vlastne sa nevedia dostať k vlastným pozemkom, resp. k ich náhradám. Chcem sa teda, možnože len tak, do diskusie prihlásiť a teda možnože sa opýtať potom aj na názor poslancov. Škoda, že je to len posledné už zastupiteľstvo, možno, ako by pristúpili teda k tomu, nechcem teda vyvolať hypotetické otázky, ale môže občan Ťahanoviec tak isto z dôvodu hodného osobitného zreteľa hľadať vlastne útočište v meste Košice a žiadať náhradný pozemok z mestských lesov, aby sa mu tak isto odkrojilo? Toto taká otázka teda za našich občanov. Ešte raz, ďakujem za pozornosť.

p. Raši, primátor mesta - Pán starosta, ďakujem pekne. Ja sa v Ťahanovciach, v obci, cítim vždy veľmi dobre. Všetci občania môžu u mňa hľadať útočište. Pani poslankyňa Gamcová, po nej pán starosta Petrvalský.

p. Gamcová, poslankyňa MZ - Ďakujem pekne vážený pán primátor. V roku 2010 som predložila návrh na rokovanie zastupiteľstva. Po veľmi búrlivej diskusii a po mnohých a mnohých rokovaniach s petičným výborom v Ťahanovciach, na sídlisku, napokon mestské zastupiteľstvo uznalo, že predaj lesa nie je ten práve vhodný pozemok. Preto si myslím, a opätovne sa prihlasujem do tejto diskusie, pretože možno mám trošku viac informácií, ako tí, ktorí sú len v tomto volebnom období poslancami. Tri a pol tisíc občanov to nie je málo. Sú to ľudia, ktorých sa to bytostne dotýka. A tí sa znovu ozývajú, že zámena tohto, práve Ťahanovského lesa, nie je vhodnou lokalitou na zámenu. Pred chvíľou som rozprávala s predstaviteľom cirkvi, ktorej som aj ja členom, a pýtala som sa či žiadosť cirkvi bola konkrétne na tento les. Odpoveď bola: „Nie.“ Vzhľadom na to, že aj ja sa pozerám často krát na rozostavanú stavbu kostola a tiež by ma trápilo, keby ten kostol pomaly sa rozpadol, kým uvidí pár svojich veriacich. Mám takýto návrh. Myslím si, že mesto by mohlo vytypovať vhodnejšiu lokalitu, ako je Ťahanovský les a zameniť cirkevné pozemky, ale všetky, nielen tie, ktoré dnes máme na stole rokovania, a vysporiadať tieto bolestné vzťahy, o ktorých ľudia píšu aj dnes v diskusiách pod článkom, ktorý Korzár ráno zverejnil. A zároveň možno budem sa snažiť zvolať mimoriadne rokovanie zastupiteľstva, ešte do konca tohto volebného obdobia, aby sa tento problém vyriešil. Nebudem už dlho hovoriť. Možno keď niekto bude chcieť sa niečo spýtať, tak veľmi rada odpoviem na to, čo som ja zažila v minulosti. Ale chcem povedať, že dnes predkladám návrh na uznesenie: „Mestské zastupiteľstvo v zmysle všetkých príslušných paragrafov zákona o obecnom zriadení a Štatútu mesta Košice, žiada primátora mesta po 1) vytipovať mestské pozemky na zámenu v inej lokalite, ako je Ťahanovský les, u ktorých nebude prekážka na preklasifikovanie na stavebný pozemok. Po 2) pripraviť zmluvu o zámene všetkých cirkevných pozemkov v katastrálnom území Nové Ťahanovce, ktorá bude predmetom rokovania mestského zastupiteľstva.“ To je všetko. Mojím cieľom tohto uznesenia je len toľko, aby sme vyriešili tento problém, ktorý dnes je v tomto bode 13, a aby sme pomohli rímskokatolíckej cirkvi a v podstate aj, aby sme ju uchránili od verejného nesúhlasu, ktorý sa v tomto uznesení, ktoré ste predložili, naozaj teda, bola by aktérom takého veľkého verejného nesúhlasu. Ďakujem.

p. Raši, primátor mesta - Ďakujem pekne. Len, pani poslankyňa, aby informácie odzneli korektne, Rímskokatolícka cirkev, farnosť Ťahanovce, navrhla toto za miesto. A máme to napísané na papieri. Čiže to je dosť dôležité, lebo potom by si niekto na základe vášho vyjadrenia mohol myslieť, že to navrhol niekto iný. Takže nie. Požiadala o to cirkev. To je dôležité, korektne povedať. Sú na to všetky papiere. To len kvôli informáciám. Nič iné. Pán starosta Petrvalský, nech sa páči.

p. Petrvalský, poslanec MZ - Pani poslankyňa Gamcová chce na vás reagovať, pán primátor.

p. Raši, primátor mesta - Som myslel, že už na vás. Pani poslankyňa, nech sa páči.

p. Gamcová, poslankyňa MZ - Chcela som len vysvetliť, že rímskokatolícka cirkev má svoju hierarchickú štruktúru. A hovorila som s vyššie postaveným pánom, ako je ťahanovský pán farár. Ďakujem.

p. Raši, primátor mesta - Keď to nie je tajné, keby ste nám aj povedali kto? Lebo to je vážna vec. Lebo, vážne, my máme žiadosť podpísanú orgánom, ktorý koná - štatutár. Nie za farnosť Ťahanovce. Čiže to by som bol rád, myslím, že to nie je tajné. Kľudne povedzte, kto to bol.

p. Gamcová, poslankyňa MZ - Opýtam sa ho, či môžem zverejniť jeho meno.

p. Raši, primátor mesta - Dobre. Čiže poprosím teda, keby ste to mohli ešte v priebehu rozpravy, aby sme teda mohli túto informáciu povedať poslancom. Lebo určite bude pre nich dôležitá. Pán poslanec Halenár, po ňom pani poslankyňa Blaškovičová. Dobre, tak ďalej pôjde pani poslankyňa Blaškovičová, po nej pán poslanec Dečo. Pani poslankyňa Blaškovičová, nech sa páči.

p. Halenár, poslanec MZ - Už mám mikrofón zapnutý. Ja navrhujem, aby sme umožnili vystúpiť občanovi v tomto bode, v zmysle rokovacieho poriadku, pánovi Labašovi.

p. Raši, primátor mesta - Dobre. Bude všeobecný súhlas, aby vystúpil pán Labaš? Asi áno, chcete aby vystúpil teraz, alebo po vašich diskusných príspevkoch? Teraz. Nech sa páči, pán občan Labaš.

p. Labaš, občan mesta - Dobrý deň. Ďakujem za umožnenie vystúpenia. Vážený pán primátor, vážené dámy poslankyne, vážení páni poslanci, pripravil som si nejaký príhovor, ako bývalý predseda petičného výboru, ktorý mal na starosti petíciu ako celok. Petícia nakoniec skončila úspešne. Žiaľ, trvalo to len asi 5 rokov, pokiaľ sme mali pokoj. Ja si dovolím, aj napriek tomu, že už tu predrečníci niečo povedali, čo obsahuje aj môj príspevok. Prečítam ho v celku, aby to nebolo nejaké trhané. Takže poprosím o pozornosť. Z predchádzajúceho volebného obdobia si viacerí z nás pamätajú, aký odpor obyvateľov Sídliska Ťahanovce vyvolal pokus predaja lesa nad sídliskom s následnou výstavbou rozsiahleho, bližšie nešpecifikovaného obchodno-zábavného centra. Zdá sa, že dnes sa situácia opakuje a komplikovanejšou cestou vedie k rovnakému výsledku, ako bol plánovaný v minulosti. Vtedajšiu situáciu našťastie zvrátila petícia a špekulujúci investor, keď sa s ním vtedajšie vedenie mesta nedokázalo dohodnúť na podmienkach zmluvy, muselo s hanbou predložiť mestskému zastupiteľstvu na zrušenie pôvodné uznesenie o súhlase s predajom. Hoci  rímsko-katolícka cirkev ako budúci nadobúdateľ lesa, samozrejme, nie je špekulujúci investor, predsa má s lesom určitý, pochopiteľný, zámer, ktorý by mal byť hlasujúcim poslancom známy. Keďže mediálne zatiaľ cirkev mlčí, dá sa len domnievať, že nakladaním s lesom chce získať peniaze na dokončenie dlhodobo rozostavaného kostola. Považujem za transparentné a seriózne, aby bolo najskôr dohodnuté všetko a aby sa zámena pozemkov neschvaľovala ako zámer, ale už vo forme zmluvy. Zmluva by mala obsiahnuť, okrem iného, aj upozornenia nadobúdateľovi napríklad o tom, že cez územie prechádza prívod vodovodu na sídlisko. To citujem vtedajšieho hlavného kontrolóra. Alebo, že pri zmene územného plánu natrafí na problém biotopov so spoločenskou hodnotou odhadnutou na 10 000 000 eur, čo môže byť vážnou prekážkou na budúce nakladanie s pozemkov. Tak isto viem toto doložiť. Vzhľadom na to, že do programu rokovania, že v programe rokovania nebolo schválené vypustenie tohto bodu, tak prosím aby ste si osvojili poslanci, niektorí, návrh na riešenie rysujúcej sa patovej situácie. A to tým spôsobom, že buď by sa prijal na schválenie návrh uznesenia, ktorý predniesla poslankyňa Gamcová, alebo aby jednoducho bolo prerušené rokovanie o tomto bode, a aby čas do jeho opätovného pokračovania sa účelne využil. Zhrnul som to do štyroch bodov: po 1) vytypovanie mestského pozemku na zámenu v inej lokalite, u ktorého nebudú spomínané prekážky a obmedzenia na preklasifikovanie na stavebný pozemok. Po 2) spísanie zmluvy o zámene pozemkov, ktorá bude predmetom schvaľovania. Po 3) doplnenie prerokovania zámeru aj v ďalších komisiách mestského zastupiteľstva. A po 4) prerokovanie zámerov v miestnom zastupiteľstve, ktorého poslanci neboli o ničom oboznámení, aby uznesenie miestneho zastupiteľstva nahradilo stanovisko starostu sídliska zo dňa 25.6. 2014. Záleží mi na tom, aby moje mesto bolo pre moju cirkev serióznym partnerom. Ako obyvateľovi sídliska mi tiež záleží na tom, aby moje sídlisko nestratilo likvidáciou susediaceho lesa, je to lesopark, nie hospodársky les, svoje pľúca a jedinečné rekreačné zázemie. Ale tiež mi záleží na tom, aby sa obojstranná ochota k zámene pozemkov zúročila k potrebnému vysporiadaniu cirkevných pozemkov na sídlisku. Som presvedčený, že existuje riešenie, s ktorým budú spokojné všetky strany, politické nevynímajúc. Predložené riešenie ním nie je. Ale prejavená ochota je dostatočným prísľubom na jeho nájdenie. Vážené poslankyne, vážení poslanci. Odsúhlasením zmeny vlastníka inkriminovaného lesa obídete 4 000 signatárov petície za záchranu lesa, z veľkej časti vašich voličov, ktorí stratia akýkoľvek vplyv na ďalší vývoj. Verím, že nechcete zvíťaziť nad občanmi sídliska. Ďakujem za pozornosť.

p. Raši, primátor mesta - Ďakujem pekne pán Labaš. Do ďalšej diskusie prihlásená je teda pani poslankyňa Blaškovičová, po nej pán poslanec Dečo. Nech sa páči.

p. Blaškovičová, poslankyňa MZ - Ďakujem pekne pán primátor. Mňa vlastne v celom tomto bode zaujalo pár vecí. A síce finančné vyčíslenie, či naozaj tá obrovská rozloha toho lesa je adekvátna? Áno, sú to dnešné ceny. Či tie ceny naozaj sú reálne aj do budúcna? Či teda tá rozloha má byť taká obrovská? O tom, o tom teda ja pochybujem. To je jedna vec. Druhá vec. Prečo boli vyňaté teda pozemky pod obytnými domami? Tu by sme si mohli povedať, keď to robíme pre občanov, tak to robíme pre mestskú časť, ale občania aj tak zostanú dotknutí, keď sa raz cirkev rozhodne, že chce od nich nájom, tak od nich ten nájom pýtať bude. Ďalšia vec, čo ma zaujala z tej diskusie je, ak tomu správne rozumiem, že naozaj potrebujú peniaze na dofinancovanie stavby kostola. Prečo si zoberú na starosť takú obrovskú rozlohu lesa? Majú na to ľudí? Však existujú nejaké zákony o tom, ako sa má o les starať. Ako sa ma les spravovať. Však to sú len náklady, ďalšie. A fakt si myslím, že ak teda im máme pomôcť, tak teda by si zaslúžili pozemok taký, ktorý naozaj môžu predať a môžu z toho mať tie financie na dofinancovanie kostola. Alebo vieme dopredu, že si hovoríme, že naozaj sa raz rozrastie mesto na tej strane? Asi sa raz rozrastie... určite, určite... ten les raz padne. Ale či teda je toto ten vhodný čas takto to riešiť? Tak to som si naozaj nie istá. Ďakujem pekne.

p. Raši, primátor mesta - Ďakujem pekne. Poprosím o krátku reakciu predkladateľa. Nech sa páči, pán námestník.

p. Jakubov, námestník primátora - Ďakujem pekne za slovo. Vážená pani poslankyňa, predpokladám, že nemali sme inú možnosť vychádzať ako z reálnych súdnoznaleckých rádov. Vzhľadom na to, že les sa nachádza v extraviláne, a že reálna hodnota, nie trhová, reálna hodnota tohto lesa je taká, aká je. Tak, samozrejme, súdny znalec, ktorý vypracoval tento posudok dal na to svoju pečiatku, svoje meno, svoju pečiatku so štátnym znakom. Nepredpokladám, že by cielene, cielene realizoval niečo, čo nie je v poriadku. Samozrejme, tak isto pozemky, ktoré sa nachádzajú v zastavanom území obce boli ocenené súdnym znalcom. A bohužiaľ, tá disproporcia tu je. Mesto nemá možnosť komunikovať s trhovými cenami. Mesto je povinné akceptovať súdnoznalecké odhady. Čo sa týka pozemkov pod domami, ktoré vo väčšine prípadov, sú to buď družstevné byty alebo súkromné, mesto Košice opäť nemá možnosť investovať do cudzieho majetku. Čiže každá takáto investícia de facto, aj keď ju schválime, je na hrane alebo v rozpore so zákonom. Naviac, tam mesto Košice ťahá ešte za oveľa kratší koniec, pretože musíme akceptovať príslušnú legislatívu. A napriek tomu, že tieto pozemky majú svoju reálnu hodnotu, podľa súdnoznaleckého odhadu nevieme pristúpiť ani k takejto čiastke, aby sme to potom odpredávali, ale odpredávali by sme to opäť za násobne nižšiu hodnotu. Asi toľko.

p. Raši, primátor mesta - Pán poslanec Dečo, po ňom pán starosta Petrvalský.

p. Dečo, poslanec MZ - Ďakujem pekne. Pán primátor, kolegovia, určite vám je známe, že som roky spolupracoval pomerne intenzívne aj s cirkvou. A preto keď tento materiál som dostal pred rokovaním do majetkovej komisie, tak som sa snažil si urobiť obraz aj z tej druhej strany. Z tej druhej strany je treba vziať v úvahu to, že ak komukoľvek z nás by niekto 25 rokov užíval náš súkromný majetok a my by sme sa na to mohli len s nemým úžasom pozerať, asi by sa nám to veľmi nepáčilo. Z tej druhej strany samozrejme je záujem všade, na každom jednom veľkom sídlisku stavať nielen ten kostol, lebo to by sa mohlo výslovne religiózne len brať, ale stavať sociálno-spoločenské centrá, ktoré pre tých ľudí sú veľkým prínosom. A nielen z urbanistického hľadiska, ale hlavne z hľadiska kvality života. Toto si myslím, že v Košiciach môžeme sledovať na väčšine sídlisk. A môžeme byť všetkým cirkvám, nielen katolíckej za to vďační. Druhá strana si tak isto uvedomovala to, že ide do rizika. Tu bola kauza Fordin, ktorú sme všetci veľmi citlivo vnímali. Ešte aj vnímame. A preto striktne trvala, aby bolo všetko „lege artis“, aby ani náhodou sa nedostala do pozície, že niečo iné bude na znaleckom a niečo iné potom bude v reále. A mám to overené, že všetky tie znalecké sú v absolútnom poriadku. Tá druhá strana tak isto bola oboznámená s tým, že nemôže, ani v budúcnosti nebude môcť svojvoľne si účel tohto lesa meniť. Jednak pretože ten účel je tam jasne daný, a predovšetkým preto, že páku nad využitím tohto pozemku do budúcnosti máme my tu vo svojich rukách. Územný plán je záležitosťou tohto mestského zastupiteľstva. Bola tu ešte tuším nejaká taká poznámka, či s tým vôbec bude vedieť nakladať. Má vlastné lesné hospodárstvo, lesohospodára a proste zamestnancov. Čiže v tomto smere tak isto tam nevidím žiaden problém. Je to škoda, že keď o takéto niečo požiada cirkev, tak sa tak sa z toho často krát robí hon na čarodejnice. A často krát súkromné iniciatívy, či už firiem alebo jednotlivcov, vedia potichučky v tomto štáte prejsť. Ďakujem.

p. Raši, primátor mesta - Ďakujem pekne. Pán starosta, nech sa páči.

p. Petrvalský, poslanec MZ - Ďakujem veľmi pekne za slovo pán primátor. Včera som mal hodinový rozhovor s pánom Labašom. Vysvetlil som mu všetky svoje postoje. Dnes sa zase vrátili veci, ktoré tu nemajú čo robiť. Celá záležitosť ohľadne tejto zámeny začala asi pred dvoma rokmi, keď prišiel miestny farár za mnou a povedal, že náš park stojí na cirkevných pozemkoch, budovy stoja na cirkevných pozemkoch, parkoviská, komunikácie stoja na cirkevných pozemkoch. A potreboval by s tým niečo robiť. Dva roky riešime túto záležitosť. Takže som mu povedal, že mestská časť s pozemkami nedisponuje. S pozemkami disponuje mesto Košice. A pokiaľ skutočne chce niečo riešiť, musí sa dať dohromady, ja už neviem, ich biskupstvo s mestom Košice, právnici a majetkári. Musia tieto veci dať dokopy. Tento materiál sa mi dostal do ruky, teda súhlasné stanovisko sa nám dostalo do ruky. Takže mesto poslalo na mestskú časť s tým, že nič sa nebude meniť, nebude sa meniť územný plán. Les zostane lesom a mestská časť, teda mesto Košice, získa pozemky pod určitou časťou z toho obytného komplexu. Samozrejme, nemal som dôvod niečo ťahať cez miestne zastupiteľstvo, lebo v princípe sa zmení len toľko, že adresa majiteľa lesa z Mestských lesov, sa zmení na Rímskokatolícky úrad. To je všetko. Čo som ja, ako som mal navrhnúť uznesenie: „Súhlasíme s tým, aby bola zámena majiteľa?“ Toto sa predsa do miestneho zastupiteľstva neťahá. Iný bol Fordin pred štyrmi rokmi. Rovno sme schvaľovali zmenu územného plánu. A mali sme na stole rovno aj to, čo by malo tam stáť. Nie zábavný komplex!, ako to bolo dnes hovorené. Fordin sme minulé protežovali kvôli tomu, že sa tam malo vytvoriť 5 000 pracovných miest. Pokiaľ viete, mala tam byť retailová časť a malo tam byť výskumné stredisko IT. Preto sme Fordin minule tak tlačili dopredu. Nie je pravda, že kvôli petícii sme zastavili Fordin. Pravda je taká, že prišiel sem majiteľ Fordinu a ako nám premietol ten obrázok, chorý, a my sme naňho pozreli, tak sme povedali, že: „Tak toto nie!“ Takže celú túto investíciu zastavilo hlasovanie poslancov mestského zastupiteľstva, ktorí sa zhrozili z toho, že z tých sľubov, čo nakoniec vzniklo. Takže nie tlak obyvateľov, ale zdravý rozum mestských poslancov zastavilo túto investíciu. Dnes stojíme len na prahu toho, že ideme zameniť majiteľa lesa. Les zostane lesom a mestská časť by si veľmi, ale veľmi polepšila. Preto, lebo, obavám sa toho, že pokiaľ zámeny a tieto veci neprejdú a cirkev nedostane to, čo potrebuje, bude musieť mestská časť platiť na ich území prenájom. Toto je najhoršie na tom. Ďakujem pekne.

p. Raši, primátor mesta - Ďakujem pekne. Nikto ďalší sa nehlási do diskusie? Poprosím teda návrhovú komisiu. Poprosím, aby ste uviedli, keď boli doplňujúce alebo pozmeňujúce návrhy. Čiže nech sa páči.

p. Andrejčák, poslanec MZ a člen návrhovej komisie - Takže návrhová komisia obdržala jeden pozmeňujúci návrh od pani poslankyne Gamcovej, ktorý je v znení: „Mestské zastupiteľstvo v Košiciach, podľa príslušných ustanovení, žiada primátora mesta Košice, po 1) vytypovať mestské pozemky na zámenu v inej lokalite, ako Ťahanovský les u ktorých nebude prekážka na preklasifikovanie na stavebný pozemok. Po 2) pripraviť zmluvu o zámene všetkých cirkevných pozemkov v katastrálnom území Nové Ťahanovce. A po 3) ktorá bude predmetom rokovania Mestského zastupiteľstva.“

p. Raši, primátor mesta - Ďakujem. Čiže hlasujeme o pozmeňujúcom návrhu pani poslankyne Gamcovej. Prosím hlasujte.

Hlasovanie č. 25 – za: 19, proti: 2, zdržali sa: 25  
p. Raši, primátor mesta -  Tento návrh neprešiel. Nech sa páči, návrhová komisia ďalej.

p. Andrejčák, poslanec MZ a člen návrhovej komisie - Pôvodný návrh na uznesenie: „Mestské zastupiteľstvo v Košiciach podľa príslušných ustanovení, po 1) schvaľuje prevod nehnuteľnosti vo vlastníctve mesta Košice v katastrálnom území Nové Ťahanovce, pozemkov podľa predloženého návrhu. A po 2) poveruje primátora mesta Košice , podľa príslušných ustanovení zákona o obecnom zriadení, aktualizovať kapitálový rozpočet a prímy a výdavky vyplývajúce zo zámeny nehnuteľností s dodržaním vyrovnaného celkového rozpočtu. 

p. Raši, primátor mesta - Prosím hlasujte.

Hlasovanie č. 26 – za: 28, proti: 3, zdržali sa: 12
  
p. Raši, primátor mesta - Na schválenie tohto uznesenia bola potrebná  trojpätinová väčšina všetkých poslancov. Čiže materiál nebol schválený.
- - -

Bod č. 14
Zámena pozemkov v k. ú. Nové Ťahanovce, Severné mesto, Letná a Grunt medzi mestom Košice a spoločnosťou MADO s.r.o. Košice z dôvodu hodného osobitného zreteľa

p. Raši, primátor mesta - Prejdeme k ďalšiemu bodu, ktorým je bod číslo 14. Predložený materiál Zámena pozemkov v katastrálnom území Nové Ťahanovce, Severné mesto, Letná a Grunt medzi mestom Košice a spoločnosťou MADO s.r.o. Košice z dôvodu hodného osobitného zreteľa. Pán námestník, prosím aby si uviedol materiál.

p. Jakubov, námestník primátora - Ďakujem za slovo. Spoločnosť MADO s.r.o. požiadala o majetkovoprávne vyrovnanie pozemkov. Je vlastníkom pozemkov pod telesom komunikácie na ul. Americká trieda v Mestskej časti Sídlisko - Ťahanovce. Opäť je to podobný prípad, ktorý sa dotýka najmä tohto sídliska, a požiadala o zámenu pozemkov adekvátnych, v rámci mesta Košice. Bol vypracovaný súdnoznalecký odhad, ktorý vyšpecifikoval cenu pozemkov mesta Košice v hodnote 338 952,86 eur a cenu spoločnosti MADO 236 859,14 eur. Finančné vyrovnanie v prospech Košíc sa v tomto prípade bude 102 853,72 eur.

p. Raši, primátor mesta - Ďakujem pekne, otváram rozpravu k tomuto bodu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie - Návrh na uznesenie: „Mestské zastupiteľstvo v Košiciach, podľa príslušných ustanovení po prvé schvaľuje zámenu nehnuteľností pozemkov vo vlastníctve mesta Košice v katastrálnom území Nové Ťahanovce podľa predloženého návrhu, v katastrálnom území Severné mesto podľa predloženého návrhu, v katastrálnom území Letná podľa predloženého návrhu, v katastrálnom území Grunt podľa predloženého návrhu, za pozemky registra KN-E, všetky orná pôda vo vlastníctve spoločnosti MADO s.r.o. Košice podľa predloženého návrhu. A po 2) poveruje primátora mesta Košice aktualizovať kapitálový rozpočet o príjmy a výdavky vyplývajúce zo zámeny nehnuteľností s dodržaním vyrovnaného celkového rozpočtu.“

p. Raši, primátor mesta - Ďakujem pekne, prosím hlasujte. Je potrebná tak isto trojpätinová väčšina všetkých poslancov.

Hlasovanie č. 27 – za: 37, proti: 1, zdržali sa: 7  

p. Raši, primátor mesta - Konštatujem, že uznesenie bolo schválené.
Dávam prestávku na obed 45 minút. 

p. Raši, primátor mesta - Dobre, čiže ešte raz ďakujem pekne všetkým, že ste prišli. Poobede sme už uznášaniaschopní. Prešli by sme k ďalším bodom rokovania. Len poprosím poslancov, ctené dámy poslankyne, vážených pánov poslancov, aby prišli, pretože máme tu niektoré prenájmy, ktoré sú prenájmami priestorov v základných školách, ktoré potrebujú trojpätinovú väčšinu všetkých poslancov. Čiže je dôležité, aby nastúpilo aspoň 31. Pretože väčšinou nám jeden poslanec vypadne pri pozitívnom hlasovaní. 
- - -

Bod č. 15
Prenájom priestorov v budove ZŠ Mládežnícka 3, Košice ako dôvod hodný osobitého zreteľa pre nájomcu Stredná odborná škola Jána Bocatia, Bocatiova 1, Košice 040 01

p. Raši, primátor mesta - Dobre ctené dámy, vážený páni, pokračujeme v rokovaní dnešného Mestského zastupiteľstva. Pod bodom číslo 15 je predložený materiál Prenájom priestorov v budove Základnej škole Mládežnícka 3, Košice, ako dôvod hodný osobitného zreteľa, pre nájomcu Stredná odborná škola Jána Bocatia v Košiciach. Rovno otváram rozpravu k tomuto bodu. Nech sa páči. Ak sa nehlási nikto do rozpravy, uzatváram rozpravu a poprosím návrhovú komisiu o návrh uznesenia. Zároveň poprosím pánov poslancov, aby prišli, je to osobitný zreteľ. Ďakujem pekne, prosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prenájom nebytových priestorov o výmere 35 m2 pre nájomcu Stredná odborná škola Jana Bocatia podľa predloženého návrhu.“

Hlasovanie č. 28 – za: 35, proti: 0, zdržal sa: 0  

p. Raši, primátor mesta - Konštatujem, že uznesenie bolo schválené.
- - -

Bod č. 16
Prenájom ďalších priestorov v objekte bývalej ZŠ Charkovská 1, Košice pre nájomcu Gymnázium sv. Edity Steinovej, Charkovská 1, Košice ako dôvod hodný osobitného zreteľa

p. Raši, primátor mesta - Prejdeme k ďalšiemu bodu je to bod číslo 16 Prenájom ďalších priestorov v objekte bývalej Základnej školy Charkovská 1, Košice pre nájomcu Gymnázium sv. Edity Steinovej Charkovská 1, Košice ako dôvod hodný osobitného zreteľa. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení, schvaľuje prenájom ďalších nebytových priestorov o výmere 370 m2 pre nájomcu Gymnázium svätej Edity Steinovej Charkovská 1, Košice podľa predloženého návrhu.“ 

Hlasovanie č. 29 – za: 35, proti: 0, zdržal sa: 0  

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 17
Prenájom priestorov za nájomné z dôvodu hodného osobitého zreteľa v budove zrušenej ZŠ Charkovská 1, Košice pre nájomcu OZ Jasličky pre detičky, Hlavná 127, 044 57 Haniska

p. Raši, primátor mesta - Prejdeme k ďalšiemu bodu rokovania. A je to bod 17 Prenájom priestorov za nájomné z dôvodu hodného osobitého zreteľa v budove zrušenej Základnej školy Charkovská 1, Košice pre nájomcu Občianske združenie Jasličky pre detičky Hlavná 127, 044 57 Haniska. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu o uznesenie pre Jasličky pre detičky.

p. Andrejčák, poslanec MZ a člen návrhovej komisie a člen návrhovej komisie – „Mestské zastupiteľstvo v Košiciach schvaľuje prenájom nebytových priestorov o výmere 194 metrov štvorcových v objekte zrušenej Základnej školy Charkovská 1 pre nájomcu Občianske združenie Jasličky pre detičky podľa predloženého návrhu.“

Hlasovanie č. 30 – za: 35, proti: 0, zdržal sa: 0  

p. Raši, primátor mesta - Konštatujem, že uznesenie bolo schválené.
- - -

Bod č. 18
Prenájom priestorov v budove ZŠ Ľudovíta Fullu, Maurerova 21, 040 22 Košice pre občianske združenie MC SMAJLÍK, Juhoslovanská 2, Košice ako prípad hodný osobitého zreteľa

p. Raši, primátor mesta - Prejdeme k ďalšiemu bodu. Je to bod číslo 18 Prenájom priestorov v budove Základná škola Ľudovíta Fullu Maurerová 21, Košice pre Občianske združenie, asi Materské centrum, Smajlík, Juhoslovanska 2, Košice, ako prípad hodný osobitého zreteľa. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiou o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, schvaľuje prenájom nebytových priestorov o výmere 104,55 m2 pre nájomcu Občianske združenie, materské centrum Smajlík podľa predloženého návrhu.“

Hlasovanie č. 31 – za: 37, proti: 0, zdržal sa: 1  

p. Raši, primátor mesta - Konštatujem, že uznesenie sme schválili. Ďakujem pekne.
- - -

Bod č. 19
Prenájom priestorov v objekte zrušenej MŠ Jegorovovo námestie č. 5 Košice pre nájomcu K13 – Košické kultúrne centrá, príspevková organizácia, Kukučínova 2, Košice ako dôvod hodný osobitého zreteľa

p. Raši, primátor mesta - Prejdeme k ďalšiemu bodu. Je to bod číslo 19. Je to Prenájom priestorov v objekte zrušenej Materskej školy Jegorovovo námestie číslo 5, Košice pre nájomcu K13 - Košické kultúrne centra, príspevková organizácia, ako dôvod hodný osobitého zreteľa. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prenájom nebytových priestorov o výmere 220,08 m2 v objekte zrušenej MŠ na Jegorovovom námestie 5 pre Košické kultúrne centrá podľa predloženého návrhu.“

Hlasovanie č. 32 – za: 36, proti: 0, zdržal sa: 0  

p. Raši, primátor mesta - Konštatujem, že uznesenie bolo schválené.
- - -

Bod č. 20
Rozšírenie prenajatých priestorov v objekte ZŠ Juhoslovanská 2, Košice pre nájomcu - Gréckokatolícka eparchia Košice, Dominikánske nám. 2/A, Košice ako dôvod hodný osobitného zreteľa

p. Raši, primátor mesta - Pod bodom číslo 20 je materiál Rozšírenie prenajatých priestorov v objekte Základná škola Juhoslovanská 2, Košice pre nájomcu Gréckokatolícka eparchia Košice ako dôvod hodný osobitného zreteľa. Otváram k tomuto bodu rozpravu. Ak sa nikto nehlási, uzatváram rozpravu, poprosím návrhovú komisiu.

p. Andrejčák, poslanec MZ a člen návrhovej komisie a člen návrhovej komisie – „Mestské zastupiteľstvo v Košiciach schvaľuje rozšírenie prenajatých priestorov o výmere 485,32 m2 v objekte ZŠ Juhoslovanská 2 pre nájomcu Gréckokatolícka eparchia Košice podľa predloženého návrhu.“

Hlasovanie č. 33 – za: 38, proti: 0, zdržal sa: 0  

p. Raši, primátor mesta - Konštatujem, že uznesenie sme schválili.
- - -

Bod č. 21
Odňatie časti nehnuteľného majetku mesta – elokovaného pracoviska na Viedenskej ulici zo správy ZŠ Bruselská 18, Košice

p. Raši, primátor mesta - Prejdeme k ďalšiemu materiálu. Je to bod 21 Odňatie časti nehnuteľného majetku mesta - elokovaného pracoviska na Viedenskej ulici zo správy Základná škola Bruselská 18, Košice. Otváram k tomuto bodu rozpravu. Pán poslanec Ihnát nech sa páči.

p. Ihnát, poslanec MZ - Áno. Ďakujem za slovo. Na Viedenskej vlastne tiež pôsobím. Som aj v Rade školy na Bruselskej ulici, ktorá je vyradená, ale aj poslanec Otto Brixi bol vlastne prítomný práve za pánom z Mikáda, ako sa to volá to Centrum voľného času. Pán primátor, trebalo by trošku pouvažovať, vlastne, aby ten priestor bol využitý, ako aj pre tú záujmovú činnosť detí. Aby jednoducho tie decká, ktoré tam majú tie dielne, čo som videl ja, som tam bol osobne sa pozrieť, aby mohli v tom pokračovať ďalej. To je všetko. Ďakujem.

p. Raši, primátor mesta - Ďakujem pekne, prosím pani námestníčka.

p. Lenártová, námestníčka primátora - Pán poslanec, neviem o akom vyradení si rozprával. Bruselská nie je vyradená. Juhoslovanská je vyradená zo siete. Práve z dôvodu reorganizácie a reštrukturalizácie sa presúva toto pracovisko na Juhoslovanskú. A my, keďže je veľký dopyt po materských školách, s týmto objektom máme iné plány. Viem o kom hovoríš. Všetci sme s ním absolvovali rozhovor. Toto je najracionálnejšie riešenie. A myslím si, že je to v poriadku. Ďakujem.

p. Raši, primátor mesta - Ďakujem pekne, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie a člen návrhovej komisie – „Mestské zastupiteľstvo v Košiciach schvaľuje odňatie časti nehnuteľného majetku mesta podľa predloženého návrhu.“

Hlasovanie č. 34 – za: 36, proti: 0, zdržal sa: 1
  
p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 22
Zverenie nehnuteľného majetku mesta do správy CVČ Orgovánová 5, Košice

p. Raši, primátor mesta - Pod bodom číslo 22 je predložený materiál Zverenie nehnuteľného majetku mesta do správy Centra voľného času Orgovánová 5, Košice. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie a člen návrhovej komisie – „Mestské zastupiteľstvo v Košiciach schvaľuje zverenie nehnuteľného majetku mesta Košice podľa predloženého návrhu.“

Hlasovanie č. 35 – za: 37, proti: 0, zdržal sa: 0  

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 23
Zverenie pozemkov mesta Košice do správy Zoologickej záhrade Košice

p. Raši, primátor mesta - Prejdeme k ďalšiemu bodu. Je to bod číslo 23 Zverenie pozemkov mesta Košice do správy Zoologickej záhrade Košice. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje zverenie nehnuteľností podľa predloženého návrhu.“

Hlasovanie č. 36 – za: 36, proti: 0, zdržal sa: 1  

p. Raši, primátor mesta - Konštatujem, že uznesenie sme schválili, ďakujem.
- - -

Bod č. 24
Zverenie nehnuteľného majetku mesta – pozemkov, parkovacích plôch, komunikácie, verejnej zelene a verejného osvetlenia na Golianovej ul. v  k. ú. Krásna do správy Mestskej časti Košice – Krásna

p. Raši, primátor mesta - Pod bodom číslo 24 je Zverenie nehnuteľného majetku mesta pozemkov parkovacích plôch komunikácie verejnej zelene a verejného osvetlenia na Golianovej ulici v katastrálnom území Krásna do správy Mestskej časti Košice - Krásna. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje zverenie majetku vo vlastníctve mesta Košice do správy Mestská časť Košice - Krásna podľa predloženého návrhu.“ 

Hlasovanie č. 37 – za: 37, proti: 0, zdržal sa: 1
  
p. Raši, primátor mesta - Konštatujem, že uznesenie sme schválili.
- - -

Bod č. 24/1
Zverenie nehnuteľnosti - pozemkov v k. ú. Južné mesto do správy MĆ Košice - Juh

p. Raši, primátor mesta - Teraz nasleduje vložený resp. doplnený bod rokovania mestského zastupiteľstva č. 24/1 Zverenie nehnuteľností pozemkov v katastrálnom území Južné mesto do správy Mestskej časti Košice - Juh. Otváram k tomuto bodu rozpravu a poprosím pána starostu Hlinku, aby nám stručne ozrejmil o čo ide.

p. Hlinka, poslanec MZ - Ďakujem za slovo. Materiál poslanci obdržali dnes elektronicky, ako aj na rokovacie stoly, teraz nedávno. Takže vlastne ide o to, že Mestská časť Juh chce zriadiť centrálne miestne trhovisko v zóne pred obchodným nákupným centrom na Južnej triede. A z tohto dôvodu doterajšie umiestnenie sme vyhodnotili ako absolútne nevhodné, tak sme hľadali nejaké iné vhodné priestory v tesnom susedstve alebo v blízkosti tohto veľkého nákupného centra na Južnej triede. A po dohode a prerokovaní s útvarom hlavného architekta ako aj s výkonnými zložkami magistrátu sme vytypovali časť plochy, ktorá sa nachádza pozdĺž existujúceho spevneného chodníka a verejnej zelene, ako pokračovanie obchodnej zóny medzi obchodným centrom a obytnými domami na Južnej triede. Z toho dôvodu sme si dovolili predložiť vám dnes materiál na zverenie tejto časti, nehnuteľností, ktorá je vymedzená v predloženom návrhu, do správy Mestskej časti Košice - Juh, ktorá sa o túto časť parcely bude samozrejme starať a bude ju využívať na účel, ktorý je pomenovaný v návrhu uznesenia, čiže na zriadenie trhoviska.

p. Raši, primátor mesta - Ďakujem pekne. Ak sa nikto ďalší nehlási do rozpravy, uzatváram rozpravu, poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje zverenie majetku vo vlastníctve mesta Košice do Správy mestskej časti Košice - Juh podľa predloženého návrhu.“

Hlasovanie č. 38 – za: 39, proti: 0, zdržal sa: 0  

p. Raši, primátor mesta - Konštatujem, že uznesenie sme schválili.
- - -

Bod č. 25
Odňatie nehnuteľností – pozemkov v lokalite kúpaliska Červená hviezda zo správy Mestskej časti Košice – Staré Mesto

p. Raši, primátor mesta - Pod bodom číslo 25 je predložený materiál Odňatie nehnuteľností pozemkov v lokalite kúpaliska Červená hviezda zo správy Mestskej časti Košice - Staré Mesto. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje odňatie nehnuteľnosti pozemkov v lokalite kúpaliska Červená hviezda zo správy Mestskej časti Košice - Staré Mesto podľa predloženého návrhu.“

Hlasovanie č. 39 – za: 37, proti: 0, zdržali sa: 2  

p. Raši, primátor mesta - Konštatujem, že uznesenie bolo schválené.
- - -

Bod č. 26
Odňatie zvereného pozemku zo správy Mestskej časti Košice – Staré Mesto a následný prenájom časti dotknutého pozemku pre mestskú časť z dôvodu hodného osobitného zreteľa

p. Raši, primátor mesta - Pod bodom číslo 26 je predložený materiál Odňatie zvereného pozemku zo správy Mestskej časti Košice - Staré Mesto a následný prenájom časti dotknutého pozemku pre mestskú časť z dôvodu hodného osobitného zreteľa. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje: po a) odňatie majetku vo vlastníctve mesta Košice zo správy Mestskej časti Košice - Staré Mesto podľa predloženého návrhu, a po b) prenájom časti pozemku pre Mestskú časť - Staré Mesto za účelom vybudovania verejného chodníka na Jesennej ulici podľa predloženého návrhu.“

Hlasovanie č. 40 – za: 38, proti: 0, zdržal sa: 1
  
p. Raši, primátor mesta - Konštatujem, že uznesenie sme schválili.
- - -

Bod č. 27
Prevod nehnuteľností medzi mestom Košice a spoločnosťou TITUS – POPRADSKÁ, s.r.o. z dôvodu hodného osobitného zreteľa, formou zámeny

p. Raši, primátor mesta - Prejdeme k ďalšiemu bodu rokovania. Pod bodom 27 je predložený materiál Prevod nehnuteľností medzi mestom Košice a spoločnosťou Titus Popradská s.r.o. z dôvodu hodného osobitného zreteľa, formou zámeny. Otváram k tomuto bodu rozpravu. Ak sa nikto nehlási, uzatváram rozpravu, poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje: po 1) prevod nehnuteľností vo vlastníctve mesta Košice v katastrálnom území Terasa podľa predloženého návrhu. A po 2) poveruje primátora mesta Košice aktualizovať kapitálový rozpočet o príjmy a výdavky vyplývajúce zo zámeny nehnuteľností s dodržaním vyrovnaného celkového rozpočtu.“

Hlasovanie č. 41 – za: 37, proti: 0, zdržali sa: 2

p. Raši, primátor mesta - Konštatujem, že uznesenie bolo schválené.
- - -

Bod č. 28
Prevod nehnuteľností medzi mestom Košice a Ing. Richardom Bottlikom z dôvodu hodného osobitného zreteľa, formou zámeny

p. Raši, primátor mesta - Prejdeme k bodu číslo 28. Pod bodom číslo 28 je predložený materiál Prevod nehnuteľností medzi mestom Košice a inžinierom Richardom Bottlíkom z dôvodu hodného osobitého zreteľa, formou zámeny. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, po 1) schvaľuje prevod nehnuteľností vo vlastníctve mesta Košice podľa predloženého návrhu, a po 2) poveruje primátora mesta Košice aktualizovať kapitálový rozpočet o príjmy a výdavky vyplývajúce zo zámeny nehnuteľností, za dodržania vyrovnaného celkového rozpočtu.“

Hlasovanie č. 42 – za: 39, proti: 0, zdržal sa: 1 

p. Raši, primátor mesta - Konštatujem, že uznesenie sme schválili. Ďakujem.
- - -

Bod č. 29
Prevod nehnuteľností medzi mestom Košice a spoločnosťou OFFICE BOX s.r.o. z dôvodu hodného osobitného zreteľa, formou zámeny

p. Raši, primátor mesta - Prejdeme bod číslo 29. Je to materiál Prevod nehnuteľností medzi mestom Košice a spoločnosťou OFFICE BOX s.r.o. z dôvodu hodného osobitého zreteľa formou zámeny. Nech sa páči, otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, po 1) schvaľuje prevod nehnuteľností vo vlastníctve mesta Košice v katastrálnom území Barca podľa predloženého návrhu, a po 2) poveruje primátora mesta Košice podľa predloženého návrhu.“ 

Hlasovanie č. 43 – za: 38, proti: 0, zdržali sa: 2

p. Raši, primátor mesta - Konštatujem, že uznesenie bolo schválené.
- - -

Bod č. 30
Prevod pozemkov v k. ú. Terasa formou zámeny medzi mestom Košice a spol. J.F.INVEST s.r.o. z dôvodu hodného osobitného zreteľa

p. Raši, primátor mesta - Prejdeme k ďalšiemu bodu, ktorým je materiál Prevod pozemkov v katastrálnom území Terasa, formou zámeny medzi mestom Košice a spoločnosťou J.F. Invest s.r.o. z dôvodu hodného osobitého zreteľa. Otváram k tomuto bodu rozpravu. Ak sa nikto nehlási, uzatváram rozpravu. Poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, po 1) schvaľuje zámenu nehnuteľností vo vlastníctve mesta Košice podľa predloženého návrhu, a po 2) poveruje primátora mesta Košice podľa predloženého návrhu.“

Hlasovanie č. 44 – za: 38, proti: 0, zdržali sa: 2

p. Raši, primátor mesta - Konštatujem, že uznesenie bolo schválené.
- - -

Bod č. 31
Prenájom nehnuteľnosti - časti objektu bývalého kina Družba na Hronskej ulici v Košiciach z dôvodov hodných osobitného zreteľa

p. Raši, primátor mesta - Pod bodom číslo 31 je materiál Prenájom nehnuteľností - časti objektu bývalého kina Družba na Hronskej ulici v Košiciach z dôvodov hodných osobitého zreteľa. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prenájom nehnuteľností - časti objektu bývalého kina Družba podľa predloženého návrhu.“

Hlasovanie č. 45 – za: 35, proti: 0, zdržali sa: 5

p. Raši, primátor mesta - Konštatujem, že uznesenie bolo schválené.
- - -

Bod č. 32
Prenájom pozemkov pre Košickú futbalovú arénu a.s. za účelom výstavby futbalového štadióna z dôvodov hodných osobitného zreteľa

p. Raši, primátor mesta - Prejdeme k bodu číslo 32, Prenájom pozemkov pre Košickú futbalovú arénu akciová spoločnosť za účelom výstavby futbalového štadióna z dôvodov hodných osobitného zreteľa. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo v Košiciach schvaľuje prenájom pozemkov pre Košickú futbalovú arénu a.s. podľa predloženého návrhu.“

Hlasovanie č. 46 – za: 31, proti: 1, zdržali sa: 8

p. Raši, primátor mesta - Konštatujem, že uznesenie sme schválili. Ďakujem.
- - -

Bod č. 33
Prenájom nehnuteľností vo vlastníctve mesta Košice pre OZ Detská železnica Košice z dôvodov hodných osobitného zreteľa

p. Raši, primátor mesta - Prejdeme k ďalšiemu bodu. Je to bod 33 Prenájom nehnuteľností vo vlastníctve mesta Košice pre občianske združenie Detská železnica Košice z dôvodov hodných osobitného zreteľa. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo v Košiciach schvaľuje prenájom nehnuteľností vo vlastníctve mesta Košice pre Občianske združenie Detská železnica Košice podľa predloženého návrhu.“

Hlasovanie č. 47 – za: 40, proti: 0, zdržal sa: 0

p. Raši, primátor mesta - Konštatujem, že uznesenie bolo schválené.
- - -

Bod č. 34
Prenájom dvoch garáží na Adlerovej ul. pre MČ Košice – Dargovských hrdinov z dôvodov hodných osobitného zreteľa

p. Raši, primátor mesta - Prejdeme k ďalšiemu bodu je to 34. Je predložený je predložený materiál Prenájom dvoch garáží na Adlerovej ulici pre Mestskú časť Košice - Dargovských hrdinov z dôvodov hodných osobitného zreteľa. Otváram k tomuto bodu rozpravu. Ak sa nikto nehlási, uzatváram rozpravu. Poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo v Košiciach schvaľuje prenájom dvoch garáží na Adlerovej ulici za účelom ich využívania ako skladových priestorov pre Mestskú časť Dargovských hrdinov podľa predloženého návrhu.“

Hlasovanie č. 48 – za: 41, proti: 0, zdržal sa: 0

p. Raši, primátor mesta - Konštatujem, že uznesenie sme schválili.
- - -

Bod č. 35
Určenie spôsobu prevodu a prenájmu časti pozemkov v k. ú. Terasa na základe obchodnej verejnej súťaže a podmienky obchodnej verejnej súťaže

p. Raši, primátor mesta - Pod ďalším bodom je predložený materiál bod 35 Určenie spôsobu prevodu a prenájmu časti pozemkov v katastrálnom území Terasa na základe obchodnej verejnej súťaže a podmienky obchodnej verejnej súťaže. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo v Košiciach schvaľuje: po a) spôsob prevodu časti pozemku, zastavané plochy a nádvoria podľa predloženého návrhu. A po b) podmienky obchodnej verejnej súťaže podľa predloženého návrhu.“

Hlasovanie č. 49 – za: 40, proti: 0, zdržal sa: 1

p. Raši, primátor mesta - Konštatujem, že uznesenie sme schválili.
- - -

Bod č. 36
Určenie spôsobu prevodu nehnuteľností v k. ú. Terasa (na území tzv. asanačného pásma) na základe obchodnej verejnej súťaže a podmienky obchodnej verejnej súťaže

p. Raši, primátor mesta - Prejdeme k ďalšiemu bodu. Je to bod číslo 36 Určenie spôsobu prevodu nehnuteľnosti v katastrálnom území Terasa, na území tzv. asanačného pásma, na základe obchodnej verejnej súťaže a podmienky obchodnej verejnej súťaže. Otváram k tomuto bodu rozpravu. Ak sa nikto nehlási uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo v Košiciach schvaľuje po a) spôsob prevodu nehnuteľného majetku vo vlastníctve mesta Košice, pozemkov a stavieb v katastrálnom území Terasa na základe obchodnej verejnej súťaže, a po b) podmienky obchodnej verejnej súťaže podľa predloženého návrhu.“

Hlasovanie č. 50 – za: 38, proti: 0, zdržali sa: 2

p. Raši, primátor mesta - Konštatujem, že uznesenie bolo schválené.
- - -

Bod č. 37
Určenie spôsobu prevodu nehnuteľnosti - pozemku v k. ú. Letná formou dobrovoľnej dražby

p. Raši, primátor mesta - Prejdeme k ďalšiemu bodu programu. Je to bod číslo 37 Určenie spôsobu prevodu nehnuteľnosti pozemku v katastrálnom území Letná formou dobrovoľnej dražby. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo v Košiciach schvaľuje spôsob prevodu nehnuteľného majetku vo vlastníctve mesta Košice podľa predloženého návrhu.“

Hlasovanie č. 51 – za: 38, proti: 0, zdržal sa: 1

p. Raši, primátor mesta - Konštatujem, že uznesenie sme schválili.
- - -

Bod č. 38
Určenie spôsobu prevodu pozemkov v k. ú. Sokoľ formou priameho predaja

p. Raši, primátor mesta - Prejdeme k bodu 38 Určenie spôsobu prevodu pozemkov v katastrálnom území Sokoľ formou priameho predaja. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo v Košiciach schvaľuje spôsob prevodu nehnuteľného majetku vo vlastníctve mesta Košice priamy predaj podľa predloženého návrhu.“ 

Hlasovanie č. 52 – za: 41, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 39
Určenie spôsobu prevodu – priamy predaj pozemku v k. ú. Severné mesto

p. Raši, primátor mesta - Pod bodom číslo 39 je predložený materiál Určenie spôsobu prevodu - priamy predaj pozemku v katastrálnom území Severné mesto. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo v Košiciach schvaľuje spôsob prevodu nehnuteľného majetku vo vlastníctve mesta Košice - priamy predaj podľa predloženého návrhu.“ 

Hlasovanie č. 53 – za: 41, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 40
Určenie spôsobu prevodu - priamy predaj pozemku v k. ú. Letná

p. Raši, primátor mesta - Prejdeme k bodu 40. Je to Určenie spôsobu prevodu - priamy predaj pozemku v katastrálnom území Letná. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo schvaľuje spôsob prevodu nehnuteľného majetku vo vlastníctve mesta Košice - priamy predaj podľa predloženého návrhu.“ 

Hlasovanie č. 54 – za: 40, proti: 0, zdržali sa: 2

p. Raši, primátor mesta - Konštatujem, že uznesenie bolo schválené.
- - -

Bod č. 41
Určenie spôsobu prevodu - priamy predaj pozemku v k. ú. Jazero

p. Raši, primátor mesta - Pod bodom číslo 41 je predložený materiál Určenie spôsobu prevodu - priamy predaj pozemku v katastrálnom území Jazero. Otváram k tomuto bodu rozpravu. Pán poslanec Siksa nech sa páči.

p. Siksa, poslanec MZ - Ďakujem pekne. Ja by som sa len chcel spýtať, či prebehlo to rokovanie medzi týmito spoločnosťami, ktoré uvádza referát ÚHA (pozn. Útvar hlavného architekta). A malá poznámka ešte k tomuto bodu. V závere je písané, že Mestská časť Jazero súhlasí s odpredajom pozemkov. Tak poviem úprimne, my sme to vôbec nepreberali na zastupiteľstve na Jazere tohto roku. Ani na komisii to nebolo na Jazere. Tak sa pýtam, že kto sa vyjadruje? Či len pani starostka sama, alebo má aj poslanecký zbor sa k tomu vyjadriť? Ďakujem pekne.

p. Raši, primátor mesta - Tak nech sa páči, kto sa vyjadrí? Nech sa páči, pani inžinierka Verešová.

p. Verešová, vedúca referátu nakladania s majetkom - Dobrý deň, vážený pán primátor, vážení poslanci, k tomuto bodu sme dostali vyjadrenie príslušnej mestskej časti. Čiže to už je v kompetencii mestskej časti. Ako to ma zabezpečené, že či sa musí vyjadriť mestská časť, ako len pani starostka, alebo či sa má vyjadriť aj zastupiteľstvo. Čo sa týka rokovania s týmito spoločnosťami, táto spoločnosť Dajan má schválený, užíva určitú časť svojich pozemkov. A tu ide o jeden pás pozemku, kde sa samozrejme rokovalo s týmito spoločnosťami, že či budú mať záujem o takéto prerozdelenie. Je to vlastne na základe ich nejakého návrhu, podnetu.

p. Raši, primátor mesta - Ďakujem pekne. Ďakujem pani inžinierka. Ak sa nikto ďalší nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo v Košiciach schvaľuje spôsob prevodu nehnuteľného majetku vo vlastníctve mesta Košice - priamy predaj podľa predloženého návrhu.“ 

Hlasovanie č. 55 – za: 36, proti: 0, zdržali sa: 5

p. Raši, primátor mesta - Konštatujem, že uznesenie bolo schválené.
- - -

Bod č. 42
Zriadenie vecného bremena práva uloženia, údržby a rekonštrukcie inžinierskych sietí pre stavbu: Vodovod a kanalizácia – ul. Československej armády Košice, na pozemkoch vo vlastníctve mesta Košice, v  prospech VVS,  a.s.

p. Raši, primátor mesta - Prejdeme k bodu 42 Zriadenie vecného bremena práva uloženia a údržby a rekonštrukcie inžinierskych sieti pre stavbu vodovod a kanalizácia ulica Československej armády, Košice na pozemkoch vo vlastníctve mesta Košice v prospech Východoslovenskej vodárenskej spoločnosti a.s. Otváram k tomuto bodu rozpravu. Ak sa nikto nehlási, uzatváram rozpravu, poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo v Košiciach schvaľuje zriadenie vecného bremena práva uloženia údržby a rekonštrukcie inžinierskych sieti pre stavbu vodovod a kanalizácia ul. Československej armády Košice podľa predloženého návrhu.“

Hlasovanie č. 56 – za: 41, proti: 0, zdržal sa: 1

p. Raši, primátor mesta - Konštatujem, že za bolo 41 poslancov, 0 bolo proti, 1 sa zdržal hlasovania. Uznesenie bolo schválené.
- - -

Bod č. 43
Zriadenie vecného bremena práva uloženia, údržby a rekonštrukcie inžinierskych sietí pre stavbu: Vodovod a kanalizácia – ul. Krivá Košice, na pozemkoch vo vlastníctve mesta Košice, v  prospech Východoslovenskej vodárenskej spoločnosti,  a.s.

p. Raši, primátor mesta - Prejdeme k bodu 43 Zriadenie vecného bremena práva uloženia údržby a rekonštrukcie inžinierskych sieti pre stavbu Vodovod a kanalizácia - ulica Krivá, Košice na pozemkoch vo vlastníctve mesta v prospech Východoslovenskej vodárenskej spoločnosti. Otváram k tomuto bodu rozpravu. Ak sa nikto nehlási, uzatváram rozpravu, poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo v Košiciach schvaľuje zriadenie vecného bremena práva uloženia údržby a rekonštrukcie inžinierskych sieti pre stavbu Vodovod a kanalizácia - ulica Krivá, Košice podľa predloženého návrhu.“

Hlasovanie č. 57 – za: 40, proti: 0, zdržal sa: 1

p. Raši, primátor mesta - Konštatujem, že uznesenie sme schválili.
- - -

Bod č. 44
Zriadenie vecného bremena práva uloženia, údržby a rekonštrukcie inžinierskych sietí pre stavbu: Vodovod a kanalizácia – ul. Štúrova Košice, na pozemkoch vo vlastníctve mesta Košice, v  prospech Východoslovenskej vodárenskej  spoločnosti,  a.s.

p. Raši, primátor mesta - Prejdeme k ďalšiemu bodu. Je to bod 44 Zriadenie vecného bremena práva uloženia údržby a rekonštrukcie inžinierskych sieti pre stavbu: Vodovod a kanalizáciách ul. Štúrova, na pozemkoch vo vlastníctve mesta Košice v prospech Východoslovenskej vodárenskej spoločnosti. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo v Košiciach schvaľuje zriadenie vecného bremena práva uloženia údržby a rekonštrukcie inžinierskych sieti pre stavbu Vodovod a kanalizácia Štúrova, Košice, podľa predloženého návrhu.“

Hlasovanie č. 58 – za: 41, proti: 0, zdržal sa: 1

p. Raši, primátor mesta - Konštatujem, že za bolo 41 poslancov, 0 bolo proti, 1 sa zdržal hlasovania. Uznesenie bolo schválené.
- - -

Bod č. 45
Zriadenie vecného bremena pre stavbu, poslanec MZ - Košice – Juh lokalita ul. Milosrdenstva, Rázusova, Lipová, Kupeckého, Javorová, Kalinčiakova, Slnečná, Blesková, Dúhová, Táborská – kabelizácia NN siete, pre Východoslovenskú distribučnú, a.s. a odsúhlasenie jednorazových náhrad za dočasné užívanie pozemkov a za trvalé zriadenie vecného bremena  vo výške  1,- €

p. Raši, primátor mesta - Prejdeme k bodu 45. Je to materiál Zriadenie vecného bremena pre stavbu Košice - Juh lokalita ulica Milosrdenstva, Rázusova, Lipová, Kupeckého, Javorová, Kalinčiakova, Slnečná, Blesková, Dúhová, Táborská - kabelizácia NN siete pre Východoslovenskú distribučnú a.s. a odsúhlasenie jednorazových náhrad za dočasné užívanie pozemkov a za trvalé zriadenie vecného bremena vo výške jedného eura. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo v Košiciach schvaľuje zriadenie vecného bremena pre stavbu Košice - Juh podľa predloženého návrhu.“

Hlasovanie č. 59 – za: 40, proti: 0, zdržal sa: 1

p. Raši, primátor mesta - Konštatujem, že uznesenie sme schválili.
- - -

Bod č. 46
Bezodplatný prevod dopravnej stavby  SO 02 – spevnené plochy vybudovanej v rámci Stavby bytového domu, Gerlachovská ul. Košice, od firmy DM INVEST s.r.o., Svätoplukova č. 4, Košice do vlastníctva mesta Košice

p. Raši, primátor mesta - Pod bodom 46 je predložený materiál Bezodplatný prevod dopravnej stavby SO 02 - spevnené plochy vybudovanej v rámci stavby bytového domu Gerlachovská ulica Košice, od firmy DM Invest s.r.o., Svätoplukova číslo 4 do vlastníctva mesta Košice. Otváram k tomuto bodu rozpravu. Ak sa nikto nehlási uzatváram rozpravu poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo v Košiciach schvaľuje bezodplatný prevod dopravnej stavby podľa predloženého návrhu.“

Hlasovanie č. 60 – za: 42, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 47
Odplatný prevod dokončenej investície Verejného osvetlenia ihriska – poloostrov Amurská, od MČ Košice – Nad jazerom do vlastníctva mesta Košice

p. Raši, primátor mesta - Pod bodom 47 je predložený materiál Odplatný prevod dokončenej investície verejného osvetlenia ihriska - polostrov Amurská od Mestskej časti Košice - Nad jazerom do vlastníctva mesta Košice. Otváram k tomuto bodu rozpravu. Ak sa nikto nehlási uzatváram rozpravu, poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo v Košiciach schvaľuje odplatný prevod dokončenej investície verejného osvetlenia ihriska podľa predloženého návrhu.“ 

Hlasovanie č. 61 – za: 43, proti: 0, zdržal sa: 0

p. Raši, primátor mesta - Konštatujem, že uznesenie sme schválili.
- - -

Bod č. 48
Odplatný prevod dokončenej investície Verejného osvetlenia ul. Čingovská 2 – 9 a 11 – 16, od MČ Košice – Nad jazerom do vlastníctva mesta Košice za kúpnu cenu 1,- €

p. Raši, primátor mesta - Prejdeme k ďalšiemu bodu. Je to Odplatný prevod dokončenej investície verejného osvetlenia ul. Čingovská 2 - 9 a 11 - 16 od Mestskej časti Košice - Nad jazerom do vlastníctva mesta Košice za kúpnu cenu 1 euro. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo v Košiciach schvaľuje odplatný prevod dokončenej investície verejného osvetlenia podľa predloženého návrhu.“

Hlasovanie č. 62 – za: 43, proti: 0, zdržal sa: 0

p. Raši, primátor mesta - Konštatujem, že uznesenie sme schválili.
- - -

Bod č. 49
Odplatný prevod inžinierskej stavby – SO 16.2 Príjazdová komunikácia, vrátane dažďovej kanalizácie nachádzajúcej sa v Mestskom parku vo vlastníctve City Park Center a.s., Bencúrova 10, Košice za kúpnu cenu rovnajúcu sa cene odplatného zriadenia vecného bremena v prospech City Park Center a.s. do vlastníctva mesta Košice

p. Raši, primátor mesta - Pod bodom číslo 49 je predložený materiál Odplatný prevod inžinierskej stavby SO 16.2 príjazdová komunikácia vrátane dažďovej kanalizácie nachádzajúcej sa v mestskom parku vo vlastníctve City park center, akciová spoločnosť, Bencúrová 10, Košice za kúpnu cenu rovnajúcu sa cene odplatného zriadenia vecného bremena v prospech City park center a.s. do vlastníctva mesta Košice. Otváram k tomuto bodu rozpravu. Ak sa nikto nehlási uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo v Košiciach schvaľuje: po 1) odplatný prevod inžinierskej stavby podľa predloženého návrhu. A po 2) zriadenie vecného bremena v rozsahu podľa predloženého návrhu.“

Hlasovanie č. 63 – za: 38, proti: 1, zdržali sa: 3

p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 50
Prevod pozemku pod časťou garáže  v k. ú. Južné mesto pre JUDr. Juraja Gemeru

p. Raši, primátor mesta - Pod bodom číslo 50 je predložený materiál Prevod pozemku pod časťou garáže v katastrálnom území Južné mesto pre JUDr. Juraja Gemeru. Otváram k tomuto bodu rozpravu. Ak sa nikto nehlási, uzatváram rozpravu, poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo v Košiciach schvaľuje prevod pozemku podľa predloženého návrhu.“

Hlasovanie č. 56 – za: 38, proti: 0, zdržal sa: 1

p. Raši, primátor mesta - Konštatujem, že uznesenie sme schválili.
- - -

Bod č. 51
Prevod časti pozemku v k. ú. Severné mesto pre Oľgu Brenkusovú z dôvodu hodného osobitného zreteľa

p. Raši, primátor mesta - Pod bodom číslo 51 je predložený materiál Prevod časti pozemku v katastrálnom území Severné mesto pre Oľgu Brenkusovú z dôvodu hodného osobitného zreteľa. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo v Košiciach schvaľuje prevod nehnuteľností vo vlastníctve mesta Košice, časti pozemku podľa predloženého návrhu.“

Hlasovanie č. 65 – za: 40, proti: 0, zdržal sa: 1

p. Raši, primátor mesta - Konštatujem, že uznesenie sme schválili.
- - -

Bod č. 52
Prevod časti pozemku v k. ú. Severné mesto pre Ing. Martina Ondovčina a manželku Máriu Ondovčinovú z dôvodu hodného zreteľa

p. Raši, primátor mesta - Bod č. číslo 52 Prevod časti pozemku v katastrálnom území Severné mesto pre inžiniera Martina Ondovčina a manželku Máriu Ondovčinovú z dôvodu hodného osobitného zreteľa. Otváram k tomuto bodu rozpravu. Ak sa nikto nehlási, uzatváram rozpravu poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo v Košiciach schvaľuje prevod nehnuteľnosti vo vlastníctve mesta Košice časti pozemku podľa  predloženého návrhu.“

Hlasovanie č. 66 – za: 40, proti: 0, zdržal sa: 1

p. Raši, primátor mesta - Konštatujem, že uznesenie sme schválili.
- - -

Bod č. 53
Prevod časti pozemku v k. ú. Severné mesto pre Ing. Jozefa Rodáka a manželku Alicu Rodákovú z dôvodu hodného zreteľa

p. Raši, primátor mesta - Prejdeme k ďalšiemu bodu, ktorým je bod číslo 53 Prevod časti pozemku v katastrálnom území Severné mesto pre inžiniera Jozefa Rodáka a manželku Alicu Rodákovú z dôvodu hodného osobitného zreteľa. Otváram k tomuto bodu rozpravu. Ak sa nikto nehlási, uzatváram rozpravu, poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo v Košiciach schvaľuje prevod nehnuteľnosti vo vlastníctve mesta Košice, časti pozemku podľa predloženého návrhu.“

Hlasovanie č. 67 – za: 40, proti: 0, zdržal sa: 1

p. Raši, primátor mesta - Konštatujem, že uznesenie sme schválili ďakujem.
- - -

Bod č. 54
Prevod pozemkov v k. ú. Terasa  pre spol. FLORIÁNSKA ROYAL s.r.o.  z dôvodu hodného osobitného zreteľa

p. Raši, primátor mesta - Prejdeme k bodu číslo 54. Je to materiál Prevod pozemkov v katastrálnom území Terasa pre spoločnosť Floriánska Royal s.r.o. z dôvodu hodného osobitného zreteľa. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo v Košiciach schvaľuje prevod nehnuteľností pozemkov vo vlastníctve mesta Košice podľa predloženého návrhu.“

Hlasovanie č. 68 – za: 34, proti: 0, zdržali sa: 5

p. Raši, primátor mesta -  Konštatujem, že uznesenie sme schválili.
- - -

Bod č. 55
Prevod pozemku v k. ú. Čermeľ  pre Hanu Niezgodzkú z dôvodu hodného osobitného zreteľa

p. Raši, primátor mesta - Prejdeme k ďalšiemu bodu 55. Je to materiál Prevod pozemkov v katastrálnom území Čermeľ pre Hanu Niezgodzkú z dôvodu hodného osobitného zreteľa. Otváram k tomuto bodu rozpravu. Ak sa nikto nehlási, uzatváram rozpravu, poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo v Košiciach schvaľuje prevod nehnuteľnosti pozemku vo vlastníctve mesta Košice podľa predloženého návrhu.“

Hlasovanie č. 69 – za: 38, proti: 0, zdržali sa: 2

p. Raši, primátor mesta - Konštatujem, že uznesenie sme schválili.
- - -

Bod č. 56
Prevod nehnuteľnosti v k. ú. Letná Zekira Akdere z dôvodu hodného osobitného zreteľa

p. Raši, primátor mesta - Prejdeme k bodu číslo 56 je to prevod nehnuteľnosti v katastrálnom území Letná pre Zekira Akdere z dôvodu hodného osobitného zreteľa. Otváram k tomuto bodu rozpravu. Ak sa nikto nehlási, uzatváram rozpravu, poprosím návrhovú komisiu.

p. Andrejčák, poslanec MZ a člen návrhovej komisie - „Mestské zastupiteľstvo v Košiciach schvaľuje prevod pozemku, novovytvorená parcela podľa predloženého návrhu.“

Hlasovanie č. 70 – za: 35, proti: 0, zdržali sa: 4

p. Raši, primátor mesta - Konštatujem, že uznesenie sme schválili.
- - -

Bod č. 57
Prevod nehnuteľnosti - pozemku v k. ú. Košická Nová Ves pre Albínu Müllerovú a manž. Vladimíra Müllera z dôvodu hodného osobitného zreteľa

p. Raši, primátor mesta - Prejdeme k bodu číslo 57. Je to Prevod nehnuteľnosti - pozemku v katastrálnom území Košická Nová Ves pre Albínu Mülerovú a manžela Vladimíra Mülera z dôvodu hodného osobitného zreteľa. Otváram k tomuto bodu rozpravu. Ak sa nikto nehlási uzatváram rozpravu poprosím návrhovú komisiu.

p. Kandráč, poslanec MZ a člen návrhovej komisie - „Mestské zastupiteľstvo v Košiciach schvaľuje prevod nehnuteľnosti - pozemku podľa predloženého návrhu.“

Hlasovanie č. 71 – za: 37, proti: 0, zdržal sa: 1

p. Raši, primátor mesta - Konštatujem, že uznesenie sme schválili.
- - -

Bod č. 58
Prevod nehnuteľnosti - pozemku v k. ú. Jazero pre spoločnosť DAJAN SK, s.r.o. z dôvodu hodného osobitného zreteľa

p. Raši, primátor mesta - Prejdeme k ďalšiemu bodu bod číslo 58 prevod nehnuteľnosti pozemku v katastrálnom území Jazero pre spoločnosť DAJAN SK s.r.o. z dôvodu hodného osobitného zreteľa. Otváram k tomuto bodu rozpravu. Ak sa nikto nehlási uzatváram rozpravu poprosím návrhovú komisiu.

p. Kandráč, poslanec MZ a člen návrhovej komisie - „Mestské zastupiteľstvo v Košiciach schvaľuje prevod nehnuteľnosti - pozemku podľa predloženého návrhu.“

Hlasovanie č. 72 – za: 33, proti: 1, zdržali sa: 7

p. Raši, primátor mesta - Konštatujem, že uznesenie sme schválili.
- - -

Bod č. 59
Zmena a doplnenie uznesenia Mestského zastupiteľstva v Košiciach č. 697 zo dňa 17. júna 2013 (Prevod nehnuteľnosti bytového domu a pozemkov v k. ú. Luník na ulici Krčméryho 1 a 3 z dôvodu hodného osobitného zreteľa pre Saleziánov don Bosca – Slovenská provincia)

p. Raši, primátor mesta - Prejdeme k bodu číslo 59, ktorým je materiál Zmena a doplnenie uznesenia Mestského zastupiteľstva v Košiciach číslo 697 zo dňa 17. júna 2013 (prevod nehnuteľnosti bytového domu a pozemkov v katastrálnom území Luník na ulici Krčméryho 1 a 3 z dôvodu hodného osobitného zreteľa pre Saleziánov dona Bosca -Slovenská provincia) Otváram k tomuto bodu rozpravu. Ak sa nikto nehlási, uzatváram rozpravu, poprosím návrhovú komisiu.

p. Kandráč, poslanec MZ a člen návrhovej komisie - „Mestské zastupiteľstvo v Košiciach schvaľuje: po a) zmenu uznesenia Mestského zastupiteľstva v Košiciach číslo 697 zo dňa 17. júna 2013, ďalej len uznesenie mestského zastupiteľstva číslo 697/2013 tak, že slová „bytového domu súpisné číslo 1028 na parc. č. 4745/13 na ulici Krčméryho 1 a 3“ sa v celom rozsahu nahrádzajú slovami „všetkých bytov nachádzajúcich sa v bytovom dome súpisné číslo 1028 na parcele KN-C číslo 4745/13 na ulici Krčméryho 1 a 3 evidovaných na LV číslo 14785“ a to podľa predloženého návrhu. Po b) doplnenie uznesenia mestského zastupiteľstva číslo 697/2013 tak, že na koniec uznesenia sa vkladajú slová „súhlasí so sľubom odškodnenia podľa písomného návrhu Saleziánov dona Bosca - Slovenská provincia zo dňa 15.8. 2014, ktorý je súčasťou materiálu.“

Hlasovanie č. 73 – za: 38, proti: 0, zdržali sa: 2

p. Raši, primátor mesta - Konštatujem, že uznesenie bolo schválené.
- - -

Bod č. 60
Návrh riešenia majetkovoprávneho usporiadania pozemkov v k. ú. Nové Ťahanovce z dôvodu hodného osobitného zreteľa

p. Raši, primátor mesta - Prejdeme k bodu číslo 60. Je to Návrh riešenia majetkovoprávneho usporiadania pozemkov v katastrálnom území Nové Ťahanovce z dôvodu hodného osobitného zreteľa. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Kandráč, poslanec MZ a člen návrhovej komisie - „Mestské zastupiteľstvo v Košiciach schvaľuje: po a) zámer spoločnosti Kalahari a.s. podľa predloženého návrhu, po b) zmluvu o budúcej kúpnej zmluve podľa predloženého návrhu, po c) zriadenie predkupného práva pre investora podľa predloženého návrhu, po d) prevod vlastníctva a dlhodobý nájom v zmysle zmluvy o budúcej zmluve podľa predloženého návrhu.“

Hlasovanie č. 74 – za: 31, proti: 0, zdržali sa: 10

p. Raši, primátor mesta - Konštatujem, že uznesenie bolo schválené.
- - -

Bod č. 61
Prevod nehnuteľnosti v k. ú. Severné mesto pre Igora Škrovánka

p. Raši, primátor mesta - Prejdeme k ďalšiemu bodu je to bod číslo 61 prevod nehnuteľnosti v katastrálnom území Severné mesto pre Igora Škrovánka. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Kandráč, poslanec MZ a člen návrhovej komisie - „Mestské zastupiteľstvo v Košiciach schvaľuje prevod pozemku podľa predloženého návrhu.“

Hlasovanie č. 75 – za: 40, proti: 0, zdržal sa: 1

p. Raši, primátor mesta - Konštatujem, že uznesenie sme schválili.
- - -

Bod č. 62
Prevod nehnuteľnosti - pozemku v k. ú. Skladná  pre spoločnosť DAIS INVEST s.r.o. z dôvodu hodného osobitného zreteľa

p. Raši, primátor mesta - Prejdeme k ďalšiemu bodu rokovania. Je to bod číslo 62 Prevod nehnuteľnosti pozemku v katastrálnom území Skladná pre spoločnosť DAIS INVEST s.r.o. z dôvodu hodného osobitného zreteľa. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Kandráč, poslanec MZ a člen návrhovej komisie - „Mestské zastupiteľstvo v Košiciach schvaľuje prevod nehnuteľnosti pozemku podľa predloženého návrhu.“

Hlasovanie č. 76 – za: 38, proti: 0, zdržali sa: 3

p. Raši, primátor mesta - Konštatujem, že uznesenie sme schválili.
- - -

Bod č. 63
Prevod nehnuteľnosti - pozemku v k. ú. Terasa pre Tatianu Dugasovú

p. Raši, primátor mesta - Prejdeme k bodu číslo 63, ktorým je Prevod nehnuteľnosti - pozemku v katastrálnom území Terasa pre Tatianu Dugasovú. Otváram k tomuto bodu rozpravu. Ak sa nikto do rozpravy nehlási, uzatváram rozpravu a poprosím návrhovú komisiu o prednesenie návrhu uznesenia.

p. Kandráč, poslanec MZ a člen návrhovej komisie - „Mestské zastupiteľstvo v Košiciach schvaľuje prevod nehnuteľnosti - pozemku podľa predloženého návrhu.“

Hlasovanie č. 77 – za: 40, proti: 0, zdržal sa: 1

p. Raši, primátor mesta - Konštatujem, že uznesenie sme schválili.
- - -

Bod č. 64
Prevod nehnuteľnosti - pozemku v k. ú. Košické Hámre pre Pavla Lišku a manž. Ing. Katarínu Liškovú

p. Raši, primátor mesta - Prejdeme k ďalšiemu bodu rokovania. Je to bod 64 Prevod nehnuteľnosti - pozemku v katastrálnom území Košické Hámre pre Pavla Lišku a manželku inžinierku Katarínu Liškovú. Otváram k tomuto bodu rozpravu. Ak sa nikto nehlási, uzatváram rozpravu, poprosím návrhovú komisiu o prednesenie návrhu uznesenia.

p. Kandráč, poslanec MZ a člen návrhovej komisie - „Mestské zastupiteľstvo v Košiciach schvaľuje prevod nehnuteľnosti - pozemku podľa predloženého návrhu.“ 

Hlasovanie č. 78 – za: 40, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 65
Prevod nehnuteľností - pozemkov v k. ú. Terasa pre PaedDr. Jozefa Brnu a manž. Mgr. Sabinu Brnovú

p. Raši, primátor mesta - Prejdeme k bodu 65 prevod nehnuteľnosti pozemkov v katastrálnom území Terasa pre doktora Jozefa Brnu a manželku Mgr. Sabinu Brnovú. Otváram k tomuto bodu rozpravu. Ak sa nikto do rozpravy nehlási, uzatváram rozpravu a poprosím návrhovú komisiu.

p. Kandráč, poslanec MZ a člen návrhovej komisie - „Mestské zastupiteľstvo v Košiciach schvaľuje prevod nehnuteľností - pozemkov podľa predloženého návrhu.“ 

Hlasovanie č. 79 – za: 40, proti: 0, zdržal sa: 1

p. Raši, primátor mesta - Konštatujem, že uznesenie sme schválili.
- - -

Bod č. 66
Priamy predaj pozemku v k. ú. Letná pre PB Capital, a.s.

p. Raši, primátor mesta - Prejdeme k bodu číslo 66. Je to priamy predaj pozemku v katastrálnom území Letná pre PB Capital a.s. Otváram k tomuto bodu rozpravu. Ak sa nikto nehlási, uzatváram rozpravu, poprosím návrhovú komisiu.

p. Kandráč, poslanec MZ a člen návrhovej komisie - „Mestské zastupiteľstvo v Košiciach schvaľuje priamy predaj pozemku vo vlastníctve mesta Košice podľa predloženého návrhu.“

Hlasovanie č. 80 – za: 40, proti: 1, zdržal sa: 0

p. Raši, primátor mesta - Konštatujem, že uznesenie sme schválili.
- - -

Bod č. 67
Priamy predaj pozemku v k. ú. Nižný Klátov pre Katarínu Juhásovú

p. Raši, primátor mesta - Prejdeme k bodu číslo 67, ktorým je Priamy predaj pozemku v katastrálnom území Nižný Klatov pre Katarínu Juhásovú. Otváram k tomuto bodu rozpravu. Ak sa nikto do rozpravy nehlási, uzatváram rozpravu a poprosím návrhovú komisiu o prednesenie návrhu uznesenia.

p. Kandráč, poslanec MZ a člen návrhovej komisie - „Mestské zastupiteľstvo v Košiciach schvaľuje priamy predaj pozemku podľa predloženého návrhu.“

Hlasovanie č. 81 – za: 39, proti: 0, zdržal sa: 1

p. Raši, primátor mesta - Konštatujem, že uznesenie sme schválili.
- - -

Bod č. 68
Priamy predaj pozemkov v k. ú. Košické Hámre pre Ing. Martina Kučinského a MUDr. Danu Kučinskú

p. Raši, primátor mesta - Prejdeme k bodu číslo 68 Priamy predaj pozemkov v katastrálnom území Košické Hámre pre inžiniera Martina Kučinského a doktorku Danu Kučinskú. Otváram k tomuto bodu rozpravu. Ak sa nikto nehlási, uzatváram rozpravu, poprosím návrhovú komisiu.

p. Kandráč, poslanec MZ a člen návrhovej komisie - „Mestské zastupiteľstvo v Košiciach schvaľuje priamy predaj pozemkov podľa predloženého návrhu.“

Hlasovanie č. 82 – za: 40, proti: 0, zdržal sa: 1

p. Raši, primátor mesta - Konštatujem, že uznesenie sme schválili.
- - -

Bod č. 69
Predaj pozemkov pod stavbami vrátane priľahlej plochy v k. ú. Sokoľ pre Ing. Jána Spišáka

p. Raši, primátor mesta - Prejdeme k bodu číslo 69, ktorým je Predaj pozemkov pod stavbami vrátane priľahlej plochy v katastrálnom území Sokoľ pre Ing. Jána Spišáka. Otváram k tomuto bodu rozpravu. Ak sa nikto nehlási, uzatváram rozpravu a poprosím návrhovú komisiu.

p. Kandráč, poslanec MZ a člen návrhovej komisie - „Mestské zastupiteľstvo v Košiciach schvaľuje prevod nehnuteľností - pozemkov vo vlastníctve mesta Košice podľa predloženého návrhu.“

Hlasovanie č. 83 – za: 41, proti: 0, zdržal sa: 1

p. Raši, primátor mesta - Konštatujem, že uznesenie sme schválili.
- - -

Bod č. 70
Predaj nebytového priestoru pre nájomcu MVDr. Katarínu Jánusovú na ul. Alžbetina č. 32 - 34

p. Raši, primátor mesta - Prejdeme k bodu číslo 70 je to Predaj nebytového priestoru pre nájomcu doktorku Katarínu Jánusovú na ulici Alžbetina 32 až 34. Otváram k tomuto bodu rozpravu. Ak sa nikto do rozpravy nehlási, uzatváram rozpravu, poprosím návrhovú komisiu.

p. Kandráč, poslanec MZ a člen návrhovej komisie - „Mestské zastupiteľstvo v Košiciach schvaľuje prevod nehnuteľnosti vlastníctva nebytového priestoru podľa predloženého návrhu.“

Hlasovanie č. 84 – za: 40, proti: 0, zdržal sa: 1

p. Raši, primátor mesta - Konštatujem, že uznesenie sme schválili.
- - -

Bod č. 71
Predaj nebytového priestoru pre nájomcu Adrianu Hančinovú na ul. Jarná č. 9

p. Raši, primátor mesta - Prejdeme k bodu 71 Predaj nebytového priestoru pre nájomcu Adrianu Hančinovú na ulici Jarná číslo 9. Otváram k tomuto bodu rozpravu. Ak sa nikto do rozpravy nehlási, uzatváram rozpravu a poprosím návrhovú komisiu.

p. Kandráč, poslanec MZ a člen návrhovej komisie - „Mestské zastupiteľstvo v Košiciach schvaľuje prevod vlastníctva nebytového priestoru podľa predloženého návrhu.“ 

Hlasovanie č. 85 – za: 41, proti: 0, zdržal sa: 1

p. Raši, primátor mesta - Konštatujem, že uznesenie sme schválili.
- - -

Bod č. 72
Predaj nebytového priestoru - ateliéru pre nájomcu Mgr. Gabriela  Kládeka a Mgr. Vieru Kládekovú v dome na ul. Národná trieda č. 82

p. Raši, primátor mesta - Prejdeme k bodu číslo 72. Je to materiál Predaj nebytového priestoru ateliéru pre nájomcu Mgr. Gabriela  Kládeka a Mgr. Vieru Kládekovú na dome v dome na ulici Národná trieda číslo 82. Otváram k tomuto bodu rozpravu. Ak sa nikto nehlási, uzatváram rozpravu, poprosím návrhovú komisiu.

p. Kandráč, poslanec MZ a člen návrhovej komisie - „Mestské zastupiteľstvo v Košiciach schvaľuje prevod vlastníctva nebytového priestoru podľa predloženého návrhu.“

Hlasovanie č. 86 – za: 41, proti: 0, zdržal sa: 1

p. Raši, primátor mesta - Konštatujem, že uznesenie sme schválili.
- - -

p. Raši, primátor mesta - Predtým ako prejdem k bodu 73, dávam slovo pánovi námestníkovi, ktorý zistil nejakú formálnu chybu.

p. Jakubov, námestník primátora - Vážený pán primátor, milé pani poslankyne, vážení páni poslanci, v bode 12/1 sme schválili alebo zobrali na vedomie vzdanie sa člena predstavenstva pána poslanca Bereša a schválili sme do predstavenstva pána poslanca Cyrila Betuša. Každý kto robí, robí aj chyby. Aj ja som si neuvedomil, že pán Cyril Betuš je riadne schválený člen dozornej rady. Čiže stala sa chyba. Podľa Rokovacieho poriadku mestského zastupiteľstva § 53, bod 5, citujem: „Uznášať sa na oprave uznesenia, ktoré má právne alebo iné závažné nedostatky možno kedykoľvek.“ Chcel by som preto využiť túto možnosť, keďže sme asi na ostatnom zastupiteľstve, alebo poslednom zastupiteľstve tohto volebného obdobia a po dohode, resp. po konzultácii s právnikmi magistrátu, je možné znovu prečítať a preschváliť uznesenie s novým členom predstavenstva tak, aby bolo platné.

p. Raši, primátor mesta - Dobre. Čiže pán námestník využíva paragraf Rokovacieho poriadku MZ a prečíta návrh nového uznesenia. Chcem sa spýtať, po formálnej stránke otvárame to ako bod opäť, aby sme dodržali literu Rokovacieho poriadku? Dobre. Čiže pán námestník prečíta nový návrh uznesenia.

Bod č. 12/1
Zmena zástupcu Mesta Košice vo funkcii člena predstavenstva v založenej spoločnosti Košická Futbalová Aréna a.s.

p. Jakubov, námestník primátora - Čiže, keďže uznesenie k bodu 12/1 bolo zmätočné, prečítam nový návrh uznesenia. Ja osobne navrhujem, keďže nemôže byť pán Cyril Betuš, aby členom predstavenstva bol pán poslanec Štefan Lasky. Čiže prečítam uznesenie: „Mestské zastupiteľstvo v Košiciach podľa § 11 ods. 4 písmena l) zákona č. 369 z roku 1990 Zb. o obecnom zriadení v znení neskorších predpisov a § 26 v spojitosti s § 25 ods. 2 písm. b) bodom 6 Štatútu mesta Košice v založenej obchodnej spoločnosti Košická futbalová aréna a.s. po a) berie na vedomie vzdanie sa doktora Milana Bereša funkcie člena predstavenstva, po b) schvaľuje zástupcu mesta Košice do funkcie člena predstavenstva pána Štefana Laskyho, po c) poveruje zástupcu mesta Košice, ktorý vykonáva oprávnenie mesta ako akcionár na valnom zhromaždení spoločnosti iniciovaním navrhovanej zmeny v predstavenstve spoločnosti podľa písm. b) tohto bodu uznesenia.“

p. Raši, primátor mesta - Ďakujem pekne. Čiže návrhová komisia nech sa páči, máte to nové znenie? Dobre. Tak poprosím, nové znenie, ako návrhová komisia ho predneste. Ďakujem pekne.

p. Andrejčák, poslanec MZ a člen návrhovej komisie - Takže návrhová komisia prednesie ešte raz návrh na uznesenie, ktorý bol predložený pánom námestníkom Jakubovom v rámci bodu 12/1: „Mestské zastupiteľstvo v Košiciach podľa príslušných ustanovení v rámci obchodnej spoločnosti Košická futbalová aréna, po a) berie na vedomie vzdanie sa členstva doktora Milana Bereša funkcie člena predstavenstva, po b) schvaľuje zástupcu mesta Košice do funkcie člena predstavenstva inžiniera Štefana Laskyho, a po c) poveruje zástupcov mesta Košice, ktorý vykonáva oprávnenia mesta ako akcionára na valnom zhromaždení spoločnosti iniciovaním navrhovanej zmeny v predstavenstve spoločnosti podľa písm. b) tohto uznesenia. 

Hlasovanie č. 87 – za: 32, proti: 1, zdržali sa: 8

p. Raši, primátor mesta - Konštatujem, že túto zmenu uznesenia sme schválili.
- - -

Bod č. 73
Interpelácie poslancov MZ

p. Raši, primátor mesta - Prechádzame k bodu číslo 73 ktorým sú Interpelácie poslancov Mestského zastupiteľstva. Nech sa páči, máte slovo, pán poslanec Ihnát.

p. Ihnát, poslanec MZ - Áno. Ďakujem za slovo pán primátor. Ja sa vrátim k tomu, čo som hovoril predtým, k vyhodnoteniu interpelácií. Mňa zaujíma tá Anička. Takže sa budem pýtať znovu, opätovne, ale poprosím, aby mi to bolo povedané naozaj, aj v rámci určitého riešenia, ako sa doposiaľ riešila pozemková problematika prístupovej cesty na Aničku, od ťahanovského mosta po prameň Gajdovka? To je prvá interpelácia. Tú cestu treba aspoň vyspraviť. Nič viac. Keď už, tak aspoň vyspraviť. Druhá interpelácia. Kedy a akým spôsobom sa vyčistí odvodňovací rigol nad Hanojskou ulicu? Kto preberal odovzdávaciu dokumentáciu v rámci KBV - komplexnej bytovej výstavby? Hovorili sme tu, už pán starosta hovoril, že nejaké jednania už prebehli, ale stále sú to len teoretické jednania. Ten rigol je zarastený, je tam plno bahna a rastú tam stromy. Tretia interpelácia. Kedy sa začne s vyčistením a odstránením odpadu zo Sadu mládeže, za Metrom, Sídlisko Ťahanovce? To som tiež tu spomínal dnes. Štvrtá otázka a štvrtá interpelácia. Ako pokračuje riešenie nelegálnosti obývania v oblasti Majetkár, privádzač z Prešova do Košíc, intravilán Sídliska Ťahanovce. Ďakujem pekne, všetko.

p. Berbeich, poslanec MZ - Ďakujem za slovo. Ja nebudem zdržiavať. Dávam písomne. Jedná sa o lokalitu pri Račom potoku. Ďakujem pekne.

p. Petrenka, poslanec MZ - Ďakujem, ja by som mal jednu prosbu. Jedná sa to v súvislosti s mestskou hromadnou dopravu v Mestskej časti Košická Nová Ves. Ide o to, že záverom júna tohto roku, tridsiateho, tzn. v pondelok, bolo oznámené mestskej časti, že dochádza k 1.7. ku zmene v MHD. Bol to veľmi krátky časový interval, v ktorom nám dali na vedomie túto zmenu. Tá zmena žiaľ neprispela k tomu, že by došlo k zmene kvality a zlepšeniu, čo sa týka chodu a činnosti mestskej hromadnej dopravy. Mesto Košice vydalo 14.7. rozhodnutie ku zmene, ku prvej zmene dopravnej licencií. Žiadateľom bol Dopravný podnik mesta Košice, na výkon, ktorý je v podstate spracovateľom vykonávania mestskej hromadnej dopravy. Na túto prvú zmenu, na toto rozhodnutie sme podali v zákonom stanovenej lehote odvolanie. A prosím, odvolanie bolo podané siedmeho augusta. Ku dnešnému dňu sme nedostali žiadnu odpoveď. Ja by som poprosil, keby sa s tým vedenie mesta zaoberalo a v podstate ide o to, že by sa vrátil minimálne pôvodný stav, kedy autobusy mestskej hromadnej doprave mali určitý systém. Ľudia boli naučení a nedochádzalo k takým situáciám ako teraz, že jednoducho ľudia nestíhajú chytiť ďalšie spoje, ktoré majú pri prestupoch z linky 20 smerom na ďalšie autobusy a v podstate celý chod mestskej hromadnej dopravy. Takže by som poprosil, aby to bolo urýchlene riešené, tak, že minimálne sa vrátiť k tomu predchádzajúcemu systému, ktorý fungoval v mestskej hromadnej doprave pre autobus linky číslo 20 z Košickej Novej Vsi. A ten, ktorý je, terajší stav, je podstatne, podstatne horší, ten žiadame zrušiť. Ďakujem.

p. Raši, primátor mesta - Ďakujem pekne, posunieme túto informáciu. Nech sa páči, pán Michal Kočiš.

M. Kočiš, poslanec MZ - Ďakujem pekne za slovo pán primátor. V nadväznosti na moju predchádzajúcu interpeláciu, by som sa chcel teda opätovne opýtať ohľadom problému, ktorý vznikol v Mestskej časti Lorinčík, a ktorý súvisí s prístupom k lokalite Vyšný Lorinčík. A teda, že v tejto mestskej časti nie je prístup vlastne mestskej časti k jednej z časti, kde chýba prístupová cesta. Riešenie, ktoré navrhlo mesto v podobe dočasnej prístupovej cesty, ktorá má slúžiť na stavebné účely, aby táto aj po ukončení stavby slúžila ako prístupová cesta. Podľa vyjadrenia investora takýto prístup nebude možný. Aj takéto závery sú vlastne zo stavebného konania, že po kolaudácii stavby, tento prístup bude zrušený a teda ten problém ostane. Pretrváva teda, že Mestská časť Lorinčík nebude mať prístup k domom, ktoré sú zahrnuté v Mestskej časti Lorinčík. A teda mestská časť nebude mať prístupovú cestu k jednej zo svojich časti. Preto by som chcel poprosiť o nejaké konštruktívne riešenie, aby tento veľmi prakticky naliehavý problém bol vyriešený v dohľadnej dobe. Ďakujem pekne.

p. Raši, primátor mesta - Ďakujem pekne, uzatváram bod Interpelácie poslancov mestského zastupiteľstva.
- - -

Bod č. 74
Dopyty poslancov MZ

p. Raši, primátor mesta - A prechádzame k bodu číslo 74. Dávam priestor na vaše dopyty. Nech sa páči, pán poslanec Bereš, po ňom pani poslankyňa Gamcová, nech sa páči.

p. Bereš, poslanec MZ - Ďakujem pekne za slovo vážený pán primátor. Na úvod by som chcel povedať, že bol som takou trošku netradičnou formou oslovený, aby som pri výkone svojho poslaneckého mandátu predniesol dopyty, ktorých nie som autorom, ale ak ich  odpovede, na tieto dopyty, budú zverejnené na webovej stránke mesta, tak určite ten človek, ktorý to podal a pýtal sa, dostane odpoveď. Čiže preto, ako chcem povedať, že niektoré technické veci mne nie sú zrejmé, len bol som požiadaný.

p. Raši, primátor mesta - Ak, môžeš nám povedať aj človeka, ktorý toto je?

p. Bereš, poslanec MZ - Dostal som anonymne.

p. Raši, primátor mesta – Takže, to je ako občan Jaroslav, alebo občan Jozef.

p. Bereš, poslanec MZ - No neviem. Je to zaujímavé. Týka sa to niektorej časti, aj Mestskej časti Košice - Západ, takže má to bude tiež zaujímať. Je to dopyt na pána povereného náčelníka Mestskej polície. Bod č. 1. Rádiostanice Mestskej polície. Pred štyrmi mesiacmi, plus-mínus, boli na základe verejného obstarávania nakúpené nové rádiostanice pre Mestskú políciu od spoločnosti Murkas. Nové rádiostanice využívajú systém digitálneho šírenia zvuku. Po štyroch mesiacoch sa podarilo dať rádiostanice do prevádzky. Ten, kto zadal súťažné podmienky, evidentne nevedel, aký systém používa na prenos rádiosignálu Mestská polícia. Z toho dôvodu to trvalo tak dlho. Existuje tu paralela z roku 2011, kedy Mestská polícia objednala mobilné terminály Motorola bez modulu. Nedali sa bez tohto modulu využívať v praxi. Nefungoval monitoring prostredníctvom GPS. Čo sa týka Terasy, ako bola skolaudovaná stavba v rámci projektu s názvom Monitorovanie Mestskej časti Košice - Západ bezpečnostnými kamerami, ktorého zámerom bolo vybudovať kamerový systém Mestskej časti Košice - Západ a v rámci ktorého sa do zeme mala uložiť optická kabeláž a mohli byť nainštalované priemyselné kamery? Podľa vyššie uvedeného a schváleného projektu mali byť všetky, ako optické, ako aj napájacie káble uložené v zemi. Prečo sú kamery na Luníku II. a Luníku VII. napájané tak, že kamera je pripojená na napájací zdroj zaveseným káblom, ktorý je vedený na najbližšiu budovu a nie je uložený v zemi, čo je v rozpore s projektovou dokumentáciou a príslušnými technickými normami? Ako často sa vykonáva kontrola označenia verejných priestranstiev, napríklad tabuľkami s príslušným oznamom, že sú monitorované kamerovým systémom Mestskej polície, v zmysle zákona 122 z roku 2013 o ochrane osobných údajov v platnom znení? Tabuľka s vyššie uvedenou informáciou, ktorá sa nachádza na stĺpe semaforu, ktorý sa nachádza na križovatke ul. Ružínska - Trieda SNP, je prelepená nejakou nálepkou, je slabo čitateľná. Obdobne sú na tom aj iné informačné tabuľky v meste, ktoré sú nielen popísané, alebo prelepené, ale aj vandalmi poškodené, zdeformované. V roku 2012 prebehla v parku na ulici Moyzesova - Komenského v Košiciach rekonštrukcia, revitalizácia zelene, pričom v rámci vyššie uvedených úprav sa v parku realizovali výkopové práce. Obdobne sa v roku 2012 realizovala tzv. prekopávka chodníkov v úseku od kina Úsmev a v smere po Kasárenskom námestí a Hlavná ulica po Immaculatu, ktorú realizovala Východoslovenská distribučná z dôvodu rozšírenia elektrického napájania priamo na Hlavnej ulici v Košiciach. Prečo sa v rámci vyššie uvedených prác neuložil do zeme optický kábel, alebo aspoň nová chránička na optický kábel, ktorý využíva Mestská polícia na prenos signálu z bezpečnostných kamier do monitorovacieho strediska, pričom predmetný kábel bol v roku 2006 len ako dočasné riešenie zavesený na stĺpe verejného osvetlenia? Je tu ešte nejaká interpelácia ohľadom geografického informačného systému, ale nechám to v písomnej forme, potom. Ďakujem.

p. Raši, primátor mesta - Ďakujem pekne, máte pravdu, dajte to v písomnej forme, lebo to je jasné, že si nepísal ty ani ja. Pani poslankyňa Gamcová, pán poslanec Süli.

p. Gamcová, poslankyňa MZ - Ďakujem, vážený pán primátor. Ja mám niekoľko dopytov. Najskôr na vedenie Dopravného podniku MK. Žiadam všetky došlé faktúry, týkajúce sa opráv hál prevádzky trolejbusovej dopravy na Trolejbusovej ulici, prijaté od začiatku mandátu terajšieho predstavenstva dopravného podniku. Potom zoznam služobných ciest vedenia dopravného podniku za druhý polrok 2013 a prvý kvartál 2014. Na riaditeľa Bytového podniku mesta Košíc mám otázku, aký je osud štyridsiatich bytov, ktoré prešli do vlastníctva Bytového podniku mesta Košíc? Pána riaditeľa magistrátu by som poprosila o informáciu ohľadom čiernej stavby na Nešporovej číslo 26. Je to tzv. rampa pre imobilných. Chcela by som vedieť, či má majiteľ uzatvorenú nájomnú zmluvu s vlastníkom pozemku a so Správou mestskej zelene, keďže to je aj na zeleni, a či je táto stavba v súlade s územným plánom mesta? Vzhľadom na to, že už neplní svoj pôvodný účel. Bola postavená pre imobilného človeka, ktorý medzičasom už zomrel a vlastníkom bytov spôsobuje vážne problémy. Obmedzuje súkromie, je miestom, kde sa zhromažďuje mládež vo večerných hodinách a ruší nočný kľud. Existujú záznamy z Mestskej polície. Žiadam mesto Košice, aby k tomuto, k tejto stavebnému dodatočnému povoleniu nevydalo súhlasné stanovisko. A ešte jednu otázku mám na pána riaditeľa. Chcela by som vedieť, čo je tá stavba pri poliklinike, tu blízko pri magistráte. Toto biele tam monštrum, čo tam vzniká. Čo to bude? Ďakujem pekne.

p. Raši, primátor mesta - Pán poslanec Süli, po ňom  pán poslanec Filipko.

p. Süli, poslanec MZ - Vážený pán primátor, ctené zastupiteľstvo. Môj dopyt znie asi nasledovne. V poslednej dobe som sa viac prechádzal po Roosveltovej ulici a chcel by som sa dozvedieť od predstaviteľov dopravného podniku, či by nešlo rozšíriť predajných miest čipových kariet? Predáva sa to na dvoch miestach, na Roosveltovej ulici a na Bardejovskej, hore v dopravnom podniku. Či by to nešlo rozšíriť na viaceré miesta? Práve vtedy, keď ten predaj teraz, keď sa začal školský rok, je, povedal by som, teraz sa predáva to gro. Potom je toho pomenej. Druhá moja otázka znie na pána riaditeľa Magistrátu mesta Košice. Pozeral som sa na rozpočet mesta aj na všeobecné záväzné nariadenie, na zber a likvidáciu tuhého komunálneho odpadu a vyzerá to asi tak, podľa mojich skúseností, že poplatky za zber a likvidáciu tuhého komunálneho odpadu nekryje tú čiastku, čo my platíme Kositu za to. A my to vykrývame zrejme z dane z nehnuteľností. Vážený pán riaditeľ, obrátili sa na mňa podnikatelia aj podnikateľky, ktorí tvrdia, že niektoré prevádzky nebytových priestorov nemajú uzatvorenú žiadnu zmluvu na zber tuhého komunálneho odpadu. A večer, po záverečnej hodine, tak potajomky, potichučky napakujú do všelijakých vriec ten svoj odpad z predajní, fľašky, smetie a čo ja viem čo, a vykladajú to priamo, prosím, do smetných košov na Hlavnej ulici, a na Alžbetinej ulici, a na Mlynskej ulici. A najmarkantnejšie to je, čo vidíme, je to pri Dome umenia na Tajovského ulici. Sú tam kontajnery a vedľa kontajnerov sú obaly, polystyrénové obaly a zrejme sú to z tej predajne Lenovo, ktoré sídli v Stredoeurópskej vysokej škole na Tajovského ulici, lebo tam je tá predajňa Lenovo. Tam sú „papundekle“ pohádzané, nesmierny neporiadok. Rád by som vedel, či majú vôbec zmluvu uzavretú s Kositom, alebo s kým. Asi nie.

p. Raši, primátor mesta - Alebo áno. Pán poslanec Filipko, po ňom pán poslanec Ihnát.

p. Filipko, poslanec MZ - Dobrý deň, mám dopyt na pána riaditeľa magistrátu, resp. oblasť dopravy. Prenášam jeden podnet od občana, ktorý som dostal mailom. Chodník pri Hypertescu je v katastrofálnom stave. Ide o chodník, ktorý vychádza z podchodu, popod Hlinkovú ulicu a vyúsťuje pri zastávke MHD, smerom na Mier. Mám tu priložené fotky. Fakt je to dosť také bojisko s dierami a prasklinami. Možno by trebalo zaplánovať do najbližších takých havarijných opráv. Ďakujem pekne. Odovzdám to aj písomne.

p. Raši, primátor mesta - Ďakujem pekne pán poslanec. Pán poslanec Ihnát, po ňom pán poslanec Siksa.

p. Ihnát, poslanec MZ - Ďakujem za slovo, pán primátor. Nemám tú štatutára, ani technického riaditeľa Bytového podniku mesta Košíc. Som hovoril, že s nimi chcem rozprávať, tak bohužiaľ musím sa to opýtať takto verejne. 20.5. bola daná objednávka na bytový podnik zo školstva, z referátu školstva, na zabezpečenie bezpečnostnej zábrany proti pádu oporného múru pri Budapeštianskej 3, materskej školy. Chcem sa spýtať len, vlastne kedy to bude urobené? Naozaj, to je všetko.

p. Raši, primátor mesta - Ďakujem pekne. Dobre, že sme nakoniec toho riaditeľa neodvolali, lebo potom by sme sa vôbec nemali koho opýtať. Pán poslanec Siksa a pán poslanec Berberich.

p. Siksa, poslanec MZ - Ďakujem pekne vážený pán primátor. Vážené vedenie, ja by som sa len chcel spýtať jednej takej malej veci, ale závažnej. Jedná sa o cestu, keď ideme od Hypernovy, smerom okolo Cassosportu haly, smerom ku Möbelixu. Tá cesta je tam, časť urobená, potom je zákaz vjazdu a musíme obchádzať vpravo alebo doľava, úplne mimo smeru, kolo Blšáku, na parkovisko alebo čo, ma dopravný podnik. Nedáva to trošku zmysel. Neviem, prečo tá cesta nepokračovala ďalej smerom k Möbelixu, keď sa chceme dostať ku Carrefouru. Či sa to nedá vyriešiť, aby to išlo rovno, pekne, nie do strán? Ak je to možné. Ďakujem pekne.

p. Raši, primátor mesta - Ďakujem. Toto sa robiť bude. Takže pán poslanec, chystá sa  projektová dokumentácia k tomu. Pán poslanec Berberich, po ňom pani poslankyňa Blaškovičová.

p. Berberich, poslanec MZ - Ďakujem pekne za slovo. Ja som tiež dostal nejaké podnety, tak potom by som žiadal odpovede. Jedná sa v tom mojom dopyte na pána riaditeľa, tiež ohľadne bytového podniku, na správu a na správcov a tak ďalej. Je to viac toho. Takže je to písomne. Ďakujem pekne.

p. Raši, primátor mesta - Ďakujem, pani poslankyňa Blaškovičová, nech sa páči.

p. Blaškovičová, poslankyňa MZ - Ďakujem pekne. Dúfala som, že budem posledná v tomto bode, takže môj dopyt je, že či aj v bode Rôzne zostávajú zamestnanci magistrátu a riaditelia mestských podnikov prítomní v sále, lebo ja by som rada plynulo prešla do ďalšieho bodu, ak je to možné, pán primátor. Takže to bola moja otázka.

p. Raši, primátor mesta - Čiže uzatváram bod Dopyty. 
- - -

Bod č. 75
Rôzne

p. Raši, primátor mesta - Otváram bod Rôzne. Pani poslankyňu Blaškovičovú zapnite.

p. Blaškovičová, poslankyňa MZ - Ďakujem veľmi pekne. Takže vlastne pán primátor, ja som chcela využiť tú možnosť, aj keď mnohí kolegovia už odišli, ja neviem, prečo som si myslia, že na poslednom zastupiteľstve si povieme aspoň ahoj, ahoj. Takže tým, ktorým som to nemala šancu povedať, tak im to odkazujem, ale chcela som využiť to, že sú tu ešte zamestnanci magistrátu a chcela som sa poďakovať tým, s ktorými som mala tú možnosť za to posledné volebné obdobie spolupracovať. Pretože si myslím, že boli veľmi korektní, veľmi dobre sa mi s nimi spolupracovalo. Keď začnem od začiatku, od informatiky, majetkové, organizačné, ekonomické, odbor kultúry, právne, riaditelia mestských podnikov. Boli to skvelí ľudia, ktorí, keď mohli, naozaj pomohli. Takže moje poďakovanie a vlastne kolegom poslancom by som takto rada povedala ahoj a aj vedeniu mesta.

p. Raši, primátor mesta - A vedeniu mesta bye, bye.  Pán poslanec Ihnát, nech sa páči.

p. Ihnát, poslanec MZ - Áno. Ďakujem za slovo, pán primátor. Ja tiež by som chcel vyjadriť svoje poďakovanie najmä riaditeľovi Zoologickej záhrady, ktorý dokázal urobiť zázrak z tejto zoologickej záhrady, ktorú keď dnes navštívite, tak navštevujú tisíce a tisíce ľudí navštevujú. Ďalej chcem vyjadriť tak isto poďakovanie vedeniu a riaditeľovi Správy mestskej zelene. A to z toho dôvodu, že spolupráca je fantastická, výborná. Čiže tam absolútne nikdy nebola oponencia nejaká a vždy to bolo promptne a vždy, vždy načas urobené. A tak isto Bytovému podniku mesta Košice, tiež treba povedať, že títo manažéri urobili kus roboty v tom, že rozbité byty, ktoré boli, tak sme dali na vlastné náklady a jednoducho tí Rómovia začali za tie byty platiť. A to je úspech! Obrovský úspech, že vlastne z tých rozbitých bytov sú obývania schopné byty. Nevyrábame ďalších bezdomovcov. A je tam kus, kus záslužnej práce  toho podniku. Dobre, to je tá jedna vec. Pán primátor, vás by som chcel poprosiť, vy ste v bode hlavnej kontrolórky povedal jasne, ako aj pred poslancami, že jednoducho niečo nie je v poriadku. Aj v tom mojom uznesení, treba povedať jasne, že to uznesenie mi dokonca poslali, alebo poslal zamestnanec referátu, právneho. Čiže, poopravil ešte, dokonca ja som to dal na právne, dokonca pán primátor, čiže ja som urobil to, že som to poslal na právne, pani Medvecovej, ale sa mi ozval potom zamestnanec z toho právneho, mám aj e-mail. A ten mi to poopravil. A vás, by som chcel poprosiť, pán primátor, bolo tu povedané, že to nie je v súlade atď. s niečím, a tak ďalej. Poprosil by som vás, tú právnu analýzu, ktorú ste hovoril, keby ste mi mohli potom poslať, aby som si mohol tú právnu analýzu preštudovať a jednoducho vytvoriť si analýzu, sám pre seba, že v čom som vlastne, údajne, pochybil, lebo my sme ustanovovali pána generálneho riaditeľa tu do funkcie, ako, mestské zastupiteľstvo, ak sa ja nemýlim. Tak to. A ja si myslím, tak isto, ako, myslím si, že aj to mestské zastupiteľstvo má právo ho odvolať z funkcie. Takže chcem vidieť tú právnu analýzu. Požiadam vás, aby som tú právnu analýzu, vašu, dostal. Ďakujem pekne, všetko.

p. Raši, primátor mesta - Ďakujem pekne. Čiže poprosím právne, aby pánovi poslancovi dalo tú právnu analýzu. A aby sme v kľude odišli. Čiže na záver bodu Rôzne, ktorý uzatváram. Išlo o to, že uznesenie je iba záverečná časť akéhokoľvek materiálu. Na to, aby dané uznesenie mohlo byť o ňom hlasované, vety v uznesení boli nadefinované správne. Chýbala k tomu ale jedna zásadná vec. Samostatný bod, ktorý sa mal volať „Návrh valného zhromaždenia“. A to je informácia, ktorú vydalo naše právne. A tú informáciu poskytne aj vám, aj s citovaním Rokovacieho poriadku alebo zákonov, na základe ktorých to bolo urobené. Môžete na mňa kývať, hoci čo, chcete, nie som právnik, musím sa dodržiavať odporúčaniami referátu, ktorý je za to zodpovedný. Tieto odporúčania, samozrejme, analýzy dostanete aj vy a potom si môžete prísť na právne vydiskutovať, vykývať, odsúhlasiť alebo neodsúhlasiť.

p. Raši, primátor mesta - Ctené dámy, vážení páni, uzatváram bod Rôzne. 
- - -

Záver rokovania

Primátor mesta Košice Richard Raši sa závere rokovania mestského zastupiteľstva vo svojom mene, aj za vedenie mesta a za všetkých pracovníkov Magistrátu mesta Košice poďakoval všetkým poslancom, okrem jedného, ktorý bol vždy proti všetkému. Uviedol, že počas celého obdobia, všetci ostatní poslanci boli seriózni, slušní a konštruktívni, za čo im vyslovil vďaku. Zároveň sa im poďakoval aj za ich účasť v komisiách mestského zastupiteľstva, ale aj tým, ktorí neboli členovia mestského zastupiteľstva, všetkým kolegom, ktorí  pomáhali pri kreovaní materiálov alebo pri riešení problémov mesta. Poďakoval sa médiám, že vždy informovali o rokovaniach mestského zastupiteľstva počas celého tohto obdobia a všetkým, ktorí sa podieľali akýmkoľvek spôsobom na zlepšovaní života v našom meste, pre našich spoluobčanov. 
Vyhlásil XXVI. rokovanie Mestského zastupiteľstva v Košiciach za ukončené. 

            Ing. Pavol Lazúr     				        MUDr. Richard Raši, PhD., MPH
riaditeľ Magistrátu mesta Košice			                 primátor mesta Košice

Zápisnica vyhotovená dňa 06.10.2014
Zapísal: A. S. Partner a Blanka Lukáčová, Referát samosprávnych orgánov MMK

Overovatelia zápisnice:

JUDr. Otto Brixi ...................................................................	Podpísal dňa: 08.10.2014

Ing. Mikuláš Čečko ................................................................	Podpísal dňa: 20.10.2014

Obsah:

1	Úvod rokovania, K programu rokovania
3	Overovatelia zápisnice, Návrhová komisia
4	Informácia primátora mesta o svojej činnosti od XXV. rokovania MZ
6	Správa povereného zastupovaním náčelníka Mestskej polície Košice o  činnosti MsP Košice od 01.01.2014 do 30.06.2014
13	Správa o odpovediach na interpelácie a dopyty poslancov mestského zastupiteľstva, ktoré boli prednesené na XXV. rokovaní MZ dňa 16.06.2014
17	Správa o činnosti Útvaru hlavného kontrolóra
32	Návrh Všeobecne záväzného nariadenia mesta Košice Určenie názvu ulíc, Bazová, Hrabová, Hlohová, Jarabinová, Jelšová, Borievková a Cezmínová
33	Územný plán zóny Košice - Krásna nad Hornádom, Zmeny a doplnky 2014
33	Postup pri riešení realizácie rezidentských zón v rámci statickej dopravy v meste Košice
40	Územný plán zóny Košice - Myslava, Zmeny a doplnky 2013
41	Vstup Mesta Košice do občianskeho združenia Východoslovenská investičná agentúra, o. z.
43	Vstup Mesta Košice do záujmového združenia právnických osôb AVIATION CLUSTER SLOVAKIA, Letisko Košice, 041 75 Košice IV, Slovenská republika
47	Monitorovacia správa programového rozpočtu mesta Košice k 30.06.2014
51	Predloženie žiadosti o NFP v rámci Operačného programu Životné prostredie, Prioritná os 3 – Ochrana ovzdušia a minimalizácia nepriaznivých vplyvov zmeny klímy, Operačný cieľ:  3.1 Ochrana ovzdušia,  Obnova vozového parku trolejbusov v Košiciach
55	Návrh na delegovanie zástupcu zriaďovateľa v rade školy v zriaďovateľskej pôsobnosti mesta Košice
55	Zmena zástupcu Mesta Košice vo funkcii člena predstavenstva v založenej spoločnosti Košická Futbalová Aréna a.s.
56	Zámena pozemkov v k. ú. Nové Ťahanovce medzi mestom Košice a Rímskokatolíckou cirkvou, farnosťou Košice – Sídlisko Ťahanovce z dôvodu hodného osobitného zreteľa
63	Zámena pozemkov v k. ú. Nové Ťahanovce, Severné mesto, Letná a Grunt medzi mestom Košice a spoločnosťou MADO s.r.o. Košice z dôvodu hodného osobitného zreteľa
64	Prenájom priestorov v budove ZŠ Mládežnícka 3, Košice ako dôvod hodný osobitého zreteľa pre nájomcu Stredná odborná škola Jána Bocatia, Bocatiova 1, Košice 040 01
65	Prenájom ďalších priestorov v objekte bývalej ZŠ Charkovská 1, Košice pre nájomcu Gymnázium sv. Edity Steinovej, Charkovská 1, Košice ako dôvod hodný osobitného zreteľa
65	Prenájom priestorov za nájomné z dôvodu hodného osobitého zreteľa v budove zrušenej ZŠ Charkovská 1, Košice pre nájomcu OZ Jasličky pre detičky, Hlavná 127, 044 57 Haniska
65	Prenájom priestorov v budove ZŠ Ľudovíta Fullu, Maurerova 21, 040 22 Košice pre občianske združenie MC SMAJLÍK, Juhoslovanská 2, Košice ako prípad hodný osobitého zreteľa
66	Prenájom priestorov v objekte zrušenej MŠ Jegorovovo námestie č. 5 Košice pre nájomcu K13 – Košické kultúrne centrá, príspevková organizácia, Kukučínova 2, Košice ako dôvod hodný osobitého zreteľa
66	Rozšírenie prenajatých priestorov v objekte ZŠ Juhoslovanská 2, Košice pre nájomcu - Gréckokatolícka eparchia Košice, Dominikánske nám. 2/A, Košice ako dôvod hodný osobitného zreteľa
67	Odňatie časti nehnuteľného majetku mesta – elokovaného pracoviska na Viedenskej ulici zo správy ZŠ Bruselská 18, Košice
67	Zverenie nehnuteľného majetku mesta do správy CVČ Orgovánová 5, Košice
68	Zverenie pozemkov mesta Košice do správy Zoologickej záhrade Košice
68	Zverenie nehnuteľného majetku mesta – pozemkov, parkovacích plôch, komunikácie, verejnej zelene a verejného osvetlenia na Golianovej ul. v  k. ú. Krásna do správy Mestskej časti Košice – Krásna
68	Zverenie nehnuteľnosti - pozemkov v k. ú. Južné mesto do správy MĆ Košice – Juh
69	Odňatie nehnuteľností – pozemkov v lokalite kúpaliska Červená hviezda zo správy Mestskej časti Košice – Staré Mesto
69	Odňatie zvereného pozemku zo správy Mestskej časti Košice – Staré Mesto a následný prenájom časti dotknutého pozemku pre mestskú časť z dôvodu hodného osobitného
70	Prevod nehnuteľností medzi mestom Košice a spoločnosťou TITUS – POPRADSKÁ, s.r.o. z dôvodu hodného osobitného zreteľa, formou zámeny
70	Prevod nehnuteľností medzi mestom Košice a Ing. Richardom Bottlikom z dôvodu hodného osobitného zreteľa, formou zámeny
71	Prevod nehnuteľností medzi mestom Košice a spoločnosťou OFFICE BOX s.r.o. z dôvodu hodného osobitného zreteľa, formou zámeny
71	Prevod pozemkov v k. ú. Terasa formou zámeny medzi mestom Košice a spol. J.F.INVEST s.r.o. z dôvodu hodného osobitného zreteľa
71	Prenájom nehnuteľnosti - časti objektu bývalého kina Družba na Hronskej ulici v Košiciach z dôvodov hodných osobitného zreteľa
72	Prenájom pozemkov pre Košickú futbalovú arénu a.s. za účelom výstavby futbalového štadióna z dôvodov hodných osobitného zreteľa
72	Prenájom nehnuteľností vo vlastníctve mesta Košice pre OZ Detská železnica Košice z dôvodov hodných osobitného zreteľa
73	Prenájom dvoch garáží na Adlerovej ul. pre MČ Košice – Dargovských hrdinov z dôvodov hodných osobitného zreteľa
73	Určenie spôsobu prevodu a prenájmu časti pozemkov v k. ú. Terasa na základe obchodnej verejnej súťaže a podmienky obchodnej verejnej súťaže
73	Určenie spôsobu prevodu nehnuteľností v k. ú. Terasa (na území tzv. asanačného pásma) na základe obchodnej verejnej súťaže a podmienky obchodnej verejnej súťaže
74	Určenie spôsobu prevodu nehnuteľnosti - pozemku v k. ú. Letná formou dobrovoľnej dražby
74	Určenie spôsobu prevodu pozemkov v k. ú. Sokoľ formou priameho predaja
74	Určenie spôsobu prevodu – priamy predaj pozemku v k. ú. Severné mesto
75	Určenie spôsobu prevodu - priamy predaj pozemku v k. ú. Letná
75	Určenie spôsobu prevodu - priamy predaj pozemku v k. ú. Jazero
76	Zriadenie vecného bremena práva uloženia, údržby a rekonštrukcie inžinierskych sietí pre stavbu: Vodovod a kanalizácia – ul. Československej armády Košice, na pozemkoch vo vlastníctve mesta Košice, v  prospech VVS,  a.s.
76	Zriadenie vecného bremena práva uloženia, údržby a rekonštrukcie inžinierskych sietí pre stavbu: Vodovod a kanalizácia – ul. Krivá Košice, na pozemkoch vo vlastníctve mesta Košice, v  prospech Východoslovenskej vodárenskej spoločnosti,  a.s.
77	Zriadenie vecného bremena práva uloženia, údržby a rekonštrukcie inžinierskych sietí pre stavbu: Vodovod a kanalizácia – ul. Štúrova Košice, na pozemkoch vo vlastníctve mesta Košice, v  prospech Východoslovenskej vodárenskej  spoločnosti,  a.s.
77	Zriadenie vecného bremena pre stavbu, poslanec MZ - Košice – Juh lokalita ul. Milosrdenstva, Rázusova, Lipová, Kupeckého, Javorová, Kalinčiakova, Slnečná, Blesková, Dúhová, Táborská – kabelizácia NN siete, pre Východoslovenskú distribučnú, a.s. a odsúhlasenie jednorazových náhrad za dočasné užívanie pozemkov a za trvalé zriadenie vecného bremena  vo výške  1,- €
78	Bezodplatný prevod dopravnej stavby  SO 02 – spevnené plochy vybudovanej v rámci Stavby bytového domu, Gerlachovská ul. Košice, od firmy DM INVEST s.r.o., Svätoplukova č. 4, Košice do vlastníctva mesta Košice
78	Odplatný prevod dokončenej investície Verejného osvetlenia ihriska – poloostrov Amurská, od MČ Košice – Nad jazerom do vlastníctva mesta Košice
78	Odplatný prevod dokončenej investície Verejného osvetlenia ul. Čingovská 2 – 9 a 11 – 16, od MČ Košice – Nad jazerom do vlastníctva mesta Košice za kúpnu cenu 1,- €
79	Odplatný prevod inžinierskej stavby – SO 16.2 Príjazdová komunikácia, vrátane dažďovej kanalizácie nachádzajúcej sa v Mestskom parku vo vlastníctve City Park Center a.s., Bencúrova 10, Košice za kúpnu cenu rovnajúcu sa cene odplatného zriadenia vecného bremena v prospech City Park Center a.s. do vlastníctva mesta Košice
79	Prevod pozemku pod časťou garáže  v k. ú. Južné mesto pre JUDr. Juraja Gemeru
79	Prevod časti pozemku v k. ú. Severné mesto pre Oľgu Brenkusovú z dôvodu hodného osobitného zreteľa
80	Prevod časti pozemku v k. ú. Severné mesto pre Ing. Martina Ondovčina a manželku Máriu Ondovčinovú z dôvodu hodného zreteľa
80	Prevod časti pozemku v k. ú. Severné mesto pre Ing. Jozefa Rodáka a manželku Alicu Rodákovú z dôvodu hodného zreteľa
81	Prevod pozemkov v k. ú. Terasa  pre spol. FLORIÁNSKA ROYAL s.r.o.  z dôvodu hodného osobitného zreteľa
81	Prevod pozemku v k. ú. Čermeľ  pre Hanu Niezgodzkú z dôvodu hodného osobitného zreteľa
81	Prevod nehnuteľnosti v k. ú. Letná Zekira Akdere z dôvodu hodného osobitného zreteľa
82	Prevod nehnuteľnosti - pozemku v k. ú. Košická Nová Ves pre Albínu Müllerovú a manž. Vladimíra Müllera z dôvodu hodného osobitného zreteľa
82	Prevod nehnuteľnosti - pozemku v k. ú. Jazero pre spoločnosť DAJAN SK, s.r.o. z dôvodu hodného osobitného zreteľa
82	Zmena a doplnenie uznesenia Mestského zastupiteľstva v Košiciach č. 697 zo dňa 17. júna 2013 (Prevod nehnuteľnosti bytového domu a pozemkov v k. ú. Luník na ulici Krčméryho 1 a 3 z dôvodu hodného osobitného zreteľa pre Saleziánov don Bosca – Slovenská provincia)
83	Návrh riešenia majetkovoprávneho usporiadania pozemkov v k. ú. Nové Ťahanovce z dôvodu hodného osobitného zreteľa
83	Prevod nehnuteľnosti v k. ú. Severné mesto pre Igora Škrovánka
84	Prevod nehnuteľnosti - pozemku v k. ú. Skladná  pre spoločnosť DAIS INVEST s.r.o. z dôvodu hodného osobitného zreteľa
84	Prevod nehnuteľnosti - pozemku v k. ú. Terasa pre Tatianu Dugasovú
84	Prevod nehnuteľnosti - pozemku v k. ú. Košické Hámre pre Pavla Lišku a manž. Ing. Katarínu Liškovú
85	Prevod nehnuteľností - pozemkov v k. ú. Terasa pre PaedDr. Jozefa Brnu a manž. Mgr. Sabinu Brnovú
85	Priamy predaj pozemku v k. ú. Letná pre PB Capital, a.s.
85	Priamy predaj pozemku v k. ú. Nižný Klátov pre Katarínu Juhásovú
86	Priamy predaj pozemkov v k. ú. Košické Hámre pre Ing. Martina Kučinského a MUDr. Danu Kučinskú
86	Predaj pozemkov pod stavbami vrátane priľahlej plochy v k. ú. Sokoľ pre Ing. Jána Spišáka
86	Predaj nebytového priestoru pre nájomcu MVDr. Katarínu Jánusovú na ul. Alžbetina č. 32 – 34
87	Predaj nebytového priestoru pre nájomcu Adrianu Hančinovú na ul. Jarná č. 9
87	Predaj nebytového priestoru - ateliéru pre nájomcu Mgr. Gabriela  Kládeka a Mgr. Vieru Kládekovú v dome na ul. Národná trieda č. 82
88	Zmena zástupcu Mesta Košice vo funkcii člena predstavenstva v založenej spoločnosti Košická Futbalová Aréna a.s.
88	Interpelácie poslancov MZ
90	Dopyty poslancov MZ
93	Rôzne
95	Záver rokovania